Erhvervsaftale              Side 1

LÆS FØLGENDE VILKÅR OG BETINGELSER GRUNDIGT, FØR DU DOWNLOADER ELLER
BRUGER APPLE-SOFTWAREN. NÆRVÆRENDE VILKÅR OG BETINGELSER UDGØR EN
JURIDISK BINDENDE AFTALE MELLEM DIN VIRKSOMHED/ORGANISATION OG APPLE.

Erhvervsaftale vedr. programlicenser
til Apple-udviklere
(for Applikationer til intern brug af medarbejdere)

Formål
Din virksomhed, organisation eller uddannelsesinstitution ønsker at bruge Apple-softwaren
(som defineret nedenfor) til at udvikle en eller flere Applikationer til intern brug (som defineret
nedenfor) til Apple-produkter med iOS, watchOS, tvOS, iPadOS, visionOS og/eller macOS,
og til at implementere disse Applikationer kun til intern brug af medarbejdere i Din virksomhed,
organisation eller uddannelsesinstitution, eller til begrænset brug som udtrykkeligt beskrevet
heri. Apple tilbyder Dig en begrænset licens til at bruge Apple-softwaren til at udvikle og teste
Dine Applikationer til intern brug, og til at implementere disse Applikationer internt og som tilladt
ifølge dette dokument, i henhold til vilkårene og betingelserne i Aftalen. Du kan også oprette Pas
(som defineret nedenfor) til brug i Apple-produkter med iOS eller watchOS i henhold til Aftalen.
Applikationer til intern brug udviklet til macOS kan distribueres under Aftalen med et Apple-certifikat,
eller de kan distribueres separat.

Bemærk! Dette Program er kun til intern brug; til Brugerdefinerede applikationer, som er udviklet af
Dig til Dine specifikke forretningsformål og til Dine medarbejderes brug; og i begrænsede tilfælde
af visse andre parter som beskrevet heri. Hvis Du vil udgive Applikationer til iOS, watchOS, tvOS eller
visionOS til tredjeparter eller købe en Applikation af en tredjepart, skal Du bruge App Store eller
Distribution af specialudviklede apps (hvis tilgængelige) til formålet.

1. Accept af Aftale; definitioner
1.1 Accept
For at bruge Apple-softwaren og -tjenesterne skal Du først acceptere Aftalen. Hvis Du ikke vil eller
kan acceptere denne Aftale, må Du ikke bruge Apple-softwaren eller -tjenesterne. I så fald må Du
hverken downloade eller bruge Apple-softwaren eller -tjenesterne. Du accepterer og erklærer
Dig indforstået med betingelserne i Aftalen på vegne af Din virksomhed, organisation eller
uddannelsesinstitution eller på vegne af en myndighed, et organ eller offentlig afdeling
som dens autoriserede juridiske repræsentant ved at gøre et af følgende:
(a) markere afkrydsningsfeltet i slutningen af Aftalen, hvis Du læser dette på et Apple-websted, eller
(b) klikke på knappen "Jeg accepterer" eller lignende bekræftelse fra Apple.

1.2 Definitioner
Ord, som er skrevet med stort begyndelsesbogstav i Aftalen:

"Ad Network-API'erne" er de Dokumenterede API'er, der gør det muligt at validere en vellykket
konvertering af annonceringskampagner på understøttede Apple-produkter vha. en kombination
af kryptografiske signaturer og en registreringsproces hos Apple.

"API'er" til annoncesupport betyder de Dokumenterede API'er, der angiver annoncerings-id'et
og Sporingspræferencen.

"Annonceringsidentifikatoren" er en unik, ikke-personlig, midlertidig identifikator, der leveres
via Ad Support-API'erne, som er knyttet til et bestemt Apple-produkt, og som udelukkende skal
bruges til annonceringsformål, medmindre andet er udtrykkeligt og skriftligt godkendt af Apple.

Erhvervsaftale              Side 2

"Aftalen" er denne Licensaftale for Apple Developer Enterprise Program, herunder eventuelle
vedhæftede arkiver, der hermed er indarbejdet i denne reference. For tydeliggørelsens skyld
erstatter Aftalen den gældende iOS Developer Enterprise Program License Agreement (herunder
eventuelle vedhæftelser) og Mac Developer Program License Agreement.

"Apple" er Apple Inc., et selskab i Californien med hovedkvarter på adressen One Apple Park Way,
Cupertino, California 95014, U.S.A.

"Apple-certifikater" eller "Certifikat" er de Apple-udstedte digitale certifikater, der leveres
til Dig af Apple i forbindelse med Programmet.

"Apple-kort-server-API" er sættet af Dokumenterede API'er, der giver dig mulighed for at føje
server-til-server kortlægningsfunktioner eller funktionalitet til Dine Applikationer, websteder eller
webapplikationer.

"Apple-kort-tjeneste" betyder kortplatformen og kortdata leveret af Apple via MapKit API
og/eller Apple-kort-server-API til brug af dig kun i forbindelse med dine applikationer til intern
brug eller kortlægningsplatformen og kortdata leveret af Apple via MapKit JS og relaterede
kortindholdsværktøjer (f.eks. MapSnapshotter) til brug af dig kun i forbindelse med dine
interne applikationer, websteder eller webapplikationer.

"Apples push-notifikationstjeneste" eller "APN" er Apples push-notifikationstjeneste,
som Apple muligvis leverer til Dig for at gøre det muligt for Dig at overføre Push-notifikationer
til Dine Applikationer til intern brug eller via MDM-protokollen eller til anden brug som tilladt
ifølge Aftalen.

"APN-API" er den dokumenterede API, der giver Dig mulighed for at bruge APN til at levere
Push-notifikationer til Din Applikation til intern brug eller til anden brug som tilladt ifølge Aftalen.

"Apple-tjenester" eller "-tjenester" er de udviklertjenester, som Apple kan levere eller stille til
rådighed via Apple-softwaren eller som del af Programmet til brug sammen med Dine Dækkede
produkter eller Dit udviklingsarbejde, herunder eventuelle tilhørende opdateringer (hvis relevant),
der kan leveres til Dig af Apple i forbindelse med Programmet.

"Apple-software" er Apple-SDK'er, iOS, watchOS, tvOS, iPadOS, visionOS og/eller macOS,
Programprofiler og enhver anden software, som Apple stiller til rådighed i forbindelse med
Programmet, herunder eventuelle Opdateringer dertil (hvis relevant), der kan leveres til Dig
af Apple i forbindelse med Programmet.

"Apple-SDK'er" er de patentbeskyttede Softwareudviklingssæt (SDK'er) fra Apple, som er
anført nedenfor, herunder og uden begrænsning header-filer, API'er, biblioteker, simulatorer,
og software (kilde- og objektkode) mærket som del af iOS, watchOS, tvOS, iPadOS, visionOS
eller Mac SDK og inkluderet i Xcode Developer Tools-pakken målrettet Apple-produkter med
hhv. iOS, watchOS, tvOS, iPadOS, og/eller macOS.

"Apple-datterselskab" er et firma, hvori mindst halvtreds procent (50 %) af aktierne eller
værdipapirerne (som repræsenterer retten til at vælge bestyrelsesmedlemmer eller anden
forvaltningsmyndighed) ejes eller kontrolleres, direkte eller indirekte, af Apple, og som er
involveret i driften af eller på anden måde affilieret med App Store og på andre måder,
som der kunne være refereret til heri (f.eks. bilag 3).

"Apple TV" er et Apple-produkt med tvOS.

"Apple Watch" er et Apple-produkt med watchOS.

Erhvervsaftale              Side 3

"Autoriserede udviklere" er Dine medarbejdere og leverandører, medlemmer af Din
organisation eller, hvis Du er en uddannelsesinstitution, Dit fakultet og personale, som (a) hver
har en aktiv og gyldig Apple-udviklerkonto hos Apple, (b) har et påviseligt behov for at kende
til eller bruge Apple-softwaren til at udvikle og teste Dækkede produkter, og (c) i det omfang,
at sådanne personer har adgang til Apples fortrolige oplysninger, har hver af disse personer
skriftlige og bindende Aftaler med Dig for at beskytte mod uautoriseret brug og videregivelse
af sådanne fortrolige Apple-oplysninger.

"Autoriserede testenheder" er Apple-hardwareenheder, der ejes eller administreres af Dig,
og som er tildelt Dig til egne test- og udviklingsformål i forbindelse med dette Program,
og hvis Du tillader det, Apple-hardwareenheder, der ejes eller administreres af Dine Autoriserede
udviklere, så længe sådanne enheder bruges til test- og udviklingsformål på Dine vegne og
kun som tilladt derefter.

"ClassKit-API'er" er de Dokumenterede API'er, der gør det muligt for Dig at sende elevernes
data om status i et skoleadministreret miljø.

"CloudKit-API'er" er de Dokumenterede API'er, der muliggør Dine Applikationer til intern brug,
Din Websoftware og/eller Dine slutbrugere (hvis Du tillader det) at læse, skrive, forespørge
og/eller hente strukturerede data fra offentlige og/eller private containere i iCloud.

"Konfigurationsprofil(er)" er et XML-arkiv, der giver Dig mulighed for at dele
konfigurationsoplysninger (f.eks. VPN- eller Wi-Fi-indstillinger) og begrænsninger
af enhedsfunktioner (f.eks. deaktivering af kameraet) til kompatible Apple-produkter
via Apple Configurator eller andre lignende Apple-produkter, e-mail eller et websted,
via trådløs implementering eller via MDM.

"Kontraktmedarbejdere" er personer, som udfører arbejde eller leverer tjenester på vegne
af	Dig (eller Din Tilladte enhed) uden at være på akkordløn, og som har intern adgang til Dine
(eller Din Tilladte enheds) it-systemer til behandling af fortrolige oplysninger (f.eks. VPN) og/eller
beskyttede fysiske lokationer (f.eks. badgeadgang til koncernlokationer). For klarhedens skyld er
midlertidigt ansatte, der udfører arbejde eller leverer tjenester på akkordløn eller projektaflønning
eller opgavebaserede transaktioner, ikke inkluderet i denne definition.

"Dækkede produkter" er Dine Applikationer til intern brug, Biblioteker, Pas og/eller Safari
Push-notifikationer, der er udviklet i henhold til Aftalen.

"Demomodtager" er en nuværende bruger af Dine produkter eller tjenester eller en bruger,
som Du giver en demonstration af Dine produkter eller tjenester til.

"Implementeringsenheder" er samlet (a) Autoriserede testenheder og (b) andre understøttede
Apple-produkter, der ejes eller kontrolleres af: (i) Dig eller Din Tilladte enhed og/eller (ii) Dine
Medarbejdere eller Tilladte brugere, men kun i det omfang, Du (eller Din Tilladte enhed) har
mulighed for at fjerne eller deaktivere Din Applikation til intern brug fra sådanne enheder.

"DeviceCheck-API'er" er det sæt af API'er, herunder API'er på serversiden, der gør det muligt
for Dig at angive og forespørge på to bits data, som tilknyttet en enhed, og datoen for seneste
opdatering af sådanne bits.

"DeviceCheck-data" er de data, der gemmes og returneres via DeviceCheck-API'erne.

Erhvervsaftale              Side 4

"Dokumentation" er enhver teknisk eller anden specifikation eller dokumentation, som Apple måtte
give Dig til brug i forbindelse med Apple-softwaren, Apple-tjenester, Apple-certifikater eller på
anden måde som del af Programmet, herunder Retningslinjerne for gennemgang af App Store.

"Dokumenterede API'er" er den eller de Applikationsprogrammeringsgrænseflader,
der er dokumenteret af Apple i offentliggjort Apple-dokumentation, og som er indeholdt
i Apple-softwaren.

"Ansigtsdata" er information vedr. menneskelige ansigter (f.eks. ansigtsnetdata, ansigtskortdata,
ansigtsmodelleringsdata, ansigtskoordinater eller ansigtsmiljødata, herunder data fra et uploadet foto),
der indhentes fra en brugers enhed og/eller ved brug af Apple-softwaren (f.eks. gennem ARKit,
Camera-API'erne eller Photo-API'erne), eller som leveres af en bruger i eller gennem en Applikation
til intern brug (f.eks. uploads til en ansigtsanalysetjeneste).

"FOSS" (gratis open source-software) er enhver software, der er underlagt vilkår, der som en
betingelse for brug, kopiering, ændring eller omfordeling kræver, at sådan software og/eller deraf
afledte værker vises eller distribueres i kildekodeform, licenseres med det formål at skabe afledte
værker eller redistribueres gratis, herunder og uden begrænsning software distribueret under
GNU General Public License eller GNU Lesser/Library GPL.

"HealthKit API'er" er de Dokumenterede API'er, der muliggør læsning, skrivning,
forespørgsler og/eller hentning af en slutbrugers sundheds- og/eller fitnessoplysninger
i Apples Sundhed-applikation.

"HomeKit-tilbehørsprotokol" er den proprietære protokol, der er licenseret af Apple under
det MFi Program, der gør det muligt for hjemmetilbehør, der er designet til at arbejde med
HomeKit-API'er (f.eks. lyskilder og låse), at kommunikere med understøttede Apple-produkter.

"HomeKit-API'er" er de Dokumenterede API'er, der muliggør læsning, skrivning, forespørgsler
og/eller hentning af en slutbrugers hjemmekonfiguration eller hjemmeautomatiseringsoplysninger
fra den pågældende slutbrugers angivne område i Apples HomeKit-database.

"HomeKit-database" er Apples lager til opbevaring og administration af oplysninger
om en slutbrugerens Licenserede HomeKit-tilbehør og tilhørende oplysninger.

"iCloud" eller "iCloud-tjeneste" er iCloud-onlinetjenesten leveret af Apple, der inkluderer
ekstern onlinelagring.

"iCloud Storage-API'er" er de Dokumenterede API'er, der muliggør lagring og/eller hentning
af brugergenererede dokumenter og andre filer, og tillader lagring og/eller hentning af nøgleværdidata
(f.eks. en liste over værdipapirer i en økonomiapp eller indstillinger for en app) til Applikationer
til intern brug og Websoftware ved brug af iCloud.

"Applikation til intern brug" er software (herunder udvidelser, skrifttyper, medier og Biblioteker
i en enkelt softwarepakke) der er udviklet af Dig på brugerdefineret basis til Dine egne interne
forretningsformål (f.eks. en lagerapp, der er specifik for Din virksomhed) til specifik brug med
et Apple-produkt med iOS, watchOS, tvOS, iPadOS, visionOS og/eller macOS, hvis relevant,
og udelukkende til intern brug (dvs. som ikke kan downloades på et offentligt websted) af Dine
medarbejdere eller Tilladte brugere (og kun af Autoriserede udviklere i forbindelse med testning
og udvikling), eller som udtrykkeligt specificeret i Afsnit 2.1 (f). Medmindre andet udtrykkeligt
er tilladt i henhold til Aftalen, er følgende specifikt ekskluderet fra Applikationer til intern brug:
alle programmer eller Applikationer, der kan bruges, distribueres eller på anden måde stilles til
rådighed for andre virksomheder, leverandører (undtagen leverandører, der udvikler Applikationen
til intern brug på en brugerdefineret måde og derfor skal have adgang til en sådan Applikation),

Erhvervsaftale              Side 5

distributører, sælgere, forhandlere, slutbrugere eller almindelige borgere. Af hensyn til klarheden
inkluderer Applikationer til intern brug ikke tredjepartsapplikationer, selv om der er foretaget
tilpasninger, og Applikationer til intern brug gøres muligvis ikke offentligt tilgængelige.

"iOS" er iOS-operativsystemsoftwaren, der leveres af Apple til brug af Dig alene i forbindelse
med Din udvikling og testning af Applikationer til intern brug, herunder efterfølgende versioner.

"iPadOS" er iPadOS-operativsystemsoftwaren, der leveres af Apple til brug af Dig alene i forbindelse
med Din udvikling og testning af Applikationer til intern brug, herunder efterfølgende versioner.

"iPod-tilbehørsprotokol" eller "iAP" er Apples patentbeskyttede protokol til kommunikation
med understøttede Apple-produkter, som er licenseret under MFi Program.

"Bibliotek" er et kodemodul, der ikke kan installeres eller udføres separat fra Din Applikation
til intern brug, og som er udviklet af Dig i henhold til Dokumentations- og Programkravene,
der kun er til brug med Apple-produkter.

"Licenseret HomeKit-tilbehør" er hardwaretilbehør, der er licenseret under MFi Program,
der understøtter HomeKit-tilbehørsprotokollen.

"Lokal notifikation" er en meddelelse, herunder alt indhold og data, som Din Applikation til intern
brug leverer til slutbrugere på et forudbestemt tidspunkt, eller når Din Applikation til intern brug
kører i baggrunden, og en anden Applikation kører i forgrunden.

"macOS" er macOS-operativsystemsoftwaren, der leveres af Apple til brug af Dig,
herunder efterfølgende versioner.

"macOS-produkt" er et Apple-produkt med macOS.

"Kortdata" er alt indhold, alle data eller oplysninger, der leveres via Apple-kort-tjenesten,
herunder, men ikke begrænset til, billeder, terrændata, længde- og breddegradskoordinater,
transitdata, interessepunkter og trafikdata.

"MapKit API" er den Dokumenterede kundeside-API, der gør det muligt for dig at tilføje
kortlægningsfunktioner eller -funktionalitet til applikationer til intern brug.

"MapKit JS" er det JavaScript-bibliotek, der giver Dig mulighed for at føje kortlægningsfunktioner
eller funktionalitet til Dine Applikationer til intern brug, websteder eller webapplikationer.

"Administration af mobilenheder" (MDM) er enhedsstyringsfunktionalitet og relaterede API'er
leveret af Apple, der muliggør fjernstyring og konfiguration af understøttede Apple-produkter
gennem brug af MDM-protokollen og Apple-udstedte certifikater.

"MDM-kompatible produkter" er erhvervssoftwareprodukter, der muliggør styring af understøttede
Apple-produkter gennem brug af MDM-protokollen (som Apple muligvis leverer til Dig efter eget
valg), og hvis primære formål er administration af virksomhedsenheder. For klarhedens skyld
er produkter til forbrugere eller til personlig brug ekskluderet fra MDM-kompatible produkter,
medmindre andet udtrykkeligt er tilladt skriftligt af Apple.

Erhvervsaftale              Side 6

"MDM-kunde" er en kommerciel virksomhed, såsom en forretningsorganisation,
uddannelsesinstitution eller statslig myndighed, der anvender Dine MDM-kompatible produkter.
For klarhedens skyld omfatter MDM-kunde specifikt ikke forbrugere eller personlige brugere,
medmindre andet udtrykkeligt er tilladt skriftligt af Apple.

"MDM-protokol" er den beskyttede protokoldokumentation, som Apple efter eget valg
kan levere til Dig i henhold til Aftalen for at gøre det muligt for Dig at interagere med, styre,
konfigurere og forespørge understøttede Apple-produkter som udtrykkeligt tilladt i Aftalen.

"Forhandler" betyder en part, der bruger TTPI-API’erne til at udføre verificering af alder eller
id via Din Applikation til intern brug.

"MFi-tilbehør" er en hardwareenhed, der ikke er et Apple-produkt, der har forbindelse til,
kommunikerer med eller på anden måde interagerer med eller styrer et Apple-produkt ved hjælp
af teknologi licenseret under MFi Program (f.eks. muligheden for at kontrollere et understøttet
Apple-produkt gennem iPod-tilbehørsprotokol).

"MFi-licenshaver" er en part, der er blevet tildelt licens af Apple under MFi Program.

"MFi Program" er et separat Apple-program, der blandt andet tilbyder udviklere en licens til at
inkorporere eller bruge bestemt Apple-teknologi i eller med hardwaretilbehør eller enheder til at
forbinde, kommunikere eller på anden måde samvirke eller kontrollere udvalgte Apple-produkter.

"Motion & Fitness-API'er" er de Dokumenterede API'er, som styres af anonymitetsindstillingen
for Motion & Fitness i et kompatibelt Apple-produkt, og som giver adgang til bevægelses- og
motionssensordata (f.eks. kropslig bevægelse, antal skridt og trappetrin), medmindre slutbrugeren
har deaktiveret adgang til sådanne data.

"Multitasking" er evnen hos Applikationer til intern brug til at fortsætte i baggrunden,
mens andre Applikationer også kører.

"MusicKit-API'er" er det sæt API'er, der gør det muligt for Apple Music-brugere at få adgang
til deres abonnement via Din Applikation til intern brug eller på anden måde som tilladt af Apple
i Dokumentationen.

"MusicKit-indhold" er musik, video og/eller grafisk indhold, der gengives via MusicKit-API'erne.

"MusicKit JS" er det JavaScript-bibliotek, der giver Apple Music mulighed for at tilføje
kortlægningsfunktioner eller funktionalitet til Dine Applikationer til intern brug, websteder
eller webapplikationer.

"Network Extension Framework" er de Dokumenterede API'er, der giver Applikationer
mulighed for at tilpasse bestemte netværksfunktioner af kompatible Apple-produkter
(f.eks. tilpasse godkendelsesprocessen til WiFi-hotspots, VPN-funktioner og
indholdsfiltreringsmekanismer).

"Pas" er et eller flere digitale Pas (f.eks. filmbilletter, rabatkuponer, gavekort, boardingpas,
medlemskort osv.), der er udviklet af Dig iht. til Aftalen under Dit eget varemærke eller brand,
og som er underskrevet med Dit Pas-id, eller på anden vis udviklet af Dig i overensstemmelse
med Dokumentationen.

"Pas-id" er kombinationen af et Apple-certifikat og et Push-applikations-ID, som Du bruger
til at underskrive Dine Pas og/eller kommunikere med APN.

Erhvervsaftale              Side 7

"Betalingstjenesteudbyder" betyder en udbyder, som: (a) leverer betalingsbehandlingstjenester,
der involverer behandling af TTP-data for Dig, uanset om det er direkte eller indirekte, og (b) er angivet
i dokumentationen.

"Autoriseret enhed" er (a) hvis Du er bilproducent: Dine autoriserede bilforhandlere og certificerede
servicepartnere, (b) hvis Du er et moderselskab inden for hotelbranchen: hoteller, som drives
under Dit navn, varemærke eller brand (eller et navn, varemærke eller brand, som ejes eller
kontrolleres af Dig), eller (c) andre lignende enheder, som Apple kan godkende skriftligt efter
eget skøn.

"Tilladte brugere" er medarbejdere i Din Tilladte enhed, Kontraktansatte hos Dig eller Din Tilladte
enhed og andre autoriserede brugere, der er skriftligt forhåndsgodkendt af Apple, som alle har
skriftlige og bindende aftaler med Dig eller Din Tilladte enhed for at beskytte Din Applikation til
intern brug mod uautoriseret brug i henhold til vilkårene i Aftalen. Derudover omfatter udtrykket
"Tilladte brugere" kun følgende yderligere parter: Hvis Du repræsenterer en uddannelsesinstitution,
inkluderer udtrykket "Tilladte brugere" også fakultet, personale og studerende på Din institution,
og hvis Du repræsenterer et hospital, inkluderer betegnelsen "Tilladte brugere" også autoriserede
læger, henvisende læger og klinisk personale.

"Program" er den samlede udvikling, testning, digitale signering og det begrænsede
distributionsprogram, der er planlagt i Aftalen.

"Programkrav" er teknisk, Human Interface, design, produktkategori, sikkerhed, ydeevne og
andre kriterier og krav specificeret af Apple, herunder, men ikke begrænset til, det nuværende
sæt krav, der er anført i Afsnit 3.3, da de fra tid til anden kan ændres af Apple i overensstemmelse
med Aftalen.

"Programprofiler" er de filer (inklusive gældende rettigheder eller andre identifikatorer),
som leveres af Apple til brug af Dig i forbindelse med Din udvikling og testning af Applikationer til
intern brug, samt begrænset distribution af Dine Applikationer til intern brug som tilladt herunder.

"Push-applikations-id" er det unikke identifikationsnummer eller en anden identifikator,
som Apple tildeler en Applikation til intern brug, et pas eller et websted for at give førnævnte
adgang til APN eller til brug sammen med MDM eller til at levere Konfigurationsprofiler.

"Push-notifikation" eller "Safari-push-notifikation" er en meddelelse og alt inkluderet
indhold eller data, som Du sender til slutbrugere til levering i Din Applikation til intern brug,
Dit Pas og/eller, i tilfælde af macOS til macOS-skrivebordet for brugere af Dit websted,
der har valgt at modtage sådanne beskeder, via Safari på macOS, og/eller som leveres
via MDM eller til at levere Konfigurationsprofiler.

"ShazamKit API" er den Dokumenterede API, der giver Dig mulighed for at tilføje lydbaserede
genkendelsesfunktioner eller -funktionalitet til Applikationer til intern brug.

"ShazamKit-indhold" er metadata, musik og/eller grafisk indhold leveret af Apple og gengivet
gennem ShazamKit API'er, herunder, men ikke begrænset til, MusicKit-indhold.

"SiriKit" er det sæt API'er, der giver Din Applikation adgang til eller leverer domæner, hensigter,
genveje, donationer og andre SiriKit-relaterede funktioner, som beskrevet i Dokumentationen.

"Websted" er et websted, der leveres af Dig under Dit eget navn, varemærke eller brand.

Erhvervsaftale              Side 8

"Tap to Pay-data" eller "TTP-data" betyder Din kundes datapakke, der sendes gennem
Apple-softwaren og Tap to Pay-API'er som del af en transaktion (f.eks. primært kontonummer,
transaktionsbeløb osv.).

"Tap to Pay-API'er" eller "TTP-API'er" betyder de dokumenterede API'er, som gør det muligt
for Dig at udføre transaktioner gennem brug af Din Applikation til intern brug.

“Tap to Present ID-data" eller "TTPI-data" betyder slutbrugerens datapakke, der sendes
gennem Apples software og TTPI-data som en del af processen til verificering af alder og id.

"Tap to Present ID -API’er" eller "TTPI-API'er" er de dokumenterede API’er, der gør det muligt
for Dig og/eller Forhandlere at verificere slutbrugernes oplysninger om alder eller ID ved brug af
Din applikation.

"Gyldighedsperiode" er den periode, der beskrives i Afsnit 11.

"Sporingspræferencen" er den Apple-indstilling, der gør det muligt for en slutbruger at indstille
præferencer for annoncesporing.

"tvOS" er tvOS-operativsystemsoftwaren, herunder eventuelle efterfølgende versioner.

"Opdateringer" er fejlrettelser, opdateringer, opgraderinger, ændringer, forbedringer,
tilføjelser og nye udgivelser eller versioner af Apple-softwaren eller -tjenesterne, eller
til enhver del af Apple-softwaren eller -tjenesterne vejralarmer.

"visionOS" er visionOS-styresystemsoftwaren, herunder eventuelle efterfølgende
versioner heraf.

"Wallet" er Apples Applikation, der har mulighed for at gemme og vise Pas til brug på iOS,
iPadOS, watchOS eller Safari på macOS.

"WatchKit-udvidelse" er en udvidelse samlet som en del af Din Applikation til intern brug,
der får adgang til WatchKit-platform på iOS for at køre og vise en WatchKit-app på watchOS.

"watchOS" er watchOS-operativsystemsoftwaren, herunder eventuelle efterfølgende versioner.

"Websoftware" er webbaserede eller andre versioner af Dine softwareapplikationer, der har samme
titel og i det væsentlige tilsvarende funktioner og funktionalitet som Din Applikation til intern brug
(f.eks. funktionsparitet).

"Websteds-push-id" er en kombination af et Apple-certifikat og et Push-applikations-id,
som Du bruger til at underskrive Dit Websteds registreringspakke og/eller kommunikere
med APN.

"Du/Dig" og "Din/Dit/Dine" er og henviser til den juridiske enhed (virksomhed, organisation,
uddannelsesinstitution eller statslige myndighed, organ eller afdeling), der har accepteret
Aftalen under sin egen udviklerkonto og anvender Apple-softwaren eller på anden måde udøver
rettigheder i henhold til Aftalen.

Bemærk! For klarhedens skyld må Du give leverandører tilladelse til at udvikle Applikationer
til intern brug på Dine vegne, men alle disse Applikationer til intern brug skal være ejet af Dig,
udviklet under Din egen udviklerkonto og kun implementeret som Applikationer til intern brug i
det omfang, det udtrykkeligt er tilladt i henhold til Aftalen. Du er ansvarlig over for Apple for Dine
leverandørers aktiviteter under Din konto (f.eks. at føje dem til Dit team med henblik på at udvikle

Erhvervsaftale              Side 9

software for Dig) og deres overholdelse af Aftalen. Alle handlinger, der udføres af Dine leverandører
som følge af Aftalen, anses for at være udført af Dig, og Du (udover Dine leverandører) er ansvarlig
over for Apple for alle sådanne handlinger.

2. Licens og begrænsninger for intern brug
2.1 Tilladt brug og begrænsninger; programtjenester
I henhold til vilkårene og betingelserne i Aftalen overdrager Apple Dig i løbet af Aftalens varighed
en begrænset, ikke-eksklusiv, personlig, tilbagekaldelig licens, der ikke kan underlicenseres eller
overføres, til at:

(a) Installere et rimeligt antal kopier af Apple-softwaren på Apple-computere, der ejes eller
kontrolleres af Dig, til intern brug af Dig eller Dine Autoriserede udviklere med det ene formål
at udvikle eller teste Dine Dækkede produkter, undtagen som ellers udtrykkeligt tilladt i Aftalen
(b) Oprette og distribuere et rimeligt antal kopier af Dokumentationen til Autoriserede udviklere
til intern brug alene og kun med det formål at udvikle eller teste Dine Dækkede produkter,
medmindre andet udtrykkeligt er tilladt i Aftalen;
(c) Installere Aktiveringsprofiler på hver af Dine Autoriseret testenheder, op til antallet af
Autoriserede testenheder, som Du har erhvervet licenser til, der skal bruges internt af Dig
eller Dine Autoriserede udviklere til det ene formål at udvikle og teste Dine Dækkede produkter,
undtagen som ellers udtrykkeligt tilladt i Aftalen
(d) Distribuere Aktiveringsprofiler til kun Dine Autoriserede udviklere og kun i forbindelse med
Dine Applikationer til intern brug med det formål at udvikle og teste Dine Applikationer til intern
brug på Autoriserede testenheder;
(e) Distribuere klargøringsprofiler til kun Dine Medarbejdere og/eller Tilladte brugere i forbindelse
med Din implementering af Dine Applikationer til intern brug på Implementeringsenheder til intern
brug af Dine Medarbejdere og/eller Tilladte brugere
(f) Tillade Dine Demomodtagere at bruge Dine Applikationer til intern brug
Implementeringsenheder, men kun (i) på Din fysiske adresse og/eller på Din Tilladte enheds
fysiske adresse under direkte tilsyn af Dine Medarbejdere eller Tilladte brugere (f.eks. en
brugerundersøgelse udført i et laboratorium på Din adresse) eller (ii) på andre steder, forudsat
at al sådan brug foregår under direkte tilsyn og fysisk kontrol af Dine Medarbejdere eller Tilladte
brugere (f.eks. en salgspræsentation af en Medarbejder), og
(g) Indarbejde Apple-certifikater, der er udstedt til Dig i henhold til Aftalen mhp. digital signering
af Dine Applikationer til intern brug, Pas, Safari-push-notifikationer og som ellers udtrykkeligt
tilladt i Aftalen.

Med undtagelse af bestemmelserne fremsat i Afsnit 2.1 må Du ikke på nogen måde at bruge,
distribuere eller på anden måde stille Dine Applikationer til intern brug til rådighed for
tredjeparter. Du må give Din Tilladte enhed tilladelse til at implementere Dine Applikationer
til intern brug på Dine vegne, forudsat at sådan implementering er mindst lige så restriktiv og
beskyttende over for Apple som betingelserne i Aftalen (f.eks. er offentliggørelse af Appen på
et offentligt websted eller en ikke-godkendt server forbudt). Alle handlinger, der udføres af Din
Tilladte enhed i forbindelse med denne implementering og/eller som følge af Aftalen, anses for
at være udført af Dig, og Du (udover Din Tilladte enhed) er ansvarlig over for Apple for alle
sådanne handlinger. Apple forbeholder sig retten til at angive det begrænsede antal enheder,
som hver Licenstager kan registrere som en Autoriseret testenhed og indhente licenser til
under dette Program.

Apple må give adgang til tjenester via Programmet, som Du kan bruge sammen med Din udviklerkonto
(f.eks. aktivering af enheder eller apps, styring af teams eller andre kontoressourcer). Du accepterer
kun at få adgang til sådanne tjenester via Programmets webportal (som er tilgængelig via Apples
udviklerwebsted) eller gennem Apple-produkter, der er designet til at arbejde sammen med
Programmet (f.eks. Xcode), og kun som autoriseret af Apple. Hvis Du (eller Dine Autoriserede
udviklere) får adgang til Din udviklerkonto via disse andre Apple-produkter, anerkender Du,

Erhvervsaftale              Side 10

at Aftalen fortsat gælder for enhver brug af Din udviklerkonto og for alle funktioner eller
funktionaliteter i Programmet, der gøres tilgængelige for Dig (eller Dine Autoriserede udviklere)
på denne måde (f.eks. kan Apple-certifikater og Aktiveringsprofiler kun bruges på den
begrænsede måde, der er tilladt heri, osv.). Du accepterer at undlade at oprette eller forsøge
at oprette en erstatningstjeneste eller lignende tjeneste ved brug af eller adgang til de tjenester,
der leveres af eller gennem Programmet. Hvis Apple leverer effekt- og ydeevnemålinger til Din
Applikation til intern brug, accepterer Du, at sådanne data kun er til egen intern brug og ikke må
videregives til nogen tredjepart (med undtagelse af bestemmelserne fremsat i Afsnit 2.9). Du har
muligvis kun adgang til sådanne tjenester ved hjælp af det Apple-id eller de godkendelsesoplysninger
(f.eks. nøgler, tokens, adgangskode), der er knyttet til Din udviklerkonto, og Du er fuldt ud ansvarlig for
at beskytte Dit Apple-id og Dine godkendelsesoplysninger mod afsløring, og Du må kun bruge dem
som godkendt af Apple og i overensstemmelse med vilkårene i Aftalen, herunder, men ikke
begrænset til, Afsnit 2.8 og 5. Medmindre andet udtrykkeligt er tilladt i henhold til Aftalen,
accepterer Du, at Du hverken vil dele, sælge, videresælge, leje, lease, låne eller på anden måde
give adgang til Din udviklerkonto eller tilhørende tjenester, helt eller delvist, til enhver, der ikke
er Autoriseret udvikler på Dit team, og Du accepterer ligeledes, at Du ikke vil bede eller anmode
medlemmer af Apple Developer Program om at oplyse deres Apple-id'er, godkendelsesoplysninger
og/eller tilhørende kontooplysninger og -materiale (f.eks. Apple-certifikater, der bruges til distribution).
Du er indforstået med, at hvert teammedlem skal have sit eget Apple-id eller sine egne
godkendelsesoplysninger for at få adgang til Din konto, og Du er fuldt ud ansvarlig for al aktivitet,
der udføres gennem eller i forbindelse med Din konto. I det omfang, Du ejer eller kontrollerer en
Apple-computer med Apples macOS Server eller Xcode Server ("Server") og vil bruge den til
Dine egne udviklingsformål i forbindelse med Programmet, accepterer Du at bruge Dit eget
Apple-id eller andre godkendelsesoplysninger til en sådan server, og Du er ansvarlig for alle
handlinger udført af en sådan Server.

2.2 Autoriserede testenheder og Apple-software før udgivelse
Så længe en Autoriseret testenhed indeholder versioner af Apple-softwaren før udgivelse eller
bruger versioner af Tjenester før udgivelse, accepterer Du at begrænse adgangen til en sådan
Autoriseret testenhed til Dine Autoriserede udviklere og undlade at videregive, vise, leje, lease,
låne, sælge eller på anden måde overføre sådan en Autoriseret testenhed til tredjepart. Du accepterer
endvidere at træffe rimelige forholdsregler for at beskytte og instruere Dine Autoriserede udviklere
i at beskytte alle Autoriserede testenheder mod tab eller tyveri.

Du anerkender, at ved at installere enhver Apple-software før udgivelse eller bruge
enhver Tjeneste før udgivelse på Dine Autoriserede testenheder, kan disse Enheder
være "låst" til testtilstand og kan muligvis ikke gendannes til deres oprindelige tilstand.
Enhver brug af Apple-software eller -Tjenester før udgivelse er kun til evaluerings- og udviklingsformål,
og Du må ikke bruge nogen Apple-software eller -Tjeneste før udgivelse i erhvervssammenhænge
eller med vigtige data. Sørg for at sikkerhedskopiere alle data, inden Du bruger Apple-software
eller -Tjenester før udgivelse. Apple er ikke ansvarlig for eventuelle omkostninger, udgifter eller
andet erstatningsansvar, Du måtte pådrage Dig som følge af at aktivere Dine Implementeringsenheder
eller Godkendte testenheder, Din Dækkede produktudvikling eller installation eller brug af denne
Apple-software eller en hvilken som helst Apple-tjeneste før udgivelse, herunder og uden
begrænsning skader på udstyr eller skader, tab eller korruption af software, information eller data.

2.3. Anonymitet i forbindelse med Apple-software og -tjenester før udgivelse
Fra tid til anden under Gyldighedsperioden må Apple tilbyde Dig versioner af Apple-software
eller -Tjenester før udgivelse, der udgør Fortrolige oplysninger tilhørende Apple og er underlagt
anonymitetsforpligtelserne i Aftalen, medmindre andet er angivet. Du bør ikke stole på, at Apple-
software og -tjenester før udgivelse fungerer som et kommercielt produkt i sin endelige version
eller kan bruges sammen med data, der ikke på tilstrækkelig og regelmæssig vis sikkerhedskopieres,
og de kan omfatte funktioner, funktionalitet eller API'er til software eller tjenester, der endnu ikke
er tilgængelige. Du anerkender, at Apple muligvis ikke offentligt har meddelt tilgængeligheden

Erhvervsaftale              Side 11

af Apple-software eller -tjenester før udgivelse, at Apple ikke har lovet eller garanteret Dig,
at sådan software eller tjenester før udgivelse vil blive annonceret eller gjort tilgængelige for
nogen i fremtiden, og at Apple hverken er udtrykkeligt eller stiltiende forpligtet over for Dig til
at annoncere eller lancere softwaren eller tjenesterne eller lignende eller kompatibel teknologi.
Du anerkender udtrykkeligt, at enhver forskning eller udvikling, som Du udfører i forhold til versioner
af Apple-softwaren eller -tjenesterne, foretages udelukkende på egen risiko. Du accepterer at
undlade at levere nogen versioner af Apple-softwaren eller -tjenesterne før udgivelse til andre
end Dine Autoriserede udviklere.

2.4 Kopier
Du accepterer at opbevare og i uredigeret form gengive Apple-ophavsretten, ansvarsfraskrivelser
og andre ophavsretligt beskyttede beskeder (som de vises i den medfølgende Apple-software og
Dokumentation) i alle kopier af Apple-softwaren og -Dokumentationen, som Du har tilladelse til at
foretage i henhold til Aftalen.

2.5 Ejerskab
Apple bevarer al rettigheder, adkomst og interesse i Apple-softwaren, -tjenesterne og eventuelle
Opdateringer, der måtte blive stillet til rådighed for Dig i henhold til Aftalen. Du accepterer at samarbejde
med Apple om at fastholde Apples ejerskab over Apple-softwaren og -tjenesterne og, i det omfang,
at Du bliver bekendt med eventuelle krav vedr. Apple-softwaren eller -tjenesterne, accepterer
Du at gøre en rimelig indsats for straks at informere Apple om sådanne krav. Parterne anerkender,
at Aftalen ikke giver Apple nogen ejerandel i Dine Dækkede produkter.

2.6 Ingen anden tilladt brug
Medmindre andet er angivet i Aftalen, accepterer Du at undlade at leje, lease, låne, uploade til
eller hoste på websted eller server, sælge, videredistribuere eller underlicensere Apple-softwaren,
Apple-certifikater eller -tjenesterne, helt eller delvist, eller at gøre det muligt for andre at gøre dette.
Du må ikke bruge Apple-softwaren, Apple-certifikaterne eller tilhørende -tjenester til noget formål,
der ikke udtrykkeligt er tilladt i henhold til Aftalen, herunder eventuelle gældende Bilag. Du accepterer
at undlade at installere, bruge eller køre Apple-SDK'er på nogen computer, der ikke er fra Apple,
samt at undlade at installere, bruge eller køre iOS, watchOS, tvOS, iPadOS, macOS, visionOS
og Programprofiler på eller i forbindelse med andre enheder end Apple-produkter, eller at gøre
samme muligt for andre. Du må ikke, og Du accepterer at undlade, og Du undlader at give andre
mulighed for at kopiere (undtagen som udtrykkeligt tilladt i henhold til Aftalen), dekompilere,
udføre reverse engineering, demontere, forsøge at udlede kildekoden til, ændre, dekryptere eller
oprette afledte værker af Apple-softwaren, Apple-certifikater eller -tjenester, der er leveret af
Apple-softwaren eller på anden måde leveret i medfør heraf, eller en hvilken som helst del deraf
(undtagen som og kun i det omfang enhver foregående begrænsning er forbudt i henhold til
gældende lovgivning eller i det omfang det er tilladt i licensbetingelser for brug af komponenter
med open source eller prøve kode inkluderet i Apple-softwaren). Du accepterer at undlade at
udnytte nogen tilhørende Apple-software, -certifikater eller -tjenester på nogen form for
uautoriseret måde, herunder og uden begrænsning indtrængen, belastning af netværkskapacitet
eller indsamling eller misbrug af data fra Apple-softwaren, -certifikaterne eller -tjenesterne.
Ethvert forsøg på dette er en overtrædelse af Apples og dennes licensgiveres rettigheder i forhold til
Apple-softwaren eller -tjenesterne. Hvis Du misligholder en af de foregående restriktioner, kan Du blive
retsforfulgt med henblik på erstatning. Alle licenser, som ikke udtrykkeligt tildeles i Aftalen, forholdes,
og Apple tildeler ingen øvrige licenser, immunitetsklausuler eller rettigheder, hverken udtrykkelige
eller underforståede, indirekte, via hindring eller andet. Aftalen giver Dig ingen rettigheder til at
bruge varemærker, logoer eller tjenestemærker, der tilhører Apple, herunder og uden begrænsning
produktnavne som iPhone og iPod. Hvis Du refererer til Apple-produkter eller -teknologi eller
bruger Apples varemærker, accepterer Du at overholde retningslinjerne på
https://www.apple.com/legal/intellectual-property/guidelinesfor3rdparties.html, der fra tid
til anden kan blive ændret.

Erhvervsaftale              Side 12

2.7 Opdateringer; ingen support eller vedligeholdelse
Apple kan til enhver tid og uden varsel udvide, forbedre eller på anden måde ændre Apple-softwaren
eller -tjenesterne (eller en hvilken som helst del deraf), der leveres i medfør heraf, men Apple
er ikke forpligtet til at give Dig nogen Opdateringer til Apple-softwaren eller -tjenesterne.
Hvis Apple stiller Opdateringer til rådighed, gælder vilkårene i Aftalen for sådanne Opdateringer,
medmindre en given Opdatering ledsages af en separat licens, og i så fald gælder vilkårene i den
separate licens. Du erklærer Dig indforstået med, at sådanne ændringer muligvis kræver, at Du ændrer
eller opdaterer Dine Dækkede produkter. Ydermere anerkender Du, at sådanne ændringer kan
påvirke Din mulighed for at bruge, få adgang til eller interagere med Apple-softwaren og -tjenesterne.
Apple er ikke forpligtet til at yde vedligeholdelse, teknisk eller anden support i forbindelse med
Apple-softwaren eller -tjenesten. Du anerkender, at Apple ikke har nogen udtrykkelig eller underforstået
forpligtelse til at annoncere eller stille Opdateringer til Apple-softwaren eller -tjenester til rådighed til
andre fremover. Hvis en Opdatering stilles til rådighed, kan den indeholde API'er, funktioner,
tjenester eller funktionalitet, der adskiller sig fra de, som Apple-softwaren eller -tjenesterne
allerede indeholder i medfør heraf.

2.8 Brug af Apple-tjenester
Apple giver Dig muligvis adgang til Apple-tjenester, som Dine Dækkede produkter muligvis
kalder via API'er i Apple-softwaren, og/eller som Apple stiller til rådighed for Dig gennem andre
mekanismer, f.eks. vha. nøgler, som Apple kan gøre tilgængelige for Dig i medfør af Programmet.
Du accepterer at få adgang til sådanne Apple-tjenester, men kun via de mekanismer, der leveres
af Apple til sådan adgang, og kun til brug på Apple-produkter. Undtagen som tilladt i Afsnit 2.9
(Tredjepartstjenesteudbydere) eller andetsteds i Aftalen, accepterer Du at undlade at dele
adgang til mekanismer, som Apple stiller Dig til rådighed i forbindelse med brugen af Tjenesterne
sammen med en tredjepart. Ydermere accepterer Du at undlade at oprette eller forsøge at oprette en
erstatningstjeneste eller lignende tjeneste ved brug af eller adgang til Apple-tjenesterne.

Du accepterer, at Du kun har adgang til Tjenesterne i det omfang, Du skal bruge dem til at levere
egne tjenester og funktioner til Dine Dækkede produkter, der er kvalificerede til at bruge sådanne
Tjenester og kun som skriftligt tilladt af Apple, herunder i Dokumentationen. Du undlader at bruge
Apple-tjenesterne på en måde, der er uforenelig med vilkårene i Aftalen, eller som krænker
intellektuelle ejendomsrettigheder tilhørende en tredjepart eller Apple, eller som overtræder
gældende lovgivning eller bestemmelser. Du accepterer, at Apple-tjenesterne indeholder
patentbeskyttet indhold, information og materiale, der ejes af Apple og dennes licensgivere og
er beskyttet af gældende intellektuel ejendomsret og anden lovgivning. Du undlader at bruge
sådant patentbeskyttet indhold, information eller materiale på nogen som helst måde, undtagen den
tilladte anvendelse af Apple-tjenesterne i henhold til Aftalen eller som på anden vis skriftligt
godkendt af Apple.

Du er indforstået med, at der kan være begrænsninger af lagerkapacitet, dataoverførsel og/eller
transaktioner for Apple-tjenesterne, både for Dig som udvikler og for Dine slutbrugere. Hvis Du eller
Dine slutbrugere når en eller flere af disse begrænsninger, er Du eller slutbrugeren muligvis ikke
længere i stand til at bruge Apple-tjenesterne eller kan muligvis ikke få adgang til eller hente data fra
sådanne Tjenester gennem Dine Dækkede produkter eller gennem den pågældende slutbrugerkonto.
Du accepterer at undlade at opkræve gebyrer af slutbrugere udelukkende for adgang til eller brug af
Apple-tjenesterne gennem Dine Dækkede produkter eller for alle former for indhold, data eller
information deri, og Du accepterer at undlade at sælge adgang til Apple-tjenesterne på nogen måde.
Du accepterer at undlade på svigagtig vis at oprette slutbrugerkonti eller tilskynde nogen slutbruger
til at overtræde vilkårene i deres gældende slutbrugerbetingelser eller tjenesteaftale med Apple
eller til at overtræde Apples brugspolitikker for sådanne slutbrugertjenester. Undtagen som
udtrykkeligt beskrevet i Aftalen accepterer Du at undlade at blande Dig i slutbrugerens mulighed
for at få adgang til eller bruge førnævnte tjenester.

Erhvervsaftale              Side 13

Apple forbeholder sig ret til når som helst og uden varsel at ændre, suspendere, afskaffe, nægte,
begrænse eller deaktivere adgang til Apple-tjenesterne eller enhver del deraf (herunder og uden
begrænsning tilbagekaldelse af rettigheder eller ændring af API'er i Apple-softwaren, som muliggør
adgang til Tjenesterne, eller at undlade at give Dig en ret). Apple hæfter under ingen omstændigheder
for fjernelse eller deaktivering af adgang til noget af det foregående. Apple er også berettiget til
at pålægge begrænsninger og restriktioner for adgangen til Apple-tjenesterne, fjerne Apple-tjenesterne
på ubestemt tid, tilbagekalde Din adgang til Apple-tjenesterne eller annullere Apple-tjenesterne
(eller en hvilken som helst del deraf) når som helst, uden varsel eller erstatningsansvar over for
Dig og efter eget skøn.

Apple garanterer ikke tilgængeligheden, nøjagtigheden, fuldstændigheden, pålideligheden eller
rettidigheden af nogen data eller oplysninger, der vises i nogen Apple-tjenester. I det omfang,
Du vælger at bruge Apple-tjenesterne med Dine Dækkede produkter, er Du selv ansvarlig for
at afhænge af sådanne data eller oplysninger. Du er ansvarlig for Din brug af Apple-softwaren
og Apple-tjenesterne, og hvis Du bruger førnævnte, er det Dit ansvar at sørge for relevant
sikkerhedskopiering af alt indhold og alle oplysninger og data, herunder og uden begrænsning
alt indhold, som Du måtte levere til Apple for værtsydelser som del af Din brug af Tjenesterne.
Du er indforstået med og accepterer, at Du muligvis ikke har adgang til visse Apple-tjenester
efter udløb eller ophør af Aftalen, og at Apple forbeholder sig ret til at suspendere adgangen
til eller slette indhold, data eller oplysninger, som Du eller Dine Dækkede produkter har lagret
via Din brug af sådanne Tjenester i medfør heraf. Du bør gennemgå de Dokumentations- og
politikmeddelelser, som Apple udgiver, inden Du bruger nogen Apple-tjenester.

Apple-tjenesterne er muligvis ikke tilgængelige på alle sprog eller i alle lande eller regioner,
og Apple garanterer på ingen måde, at Tjenesterne er egnede, nøjagtige eller tilgængelige til brug
på et bestemt sted eller med et bestemt produkt. Såfremt Du vælger at bruge Apple-tjenesterne
med Dine Applikationer, foregår det på eget initiativ, og Du er selv ansvarlig for at overholde
eventuel relevant gældende lovgivning. Apple forbeholder sig ret til at opkræve gebyrer for Din
brug af Apple-tjenesterne. Apple informerer Dig om eventuelle gebyrer for Apple-tjenesterne
eller gebyrændringer via e-mail, og offentliggør oplysninger herom på Programmets webportal
eller i CloudKit-konsollen. Tilgængeligheden af og priserne for Apple-tjenesterne kan ændres.
Ydermere stilles Apple-tjenester muligvis ikke til rådighed for alle Dækkede produkter og alle
udviklere. Apple forbeholder sig ret til når som helst og efter eget skøn at undlade at stille
Apple-tjenesterne til rådighed eller indstille tilgængeligheden af samme.

2.9 Tredjepartstjenesteudbydere
Medmindre Apple forbyder det i henhold til Dokumentationen eller Aftalen, har Du tilladelse
til at ansætte eller beholde en tredjepart ("Tjenesteudbyder") som hjælp til at anvende de(n)
leverede Apple-softwaren og -tjenester i henhold til Aftalen, herunder, men ikke begrænset til,
at ansætte Tjenesteudbyderen til på Dine vegne at vedligeholde og styre serverne til Dine Applikationer
til intern brug, forudsat at Tjenesteudbyderens brug af Apple-softwaren og -tjenesterne eller alt
dertilhørende materiale udelukkende foregår på Dine vegne og da kun i overensstemmelse med
disse vilkår. Du accepterer at have indgået en bindende skriftlig Aftale med Din Tjenesteudbyder
med vilkår, der er mindst lige så restriktive og beskyttende over for Apple som dem, der er
beskrevet heri. Alle handlinger udført af en Tjenesteudbyder i forbindelse med Dine Applikationer
til intern brug eller brug af Apple-softwaren eller -tjenesterne, der opstår som følge af Aftalen,
anses for at være udført af Dig, og Du (udover Tjenesteudbyderen) er ansvarlig over for Apple
for alle sådanne handlinger (eller mangel på samme). I tilfælde af, at en handling eller mangel
på samme hos Tjenesteudbyderen kan udgøre en misligholdelse af Aftalen eller på anden måde
medføre skade, forbeholder Apple sig ret til at kræve, at Du opsiger Tjenesteudbyderen.

Erhvervsaftale              Side 14

3. Dine Forpligtelser
3.1 Generelt
Du bekræfter over for Apple og accepterer, at:
(a) Du er myndig i den jurisdiktion, hvor Du bor (mindst 18 år i mange lande eller regioner)
og har ret til og myndighed til at indgå denne aftale på vegne af din virksomhed, organisation,
uddannelsesinstitution eller agentur, organ eller afdeling af den føderale regering og juridisk
binde en sådan enhed eller organisation til vilkårene og forpligtelserne i denne aftale.
(b) Alle oplysninger, som Du eller Dine slutbrugere leverer til Apple i forbindelse med Aftalen,
er ajourførte, sande, nøjagtige, underbyggende og fyldestgørende, og at Du straks vil informere
Apple om eventuelle ændringer i sådanne oplysninger. Det er Dit ansvar at informere Apple om
sådanne ændringer, så Apple kan kontakte Dig angående Din Programkonto
(c) Du overholder betingelserne i og opfylder Dine forpligtelser i henhold til Aftalen
(d) Overvåge og hæfte for Dine Autoriserede udvikleres, Medarbejderes, Tilladte brugeres
og Demomodtageres brug af Apple-softwaren, -tjenesterne og -implementeringsenhederne,
herunder og uden begrænsning at indhente alle nødvendige samtykker til Dine Medarbejderes
brug af Apple-softwaren og -tjenesterne, og Du accepterer at overvåge og hæfte for Dine
Autoriserede udvikleres, Medarbejderes, Tilladte brugeres og Demomodtageres brug af Dine
Applikationer til intern brug
(e) Du er eneansvarlig for alle omkostninger, udgifter, tab og erstatninger samt aktiviteter,
som er foretaget af Dig, Din tilladte enhed, Dine Autoriserede udviklere, Medarbejdere,
Dine Tilladte brugere og Dine Demomodtagere i forbindelse med Apple-softwaren, -tjenesterne,
Implementeringsenhederne, Dine Dækkede produkter og Dit tilhørende udviklings- og
implementeringsarbejde i henhold til Aftalen
(f) Du vil undlade at handle på nogen måde, der strider mod eller forstyrrer en eksisterende
forpligtelse, Du måtte have, samt at ingen tidligere indgået Aftale vil forstyrre opfyldelsen af
Dine forpligtelser i henhold til Aftalen.

3.2 Brug af Apple-softwaren og -tjenesterne
Som en betingelse for brugen af Apple-softwaren og enhver Apple-tjeneste accepterer Du, at:
(a) Du kun bruger Apple-softwaren og eventuelle tjenester til de formål og på den måde,
som udtrykkeligt er tilladt i Aftalen og i henhold til al gældende lovgivning og alle gældende
bestemmelser;
(b) Du ikke bruger Apple-softwaren eller nogen Apple-tjenester: (1) til nogen ulovlig aktivitet,
eller til udviklingen af Dækkede produkter, der ville resultere i eller muliggøre en forbrydelse eller
anden skadevoldende eller ulovlig handling; (2) at true, tilskynde til eller fremme vold, terrorisme
eller anden alvorlig skade; eller (3) at skabe eller distribuere indhold eller aktivitet, der fremmer
seksuel udnyttelse eller misbrug af børn;
(c) Din Applikation til intern brug, Dit bibliotek og/eller Dit Pas udvikles i overensstemmelse med
Dokumentationen og Programkravene, hvis opdaterede sæt er beskrevet i Afsnit 3.3 nedenfor;
(d) Så vidt Du ved og har kendskab til, overtræder, misbruger eller misligholder Dine dækkede
produkter hverken nu eller fremover Apples eller en tredjeparts ophavsret, varemærker,
anonymitets- og udgivelsesrettigheder, forretningshemmeligheder, patenter eller andre
patentbeskyttede eller juridiske rettigheder (f.eks. sangkompositions- eller opførelsesrettigheder,
videorettigheder, foto- eller billedrettigheder, logorettigheder, tredjepartsdatarettigheder osv.
vedr. indhold og materiale, der kan være inkluderet i Din Applikation til intern brug eller Dit Pas)
(e) Du undlader ved brug af Apple-softwaren, Apple-certifikater, Tjenester eller på anden måde
oprette et Dækket produkt eller anden kode eller et program, der vil: (1) deaktivere, hacke eller
på anden måde forstyrre enhver sikkerhed, digital signering, styring af digitale rettigheder,
verifikations- eller autentificeringsmekanismer implementeret i eller af iOS-, watchOS-, iPadOS-,
tvOS-, visionOS-, Apple-softwaren eller nogen tjenester eller anden Apple-software eller -teknologi,
eller give andre mulighed for at gøre det (undtagen i det omfang Apple udtrykkeligt har givet
tilladelse hertil skriftligt), eller (2) krænke sikkerheden, integriteten eller tilgængeligheden af alle
brugere, netværk, computere eller kommunikationssystemer

Erhvervsaftale              Side 15

(f) Du ikke, hverken direkte eller indirekte, vil begå nogen handling, der er beregnet til at forstyrre
Apples software eller tjenester, hensigten med Aftalen eller Apples forretningspraksis, herunder
og uden begrænsning at udføre handlinger, der kan hindre ydeevnen eller den tilsigtede brug af
Apple-softwaren eller Programmet. Ydermere undlader Du at udføre eller opfordre andre til at
udføre ulovlige, uretfærdige, vildledende, svigagtige, upassende eller uærlige handlinger eller
forretningspraksis i forbindelse med Dine Dækkede produkter (f.eks. vildledende
forretningspraksis, uretfærdig konkurrence)
(g) Bortset fra test- og udviklingsformål som udtrykkeligt tilladt heri kan Applikationer til intern
brug eller Pas, der er udviklet ved hjælp af Apple-softwaren, kun distribueres til og bruges af Dine
Medarbejdere eller Tilladte brugere til intern brug eller til begrænset brug af Demomodtagere på
Implementeringsenheder på Din (eller Din Tilladte enheds) fysiske adresse eller andre steder,
men i begge tilfælde kun, når brugen foregår under direkte overvågning og fysisk kontrol af Dig
(eller Din Tilladte enhed) i henhold til Afsnit 2.1 (f). Medmindre andet udtrykkeligt er tilladt i henhold
til Aftalen, må Applikationer eller Pas ikke bruges af, distribueres til eller stilles til rådighed for andre
virksomheder, kunder, forbrugere, leverandører (undtagen leverandører, der udvikler Applikationen
til intern brug eller Passet for Dig på en brugerdefineret måde og derfor skal have adgang dertil),
distributører, sælgere, forhandlere, slutbrugere eller almindelige borgere. Ydermere må Du ikke hoste
Applikationer til intern brug nogen steder, der er tilgængelige for andre end Dine Autoriserede
udviklere, Medarbejdere og Tilladte brugere (f.eks. ikke på et offentligt websted, lagrings- eller
arkivhostingtjeneste o.l.), og Du træffer alle fornødne foranstaltninger for at sikre, at ingen andre
end førnævnte parter har uautoriseret adgang til og downloader Applikationer til intern brug.

3.3 Programkrav til Applikationer til intern brug, Biblioteker og Pas
Enhver Applikation til intern brug til et Apple-produkt, der distribueres ifølge tilladelserne heri,
skal udvikles i henhold til Dokumentationen og Programkravene, hvis nyeste versioner findes
i Afsnit 3.3. Biblioteker og Pas er underlagt samme kriterier:

API'er og Funktionalitet:

3.3.1 Applikationer til intern brug må kun bruge Dokumenterede API'er i henhold til Apple,
og må ikke bruge eller kalde private API'er.

3.3.2 Med undtagelse af bestemmelsen i næste Afsnit må en Applikation til intern brug ikke
downloade eller installere eksekverbar kode. Fortolket kode kan downloades til en Applikation til
intern brug, men kun i det omfang, at koden: (a) ikke ændrer det primære formål med Applikationen
til intern brug ved at levere funktioner eller funktionalitet, der er uforenelig med det tilsigtede
formål med Applikationen til intern brug, (b) ikke opretter en butik eller butiksfront til anden
kode eller andre Applikationer, og (c) ikke omgår sikkerhedsfunktioner til digital signering,
sandkassefunktioner e.l. i operativsystemet.

En Applikation til intern brug, der fungerer som programmeringsuddannelsesmiljø, må downloade
og køre eksekverbar kode, men kun i det omfang, at følgende krav opfyldes: (i) højst 80 procent
af visningsområdet eller skærmbilledet i en Applikation til intern brug må overtages med
eksekverbar kode, medmindre andet er tilladt ifølge Dokumentationen, (ii) Applikationen til intern
brug skal fremvise en rimeligt iøjnefaldende indikator for brugeren i Applikationen for at angive,
at brugeren befinder sig i et programmeringsmiljø, (iii) Applikationen til intern brug må ikke oprette en
butik eller butiksfront til anden kode eller andre Applikationer, og (iv) kildekoden fra Applikationen til
intern brug skal være fuldt synlig og redigerbar for brugeren (f.eks. ingen prækompilerede
biblioteker eller strukturer med den downloadede kode).

3.3.3 En Applikation til intern brug, der skal bruges af en Demomodtager, må ikke tillade handel,
kreditkøb eller køb på anden vis gennem brugen af en Applikation til intern brug uden Apples
forudgående skriftlige samtykke. Ydermere må Du under ingen omstændigheder opkræve Din Tilladte
enhed eller Dine Demomodtagere, Medarbejdere eller Tilladte brugere for at bruge en Applikation.

Erhvervsaftale              Side 16

En Applikation til intern brug, der skal bruges af Medarbejdere og Tilladte brugere, må tillade
handel, kreditkøb eller køb på anden vis, men udelukkende til køb af produkter eller tjenester,
der bruges af eller forbruges i Din organisation (f.eks. må en kantineapp varetage transaktioner).

3.3.4 En Applikation til intern brug må kun læse data fra eller skrive data til Applikationens
udpegede containerområde på enheden, medmindre andet er angivet af Apple.

3.3.5 En Applikation til intern brug til iOS skal have mindst de samme funktioner og den samme
funktionalitet, når de køres af en bruger i kompatibilitetstilstand på iPadOS (f.eks. skal en iPhone-app,
der kører i et tilsvarende iPhone-størrelses vindue på en iPad, fungere på væsentligt samme måde,
som når den køres på iPhone-enheden – forudsat at denne forpligtelse ikke gælder for nogen
funktion eller funktionalitet, der ikke understøttes af en bestemt hardwareenhed, såsom videooptagelse
på en enhed uden kamera). Ydermere accepterer Du at undlade at forstyrre eller forsøge at forstyrre
driften af Din Applikation til intern brug i kompatibilitetstilstand.

3.3.6 Du må kun bruge Multitasking-tjenesterne til deres tilsigtede formål i henhold
til Dokumentationen.

Brugergrænseflade, Dataindsamling, Lokal lovgivning og Anonymitet:

3.3.7 Applikationer til intern brug overholder Human Interface Guidelines (HIG) og anden
Dokumentation fra Apple. Du accepterer at følge HIG for at udvikle en passende brugergrænseflade
og funktionalitet til Din Applikation til intern brug, som er kompatibel med designet af Apple-produkter
(f.eks. skal en ur-app have en brugergrænseflade designet til hurtig interaktion i henhold til HIG's
watchOS-designtemaer).

3.3.8 Hvis Din Applikation til intern brug optager eller opretter video-, mikrofon- eller
skærmoptagelse eller kameraoptagelser, uanset om disse gemmes på enheden eller sendes til
en server (f.eks. en billed-, foto- eller stemmeoptagelse eller anden optagelse) (samlet benævnt
"Optagelser"), skal en rimeligt iøjnefaldende lydindikator, grafisk indikator e.l. vises for brugeren
som del af Applikationen til intern brug for at angive, at Applikationen opretter en Optagelse.

Ydermere overholder enhver form for data-, indholds- eller informationsindsamling, behandling,
vedligeholdelse, upload, synkronisering, lagring, overførsel, deling, videregivelse eller brug udført af,
via eller i forbindelse med Din Applikation til intern brug alle gældende anonymitetslove og -forskrifter
samt eventuelle relaterede Programkrav, herunder og uden begrænsning krav om underretning
eller samtykke.

3.3.9 Du og Dine Applikationer til intern brug (samt enhver tredjepart, som Du har indgået
annonceringsaftale med) må ikke indsamle bruger- eller enhedsdata uden forudgående samtykke
fra brugerne, uanset om sådanne data indhentes direkte fra brugeren eller via Apple-softwaren,
Apple-tjenesterne eller Apple-SDK'er, og da kun for at levere en tjeneste eller funktion, der er
direkte relevant for brugen af Applikationen til intern brug, eller for at annoncere i henhold til
Afsnit 3.3.12. Du undlader at udvide eller på anden måde ændre brugsomfanget for tidligere
indsamlede bruger- eller enhedsdata uden forudgående samtykke fra brugerne. Ydermere bruger
hverken Du eller Din Applikation til intern brug nogen permanent enhedsbaseret identifikator
eller data derfra til entydigt at identificere en enhed.

3.3.10 Du skal give klare og tydelige oplysninger til brugerne vedrørende Din indsamling,
brug og videregivelse af bruger- eller enhedsdata, f.eks. en beskrivelse af Din brug af bruger- og
enhedsdata i Din Applikation til intern brug. Desuden skal Du træffe de fornødne foranstaltninger
for at beskytte sådanne data mod uautoriseret brug, videregivelse eller tilgang af tredjeparter.
Hvis en bruger ophører med at samtykke eller bekræftende tilbagekalder sit samtykke til Din
indsamling, brug eller videregivelse af sine bruger- eller enhedsdata, skal Du (og enhver tredjepart,

Erhvervsaftale              Side 17

som Du har indgået annonceringsaftale med) straks ophøre med al sådan brug. Du skal inkludere
en anonymitetspolitik i Din Applikation til intern brug eller til Dine slutbrugere, der forklarer Din
indsamling, brug, videregivelse, deling, opbevaring og sletning af bruger- eller enhedsdata.
Du accepterer at underrette Dine brugere i henhold til gældende lovgivning i tilfælde af et databrud,
hvor brugerdata indsamlet fra Din Applikation til intern brug er i fare (f.eks. ved at sende en e-mail
til Dine brugere i tilfælde af, at der er sket en utilsigtet afsløring eller misbrug af deres data).

3.3.11 Applikationer til intern brug overholder alle gældende strafferetlige, civile og lovmæssige
bestemmelser, herunder dem i retskredse, hvor Dine Applikationer til intern brug tilbydes eller
stilles til rådighed. Ydermere:

– Du og Applikationen til intern brug overholder gældende lovgivning og forordninger om
anonymitet og dataindsamling med hensyn til enhver form for indsamling, brug eller videregivelse
af bruger- eller enhedsdata (f.eks. en brugers IP-adresse, navnet på brugerens enhed og alle
installerede apps, der er knyttet til en bruger).

– Applikationer til intern brug må ikke designes eller markedsføres med henblik på chikane,
misbrug, spamming, forfølgelse, trusler eller anden form for krænkelse af andres juridiske
rettigheder (såsom rettigheder vedr. anonymitet og udgivelse).

– Hverken Du eller Dine Applikationer til intern brug udfører nogen funktioner eller linker
til nogen form for indhold, tjenester, information eller data eller bruger en robot, edderkop,
webstedssøgning eller anden datahentningsapplikation eller -enhed til at udtrække, dataminere,
hente, cachelagre, analysere eller indeksere software, data eller tjenester leveret af Apple eller
dennes licensgivere eller anskaffe (eller forsøge på samme) sådanne data, undtagen de data,
som Apple udtrykkeligt leverer eller stiller til rådighed for Dig i forbindelse med sådanne tjenester.
Du accepterer, at Du ikke indsamler, formidler eller bruger sådanne data til noget uautoriseret
formål, og

– Hvis Din Applikation til intern brug er beregnet til humanforskning eller bruger HealthKit-API'er til
klinisk sundhedsrelateret brug, der kan involvere persondata (f.eks. lagring af sundhedsfortegnelser),
accepterer Du at informere deltagerne om den tilsigtede brug og videregivelsen af deres persondata
som en del af sådan forskning eller brug af sundhedsfortegnelser samt indhente samtykke fra
de deltagere (eller deres forældre/værger), der vil bruge Din Applikation til intern brug til sådan
forskning eller formål inden for klinisk sundhedsforskning. Ydermere forbyder Du tredjeparter,
som Du leverer anonymiserede eller kodede data til, at genidentificere (eller forsøge på samme)
de deltagere, der bruger førnævnte data uden deltagernes samtykke, og Du accepterer at kræve,
at disse tredjeparter overfører foregående restriktion til andre parter, der modtager sådanne
anonymiserede eller kodede data.

Annonceringsidentifikator og Sporingspræference, Ad-netværks-API'er:

3.3.12 Du og Dine Applikationer til intern brug (og enhver tredjepart, som Du har indgået
annonceringsaftale med) er berettiget til at bruge Annonceringsidentifikatoren og eventuelle afledte
oplysninger til det ene formål at annoncere. Hvis en bruger nulstiller Annonceringsidentifikatoren,
accepterer Du at undlade at kombinere, sammenkæde, linke eller på anden måde knytte,
enten direkte eller indirekte, den foregående Annonceringsidentifikator og eventuelle afledte
oplysninger med den nulstillede Annonceringsidentifikator. For applikationer til intern brug, der
er kompileret til enhver iOS-version eller tvOS-version, der giver adgang til Ad Support-API'erne,
accepterer Du at kontrollere en brugers Sporingspræference, før Du viser nogen annoncering
ved hjælp af Annonceringsidentifikatoren, og Du accepterer at overholde en brugers indstilling
i sporing Præference i din brug af Annonceringsidentifikatoren og i din brug af andre bruger- eller
enhedsdata til sporing.

Erhvervsaftale              Side 18

Ydermere er Du berettiget til at anmode om at bruge Ad Network-API'erne til at spore
annonceringskonverteringshændelser i Applikationen. Hvis Du får tilladelse til at bruge
Ad Network-API'erne, accepterer Du at undlade at bruge sådanne API'er eller eventuelle
oplysninger indhentet ved brug af Ad Network-API'erne til noget andet formål end at bekræfte
annoncevalideringsoplysninger som del af en annonceringskonverteringshændelse. Du accepterer
at undlade at kombinere, sammenkæde, linke eller på anden måde knytte, enten direkte eller
indirekte, de oplysninger, der leveres som del af annonceringsbekræftelsen via Ad Network-API'erne
og øvrige oplysninger, Du måtte besidde om en bruger. Apple forbeholder sig ret til efter eget
skøn at afvise enhver anmodning om at bruge Ad Network-API'erne.

Placering og Kort; Brugernes samtykke:

3.3.13 Intern brug Applikationer, der bruger lokationsbaserede API'er (f.eks. Core Location,
MapKit API, Apple-kort-server-API) eller på anden måde leverer lokationsbaserede tjenester,
er muligvis ikke designet eller markedsført til automatiske eller autonom kontrol af køretøjets
adfærd eller til nød- eller livreddende formål.

3.3.14 Applikationer til intern brug, der tilbyder lokalitetstjenester eller funktionalitet, eller som
på anden måde registrerer eller forsøger at registrere en brugers lokalitet via Apple-softwaren
eller -tjenesterne, skal underrette og indhente samtykke fra en bruger, før en brugers lokalitetsdata
indsamles, overføres eller på anden måde bruges af Applikationen til intern brug, og derefter
må sådanne data kun bruges som godkendt af brugeren og som tilladt i Aftalen. Hvis Du f.eks.
bruger lokalitetsindstillingen "Altid" i Din Applikation til intern brug for at sikre kontinuerlig
dataindsamling og brug af en brugers lokalitetsdata, skal Du inkludere en klart defineret
begrundelse og brugerfordel, der vises for brugeren på tidspunktet for tilladelsen.

3.3.15 Hvis Du vælger at inkludere Dine egne lokalitetstjenester, -data og/eller -oplysninger
med de Apple-kort, der leveres via Apple Kort-tjenesten (f.eks. ved at placere et kort eller en
rute, Du har oprettet, oven på et Apple-kort), er Du eneansvarlig for at sikre, at Dine tjenester,
data og/eller -oplysninger stemmer overens med eventuelt anvendte Apple-kort. Applikationer
til intern brug, der bruger lokalitets-API'er til realtidsnavigation (herunder og uden begrænsning
rutevejledninger og anden hjælp, der aktiveres via en sensor), kræver en slutbrugerlicensaftale
med følgende meddelelse: DIN BRUG AF DENNE REALTIDSRUTEVEJLEDNING FOREGÅR PÅ
EGEN RISIKO. LOKALITETSDATA ER MULIGVIS IKKE NØJAGTIGE.

3.3.16 Applikationer til intern brug må ikke deaktivere, tilsidesætte eller på anden måde forstyrre
Apple-implementerede systemadvarsler, alarmer, visningsmeddelelser, samtykkemeddelelser o.l.,
herunder, men ikke begrænset til, notifikationer, der er beregnet til at underrette brugeren om,
at dennes lokalitets-, kontaktpersons-, kalender-, foto- og lyddata og/eller påmindelser indsamles,
overføres, vedligeholdes, behandles eller bruges eller er beregnet til at indhente samtykke
til sådan brug. Ydermere bør Du tilføje en beskrivelse i sådanne alarmer, advarsler og display
(f.eks. oplysninger i formålsstrengene til Kamera-API'erne), som bør være nøjagtig og ikke give et
forkert billede af brugsomfanget. Hvis samtykket nægtes eller trækkes tilbage, kan Applikationer
til intern brug ikke indsamle, overføre, vedligeholde, behandle eller bruge sådanne data eller
udføre andre handlinger, som brugerens samtykke er blevet nægtet eller trukket tilbage for.

3.3.17 Hvis Din Applikation til intern brug (eller Dit websted eller webapplikation, alt efter hvad
der er relevant) bruger eller får adgang til MapKit API, Apple-kort-server-API eller MapKit JS fra
en enhed, der kører iOS version 6 eller nyere, Din Applikation til intern brug (eller Dit websted
eller webapplikation, alt efter hvad der er relevant) vil få adgang til og bruge Apple-kort-tjenesten.
Al brug af MapKit API, Apple-kort-server-API , MapKit JS og Apple-kort-tjeneste skal være
i overensstemmelse med vilkårene i Aftalen (herunder Programkravene) og Bilag 5 (Yderligere
vilkår for brug af Apple Kort-tjenesten).

Erhvervsaftale              Side 19

Indhold og materiale:

3.3.18 Eventuelle masteroptagelser og sangkompositioner i Din Applikation til intern brug ejes
fuldt af Dig eller er licenseret til Dig på fuldt afbetalt basis og på en måde, der ikke kræver
betaling af gebyrer, royalties og/eller andre beløb fra Apple til Dig eller nogen tredjepart.
Ydermere gælder følgende, hvis Din Applikation til intern brug implementeres uden for USA,
og for alle masteroptagelser og sangkompositioner i Din Applikation til intern brug: (a) De må
ikke ligge inden for arbejdsområdet af nogen mekanisk eller
udøvende/kommunikationsretsindsamlings- eller licensorganisation nu eller i fremtiden,
og (b) hvis de er licenseret, må de udelukkende være overdraget til Dig til brug i Din Applikation
til intern brug for hver gældende ophavsretsejer.

3.3.19 Hvis Din Applikation til intern brug omfatter eller vil omfatte andet indhold, er det påkrævet,
at Du enten ejer alt dette indhold eller har tilladelse fra indholdsejeren til at bruge det i Din
Applikation til intern brug.

3.3.20 Applikationer til intern brug omfatter ikke indhold eller materiale af nogen art (tekst, grafik,
billeder, fotografier osv.), der efter Apples rimelige vurdering anses for anstødeligt eller upassende,
f.eks. materiale, der kan betragtes som uanstændigt, pornografisk eller ærekrænkende.

3.3.21 Applikationer til intern brug indeholder ingen malware, ondsindet eller skadelig kode,
software eller andre interne komponenter (f.eks. computervira, trojanske heste, "bagdøre"),
som kan beskadige, ødelægge eller forringe Apple-softwaren, Tjenester, Apple-produkter
eller anden software, firmware, hardware, data, systemer, tjenester eller netværk.

3.3.22 Hvis Din Applikation til intern brug omfatter gratis open source-software (FOSS),
accepterer Du at overholde alle gældende FOSS-licensbetingelser. Du accepterer også ikke
at bruge nogen FOSS til udviklingen af Din Applikation til intern brug på en sådan måde,
at ikke-FOSS-dele af Apple-softwaren er underlagt FOSS-licensbetingelser eller -forpligtelser.

3.3.23 Din applikation til intern brug kan omfatte salgsfremmende lotterier eller
konkurrencefunktionalitet, forudsat at Du er den eneste sponsor for kampagnen, og at
Du og Din Applikation til intern brug overholder gældende love og opfylder alle gældende
registreringskrav i det land, territorium eller region, hvor Du gøre en sådan ansøgning tilgængelig,
og kampagnen er åben. Du accepterer, at Du er eneansvarlig for enhver kampagne og præmie,
samt at tydeligt at angive i bindende officielle regler for hver kampagne, at Apple hverken
er sponsor eller ansvarlig for kampagnen.

3.3.24 Din interne ansøgning kan indeholde et direkte link til en side på Dit websted, hvor Du
inkluderer muligheden for en slutbruger til at yde et velgørende bidrag, forudsat at Du overholder
gældende love (som kan omfatte levering af en kvittering) og opfylder alle gældende regler eller
registreringskrav i det land, territorium eller region, hvor Du gør det muligt at yde det velgørende
bidrag. Du accepterer desuden tydeligt at angive, at Apple ikke er fundraiser.

MFi-tilbehør:

3.3.25 Din Applikation til intern brug må interagere, kommunikere eller på anden måde samvirke
med eller styre MFi-tilbehør (som defineret ovenfor) via trådløse enheder eller Apples lightning- eller
30-pins stik, hvis (i) MFi-tilbehøret er licenseret under MFi Program på tidspunktet, hvor Du
indsendte Din Applikation til intern brug, (ii) MFi-licenstageren har tilføjet Din Applikation til
intern brug til en liste over dem, der er godkendt til indbyrdes funktion med MFi-tilbehøret,
og (iii) MFi-licenstageren er godkendt af MFi Program til en sådan tilføjelse.

Overholdelse af gældende lovgivning:

Erhvervsaftale              Side 20

3.3.26 Du skal opfylde alle gældende lovkrav, herunder fuld overholdelse af alle gældende love,
regler og politikker relateret til fremstilling og brug af Din Applikation til intern brug i USA i henhold
til denne aftale, og især kravene i den amerikanske fødevare- og Drug Administration ("FDA")
såvel som andre amerikanske tilsynsorganer såsom FAA, HHS, FTC og FCC, og love, regler og
politikker for alle andre gældende tilsynsorganer i alle lande, territorier eller regioner, hvor din
interne Anvendelse Ansøgning stilles til rådighed, f.eks. MHRA, CFDA. Du accepterer dog, at Du ikke
vil søge nogen lovpligtige tilladelser eller træffe beslutninger, der kan resultere i, at Apple-produkter
anses for at være reguleret, eller som kan pålægge Apple forpligtelser eller begrænsninger.
Du repræsenterer og garanterer, at Du fuldt ud vil overholde alle gældende love, regler og politikker,
herunder men ikke begrænset til alle FDA-love, -bestemmelser og -politikker, relateret til brugen
af Din Applikation til intern brug i USA, samt i andre lande, territorier eller områder, hvor Du planlægger
at gøre Din Applikation til intern brug tilgængelig i overensstemmelse med vilkårene og betingelserne
i denne aftale. Du garanterer desuden, at Du kun vil bruge Din Applikation til intern brug til dens
aftalte eller godkendte tilsigtede brug/indikation for brug og kun i fuld overensstemmelse med
gældende lovkrav. På Apples anmodning accepterer Du straks at fremsende føromtalte
godkendelsesdokumentation. Hvis FDA eller et lignende ministerium anmoder om at gennemgå
eller teste Din Applikation til intern brug som del af et lovmæssigt tilsyn, må Du overdrage
Din Applikation til intern brug til formålet. Derudover accepterer Du straks at underrette Apple
i overensstemmelse med procedurerne angivet i Afsnit 14.5 om eventuelle klager eller trusler
om klager vedrørende Din Applikation til intern brug i forhold til sådanne lovmæssige krav.

Mobilnetværk:

3.3.27 Hvis en Applikation til intern brug kræver eller vil have adgang til et mobilnetværk,
gælder følgende krav til Applikationen:

– Skal overholde Apples bedste praksis og andre retningslinjer for, hvordan Applikationer
til intern brug får adgang til og bruger mobilnetværket, og

– Må ikke efter Apples rimelige vurdering bruge eller belaste netværkskapaciteten eller
båndbredden i overdreven grad.

3.3.28 Da nogle mobilnetværksudbydere muligvis forbyder eller begrænser brugen af Voice
over Internet Protocol (VoIP) på deres netværk, såsom brug af VoIP-telefoni over et mobilnetværk,
og kan også pålægge yderligere gebyrer eller andre gebyrer i forbindelse med VoIP, accepterer Du at
informere Dine medarbejdere og/eller Tilladte brugere før brug for at kontrollere aftalevilkårene
med deres udbyder. Ydermere, såfremt Din Applikation til intern brug tillader sådanne parter at
sende sms-beskeder eller foretage mobilopkald, sørger Du for at informere førnævnte brugere,
før brug af førnævnte funktionalitet, at der muligvis pålægges almindelig sms-takst e.l. afgifter.

Apples Push-notifikationstjeneste eller Lokale notifikationer:

3.3.29 Al brug af Push-notifikationer via Apples Push-notifikationstjeneste eller Lokale
notifikationer foregår i henhold til vilkårene i Aftalen (inklusive Programkravene) og Bilag 1
(Yderligere vilkår for Apple Push-notifikationstjenester og Lokale notifikationer).

Styring af mobilenheder samt Konfigurationsprofiler:

3.3.30 Al brug af MDM og Konfigurationsprofiler foregår i henhold til vilkårene i Aftalen
(herunder Programkravene) og Bilag 2 (Yderligere vilkår for brug af MDM. Brug af MDM og
Konfigurationsprofiler i henhold til Aftalen er kun til kommercielle organisationer (såsom virksomheder,
uddannelsesinstitutioner eller offentlige myndigheder) og ikke til forbruger- eller privatbrug (medmindre
andet udtrykkeligt er skriftligt tilladt af Apple). Du afgiver en tydelig erklæring om, hvilke brugerdata der

Erhvervsaftale              Side 21

indsamles, og hvordan de skal bruges på et appskærmbillede eller anden notifikationsmekanisme
inden nogen form for brugerhandling for at bruge en Konfigurationsprofil. Du undlader at dele
eller sælge brugerdata indsamlet via en Konfigurationsprofil til annonceringsplatforme,
datamæglere eller informationsforhandlere. Ydermere undlader Du at tilsidesætte samtykke
vinduet til en Konfigurationsprofil eller andre mekanismer i en Konfigurationsprofil.

iCloud:

3.3.31 Al brug af iCloud Storage-API'er og CloudKit-API'er samt Din brug af iCloud-tjenesten
i henhold til Aftalen skal foregå i overensstemmelse med vilkårene i Aftalen (herunder Programkravene)
og Bilag 3 (Yderligere vilkår for brug af iCloud).

Wallet:

3.3.32 Din oprettelse af Pas og brug af Pas-id og Wallet i henhold til Aftalen foregår
i overensstemmelse med vilkårene i Aftalen (herunder Programkravene) og Bilag 4
(Yderligere vilkår for Pas).

Yderligere tjenester eller Slutbrugersoftware før udgivelse:

3.3.33 Apple er berettiget til fra tid til anden at give adgang til yderligere Tjenester eller Apple-software
før udgivelse, som Du må bruge i forbindelse med Dine Applikationer til intern brug eller som slutbruger
i forbindelse med evaluering af softwaren. Nogle af disse kan være underlagt separate vilkår og
betingelser ud over Aftalen; i så fald er Din brug også underlagt disse vilkår og betingelser.
Tjenesterne eller softwaren er muligvis ikke tilgængelige på alle sprog eller i alle lande eller regioner,
og Apple garanterer på ingen måde, at tjenesterne er egnede eller tilgængelige til brug på et
bestemt sted. Hvis Du vælger at bruge tjenesterne eller softwaren, foregår det på eget initiativ,
og Du er selv ansvarlig for at overholde alle relevante love, herunder og uden begrænsning
gældende lokal lovgivning. I det omfang softwaren omfatter Apples FaceTime- eller Beskeder-funktion,
anerkender Du, at når Du bruger disse funktioner, må Apple bruge og opbevare de telefonnumre
og enhedsidentifikatorer, der er knyttet til Dine Autoriserede testenheder, samt oplyste e-mailadresser
og/eller Apple-id, med henblik på at levere og forbedre samme software og funktioner. Visse tjenester,
som Du får adgang til via Apple-softwaren, kan leveres af tredjeparter. Du anerkender, at Apple
hverken hæfter eller er ansvarlige over for Dig eller nogen anden person (herunder nogen slutbruger)
for tredjepartstjenester eller for nogen Apple-tjenester. Apple og dennes licensgivere forbeholder
sig ret til når som helst at ændre, suspendere, fjerne eller deaktivere adgang til tjenester.
Apple hæfter under ingen omstændigheder for fjernelse eller deaktivering af adgang til nogen tjenester.
Ydermere accepterer Du i forbindelse med enhver kommerciel udgivelse af førnævnte software
eller tjenester, eller tidligere, hvis Apple anmoder om det, at indstille al brug af Apple-softwaren
eller -tjenesterne før brug, der stilles til rådighed for Dig som slutbruger til evalueringsformål
i henhold til Aftalen.

3.3.34 Hvis Din Applikation til intern brug har adgang til Googles Safe Browsing-tjeneste via
Apple-softwaren, er adgangen underlagt Googles servicevilkår på:
https://developers.google.com/safe-browsing/terms. Hvis Du ikke accepterer sådanne tjenestevilkår,
må Du ikke bruge Googles Safe Browsing-tjeneste i Din Applikation til intern brug, og Du anerkender,
at hvis Du alligevel bruger tjenesten, udgør det Din accept af tjenestevilkårene.

3.3.35 Hvis Din Applikation til intern brug har adgang til data fra en slutbrugers Adressebog
via Adressebog-API'en, skal Du sørge for at meddele og indhente samtykke fra brugeren, før en brugers
Adressebog-data åbnes eller bruges af Din Applikation til intern brug. Ydermere må Din Applikation
til intern brug ikke tilbyde en automatiseret mekanisme, der kun overfører Facebook-datadele
af slutbrugerens Adressebog til et andet sted end slutbrugerens enhed. For klarhedens skyld
udelukker dette ikke en automatisk overførsel af brugerens Adressebog i sin helhed, så længe

Erhvervsaftale              Side 22

kravene til brugernotifikation og -samtykke er opfyldt, og det udelukker heller ikke at give
brugere mulighed for at overføre en del af deres Adressebog-data manuelt (f.eks. ved at klippe
og indsætte) eller give dem mulighed for at vælge bestemte dataelementer, der skal overføres.

Udvidelser:

3.3.36 Applikationer til intern brug, der inkluderer udvidelser i pakken med Applikationen
til intern brug, giver en vis grad af funktionalitet ud over udvidelserne (f.eks. i form af
hjælpeskærmbilleder, yderligere indstillinger), medmindre Din Applikation til intern brug
indeholder en WatchKit-udvidelse. Ydermere:

– Udvidelser (undtagen WatchKit-udvidelser) må ikke omfatte annoncering, produktannoncering,
direkte markedsføring eller købstilbud i app i deres udvidelsesvisning

– Udvidelser må ikke blokere fuldskærmsvisningen på et Apple-produkt og heller ikke omdirigere,
hindre eller forstyrre en brugers brug af en anden udviklers applikation eller en hvilken som helst
Apple-funktionalitet eller -tjeneste på nogen skjult eller uventet måde

– Udvidelser må kun fungere i regioner udpeget af Apple i iOS, watchOS, iPadOS eller tvOS
som beskrevet i dokumentationen;

– Udvidelser med tastaturfunktionalitet skal kunne fungere uafhængigt af netværksadgang
og skal omfatte Unicode-tegn (i modsætning til billeder);

– Enhver logning af tastetryk foretaget af en sådan udvidelse skal tydeligt oplyses for slutbrugeren,
før sådanne data sendes fra iOS eller iPadOS, og uanset de i Afsnit 3.3.9 angivne bestemmelser
må disse data kun bruges til at muliggøre eller forbedre tastaturfunktionaliteten i Din Applikation
til intern brug (f.eks. ikke til annonceringsformål)

– Enhver meddelelsesfiltrering udført af en udvidelse skal tydeligt oplyses for slutbrugeren, og uanset
de i Afsnit 3.3.9 angivne bestemmelser må sms- eller mms-data (uanset om disse tilgås via en
beskedfiltreringsudvidelse eller sendes via iOS til beskedudvidelsens relevante server) kun bruges
til at muliggøre eller forbedre brugerens beskedoplevelse ved at reducere spam eller beskeder
fra ukendte kilder, og må ikke bruges til annoncering eller noget andet formål. Ydermere må
sms- eller mms-data fra en bruger, der kontaktes i udvidelsen, ikke eksporteres fra udvidelsens
angivne containerområde på nogen måde; og

– Din Applikation til intern brug må ikke automatisere installationen af udvidelser eller på anden
måde igangsætte installation af udvidelser uden brugerens viden, og Du skal præcist angive
formålet og funktionaliteten med udvidelsen for brugeren.

HealthKit-API'er og Motion & Fitness-API'er:

3.3.37 Din Applikation må ikke få adgang til HealthKit-API'er eller Motion & Fitness API'er,
medmindre brugen har til formål er at levere sundheds-, bevægelses- og/eller fitnesstjenester,
og at denne brug tydeligt er angivet i Din annonceringstekst og brugergrænseflade. Ydermere:

– Uanset eventuelle modsigelser i Afsnit 3.3.9 må hverken Du eller Din Applikation til intern
brug bruge HealthKit-API'erne eller Motion & Fitness-API'erne eller indsamlede oplysninger
via HealthKit-API'erne eller Motion & Fitness-API'erne til andet formål end at levere sundheds-,
bevægelses- og/eller fitnesstjenester i forbindelse med Din Applikation til intern brug (f.eks. ikke
til annoncering)

Erhvervsaftale              Side 23

– Du må ikke bruge HealthKit-API'erne eller Motion & Fitness-API'erne eller indsamlede
oplysninger via HealthKit-API'erne eller Motion & Fitness-API'erne til at afsløre eller videregive
en slutbrugers sundheds-, bevægelses- og/eller fitnessoplysninger til en tredjepart uden
slutbrugerens forudgående udtrykkelige samtykke, og da kun med henblik på at give
tredjeparten mulighed for at levere sundheds-, bevægelses- og/eller fitnesstjenester som tilladt
i Aftalen. Du må f.eks. ikke dele eller sælge en slutbrugers sundhedsoplysninger, der er indsamlet
via HealthKit-API'er eller Motion & Fitness-API'er til annonceringsplatforme, datamæglere eller
informationsforhandlere. Af hensyn til klarheden må Du tillade slutbrugere at give samtykke til
at dele deres data med tredjeparter i forbindelse med medicinsk forskning; og

– Du accepterer at tydeliggøre over for slutbrugerne, hvordan Du og Din Applikation til intern
brug bruger slutbrugernes sundheds-, bevægelses- og/eller fitnessoplysninger, og at disse
kun bruges, som slutbrugeren selv udtrykkeligt har godkendt og tilladt i henhold til Aftalen.

3.3.38 Reserveret

HomeKit-API'er:

3.3.39 Din Applikation til intern brug må ikke få adgang til HomeKit-API'erne, medmindre den
primært er designet til at levere hjemmekonfigurations- eller hjemmeautomatiseringstjenester
(f.eks. tænde lyset eller åbne en garageport) til Licenseret HomeKit-tilbehør, og denne brug
tydeligt fremgår af Din markedsføringstekst og brugergrænseflade. Du accepterer at undlade
at bruge HomeKit-API'erne til andet formål end at oprette grænseflade, kommunikation,
interaktion med eller på anden måde kontrol af Licenseret HomeKit-tilbehør eller til brug af
HomeKit-databasen, og da kun til hjemmekonfigurations- eller hjemmeautomatiseringsformål
i forbindelse med Din Applikation til intern brug. Ydermere:

– Din Applikation til intern brug anvender muligvis kun oplysninger fra HomeKit-API'er og/eller
HomeKit-databasen på et kompatibelt Apple-produkt og må ikke eksportere, fjernstyre eller
overføre sådanne oplysninger fra produktet (f.eks. må en låseadgangskode ikke sendes fra en
slutbrugers enhed til lagring i en ekstern database, der ikke ejes af Apple), medmindre andet
udtrykkeligt er tilladt i Dokumentationen

– Uanset eventuelle modsigelser i Afsnit 3.3.9 må hverken Du eller Din Applikation til intern
brug bruge HomeKit-API'erne eller indsamlede oplysninger via HomeKit-API'erne eller Motion
& Fitness-API'erne via HomeKit-databasen til andet formål end at levere hjemmekonfigurations-
eller hjemmeautomatiseringstjenester i forbindelse med Din Applikation til intern brug (f.eks. ikke
til annoncering).

Netværksudvidelsesstruktur:

3.3.40 Din Applikation til intern brug må ikke tilgå Netværksudvidelsesstrukturen, medmindre
dens primære formål er at levere netværksfunktioner, og Du har modtaget en adgangsret fra
Apple. Hvis Du modtager en sådan ret, accepterer Du følgende:

– Du accepterer at tydeliggøre over for slutbrugerne, hvordan Du og Din Applikation til intern
brug anvender slutbrugernes netværksoplysninger og, hvis relevant, filtrerer deres netværksdata,
og Du accepterer kun at bruge disse data og oplysninger, som slutbrugeren selv udtrykkeligt har
godkendt og tilladt i henhold til Aftalen;

– Du accepterer at lagre og overføre netværksoplysninger eller -data fra en slutbruger på en
sikker og passende måde;

Erhvervsaftale              Side 24

– Du accepterer at undlade at omdirigere en slutbrugeres netværksdata eller -oplysninger
gennem skjulte, upassende eller vildledende processer, f.eks. for at filtrere dem gennem et
websted og opnå annonceringsindtægter, eller for at forfalske et websted;

– Du accepterer at undlade at bruge netværksdata eller oplysninger fra slutbrugere til at
omgå eller tilsidesætte slutbrugerindstillinger, f.eks. ved at undlade at spore en slutbrugers
WiFi-netværksbrug for at identificere deres lokalitet, hvis vedkommende har deaktiveret
lokalitetstjenester til Din Applikation til intern brug; og

– Uanset eventuelle modsigelser i Afsnit 3.3.9 må Du og Din Applikation til intern brug ikke bruge
Netværksudvidelsesstrukturen eller andre data eller oplysninger opnået gennem Network Extension
Framework til andre formål end at levere netværksfunktioner i forbindelse med Din Applikation til intern
brug (f.eks. ikke til at bruge en slutbrugers internettrafik til annonceringsformål eller til på anden måde
at oprette brugerprofiler til annonceringsformål).

Apple forbeholder sig ret til efter eget skøn ikke at give Dig adgang til Netværksudvidelsesstrukturen
og kan til enhver tid tilbagekalde en sådan ret. Hvis Du vil bruge Access WiFi Information-API'er
(som leverer det WiFi-netværk, som en enhed er tilsluttet), skal Du anmode Apple om retten
hertil, og uanset eventuelle modsigelser i Afsnit 3.3.9, må Du kun bruge sådanne API'er til at
levere en tjeneste eller funktion, der er direkte relevant for Applikationen til intern brug (f.eks.
ikke til annoncering).

SiriKit:

3.3.41 Din Applikation til intern brug må registreres som en destination til at bruge de Apple-
definerede SiriKit-domæner, men kun hvis den er udviklet til at give relevante svar til en bruger
eller på anden måde udføre brugerens anmodning eller hensigt i forbindelse med det gældende
SiriKit-domæne (f.eks. samkørsel), der understøttes af Din Applikation til intern brug, og denne
brug er tydeligt fremgår af Din markedsføringstekst og brugergrænseflade. Derudover kan Din
Applikation til intern brug føje handlinger til SiriKit, men kun hvis sådanne handlinger vedrører
brugeradfærd eller aktivitet inden for Din Applikation til intern brug, og som Du kan bruge til at
give et relevant svar til brugeren. Du accepterer, at Du ikke må sende falske oplysninger via
SiriKit om brugeraktiviteter eller adfærd eller på anden vis forstyrre forudsigelserne fra SiriKit
(f.eks. SiriKit-donationer skal baseres på faktisk brugeradfærd).

3.3.42 Din Applikation til intern brug må kun bruge oplysninger fra SiriKit på understøttede
Apple-produkter, men må ikke eksportere, oprette fjernadgang eller overføre sådanne oplysninger fra
en enhed, undtagen i det omfang, det er nødvendigt for at levere eller forbedre relevante svar til
en bruger eller udføre en brugers anmodning eller i forbindelse med Din Applikation til intern brug.
Uanset eventuelle modsigelser i Afsnit 3.3.9 må hverken Du eller Din Applikation til intern brug
anvende SiriKit eller nogen oplysninger fra SiriKit til andet formål end at give relevante svar til en
bruger eller på anden måde udføre en brugers anmodning eller hensigt i forbindelse med et
SiriKit-domæne, en hensigt eller handling understøttet af Din Applikation til intern brug og/eller til
forbedring af Din Applikation til intern brugs respons på brugeranmodninger (f.eks. ikke til annoncering).

3.3.43 Hvis Din Applikation til intern brug bruger SiriKit til at muliggøre, at lyddata kan behandles
af Apple, accepterer Du at informere slutbrugerne tydeligt om, at Du og Din Applikation til intern brug
sender deres optagne lyddata til Apple med henblik på talegenkendelse, -behandling og/eller -
transskriptionsformål, og at sådanne lyddata må bruges til at forbedre og levere Apple-produkter
og -tjenester. Du accepterer endvidere kun at bruge sådanne lyddata og genkendt tekst, der kan
returneres fra SiriKit, som er udtrykkeligt godkendt af slutbrugeren og som er udtrykkeligt
tilladt i Aftalen.

Erhvervsaftale              Side 25

Single Sign-On-API:

3.3.44 Din Applikation til intern brug må ikke tilgå eller bruge Single Sign-On-API'en,
medmindre Du er en videoprogrammeringsdistributør til flere kanaler (MVPD), eller Din Applikation
til intern brugs primære formål er at levere abonnementsbaseret videoprogrammering, og Du har
modtaget en ret fra Apple eller på anden måde har modtaget Apples skriftlige tilladelse til formålet.
Enhver sådan anvendelse skal foregå i henhold til Dokumentationen til Single Sign-On-API'en.
Du anerkender, at Apple forbeholder sig retten til at undlade at give Dig en sådan ret eller
tilladelse og til enhver tid tilbagekalde en sådan ret eller tilladelse efter eget skøn.

Spotlight-billedsøgningstjeneste:

3.3.45 I det omfang Du giver Apples Spotlight-billedsøgningstjeneste adgang til et af Dine domæner,
der er knyttet til Dine Licenserede applikationer ("Tilknyttede domæner"), giver Du hermed Apple
tilladelse til at gennemsøge, udtrække, kopiere, overføre og/eller cachelagre indholdet i de
Tilknyttede domæner ("Licenseret indhold") til de formål, der er beskrevet i dette Afsnit.
Det Licenserede indhold betragtes som oplysninger om den Licenserede applikation i henhold
til Aftalen. Ydermere giver Du hermed Apple licens til at bruge, fremstille, få fremstillet, gengive,
beskære og/eller ændre filformat, opløsning og udseende af det Licenserede indhold (med henblik
på at reducere filstørrelse, konvertere til en understøttet filtype og/eller vise miniaturebilleder)
og til offentligt at fremvise og udføre samt integrere, inkorporere og distribuere det Licenserede
indhold for at forbedre søgning, opdagelse og distribution til slutbrugere af det Licenserede indhold
i Apples Beskeder-funktion. Efter ophør af Aftalen, uanset årsag, får slutbrugere af Apple-produkter
lov til at fortsætte med at bruge og distribuere alt Licenseret indhold, som de er blevet tildelt ved
brug af Apple-produkter, frem til ophørsdatoen.

MusicKit:

3.3.46 Du accepterer ikke at kalde MusicKit-API'er eller bruge MusicKit JS (eller på anden måde
forsøge at indhente oplysninger via MusicKit-API'er eller MusicKit JS) til formål, der ikke har til
formål at lette adgangen til Dine slutbrugeres Apple Music-abonnementer. Hvis Du får adgang
til MusicKit-API'er eller MusicKit JS, skal Du følge Apple Musics identitetsretningslinjer. Du accepterer,
at Du ikke vil opkræve betaling for eller indirekte tjene penge på adgang til Apple Music-tjenesten
(f.eks. via køb i appen, annoncering, anmodning om brugeroplysninger) i forbindelse med Din
brug af MusicKit-API'er, MusicKit JS eller på nogen anden måde. Ydermere:

– Hvis Du vælger at tilbyde musikafspilning via MusicKit API'er eller MusicKit JS, skal afspilning
af hele sange være aktiveret, brugerne skal selv kunne starte afspilning og navigere vha.
standardmediebetjening som "afspil", "pause" og "næste nummer", og Du accepterer, at Du ikke
vil give en forkert gengivelse af funktionaliteten af denne betjening.

– Hverken Du eller Dine slutbrugere må downloade, uploade, ændre eller synkronisere
MusicKit-indhold med andet indhold, medmindre Apple tillader andet ifølge Dokumentationen.

– Du må kun afspille MusicKit-indhold via MusicKit-API'er eller MusicKit JS og kun som tilladt
i Dokumentationen (f.eks. må albumbilleder og musikrelateret tekst fra MusicKit-API'er ikke
bruges særskilt fra musikafspilning eller administration af playlister).

– Metadata fra brugere (f.eks. playlister og favoritter) må kun bruges til at levere en tjeneste
eller funktion, der er tydeligt klargjort for slutbrugere, og som er direkte relevant for brugen
af Din Applikation til intern brug, Dit websted eller Din webapplikation efter Apples eget skøn.

Erhvervsaftale              Side 26

– Du må kun bruge MusicKit JS som et særskilt bibliotek i Din Applikation til intern brug,
Dit websted eller Din webapplikation, og da kun som tilladt i Dokumentationen (f.eks. accepterer
Du at undlade at kombinere MusicKit JS med nogen anden JavaScript-kode, eller særskilt at
downloade og gen-hoste samme).

DeviceCheck-API'er:

3.3.47 Hvis Du bruger DeviceCheck-API'er til at lagre DeviceCheck-data, skal Du tilbyde
en mekanisme, hvormed kunderne kan kontakte Dig med henblik på at nulstille disse værdier,
hvis relevant (f.eks. nulstilling af et prøveabonnement eller genautorisering af bestemt brug,
når en ny bruger erhverver enheden). Du må ikke bruge DeviceCheck-data som eneste identifikator
af svigagtig adfærd, men kun bruge DeviceCheck-data i forbindelse med andre data eller
oplysninger, f.eks. at DeviceCheck-data ikke må være det eneste datapunkt, da enheden
muligvis er blevet overført eller videresolgt. Apple forbeholder sig ret til når som helst og efter
eget skøn at slette DeviceCheck-data, og Du accepterer, at Du ikke vil stole på sådanne data.
Ydermere accepterer Du at undlade at dele DeviceCheck-tokens fra Apple med nogen tredjepart,
undtagen en Tjenesteudbyder, der handler på Dine vegne.

Ansigtsdata:

3.3.48 Hvis Din Applikation til intern brug har adgang til Ansigtsdata, må den kun få adgang
for at levere en tjeneste eller funktion, der er direkte relevant for brugen af Applikationen til
intern brug, og Du accepterer at informere brugerne om Din påtænkte brug og videregivelse
af Ansigtsdata fra Din Applikation til intern brug, samt at indhente klart og tydeligt samtykke
fra disse brugere før enhver indsamling eller brug af Ansigtsdata. Uanset eventuelle modsigelser
i Afsnit 3.3.9 må hverken Du eller Din Applikation til intern brug (eller nogen tredjepart, som Du
har indgået annonceringsaftale med) bruge Ansigtsdata til annonceringsformål eller andre
uvedkommende formål. Ydermere:

– Du må ikke bruge Ansigtsdata på en måde, der krænker Dine brugeres (eller nogen tredjeparts)
juridiske rettigheder, eller til at give en ulovlig, uretfærdig, vildledende, bedragerisk, upassende,
udnyttende eller anstødelig brugeroplevelse, og dataene må kun bruges i overensstemmelse
med Dokumentationen.

– Du må ikke bruge Ansigtsdata til godkendelse, reklame eller markedsføringsformål eller på
anden vis at målrette en slutbruger på en lignende måde.

– Du må ikke bruge Ansigtsdata til at oprette en brugerprofil eller på anden måde forsøge,
give adgang til eller tilskynde tredjeparter til at identificere anonyme brugere eller rekonstruere
brugerprofiler baseret på Ansigtsdata.

– Du accepterer at undlade at overføre, dele, sælge eller på anden måde levere Ansigtsdata
til annonceringsplatforme, analyseudbydere, datamæglere, videresælgere af oplysninger eller
andre lignende parter.

– Ansigtsdata må hverken deles eller overføres fra brugerens enhed, medmindre Du har modtaget
klart og tydeligt samtykke hertil, og Ansigtsdataene må da kun bruges til at udføre en bestemt
tjeneste eller funktion til Din Applikation til intern brug (f.eks. bruges et ansigtsnet til at vise et
billede af brugeren i Applikationen til intern brug) og kun i overensstemmelse med disse vilkår
og Dokumentationen. Du accepterer at kræve, at Dine tjenesteudbydere kun bruger Ansigtsdata
i det begrænsede omfang, som gives af brugeren, og kun i henhold til disse vilkår.

Erhvervsaftale              Side 27

ClassKit-API'er:

3.3.49 Din Applikation til intern brug må ikke få adgang til ClassKit-API'er, medmindre dens
primære formål er at levere uddannelsestjenester, og at denne brug tydeligt er angivet i Din
annonceringstekst og brugergrænseflade. Du accepterer, at Du ikke vil indsende falske eller
unøjagtige data gennem ClassKit-API'erne, eller forsøge at omdefinere de tildelte datakategorier
for data, der indsendes via ClassKit-API'erne (f.eks. er data om elevers lokalitet ikke en understøttet
datatype og må ikke indsendes).

ShazamKit:

3.3.50 Al brug af ShazamKit API'er skal være i overensstemmelse med vilkårene i denne Aftale
(herunder Apple Music Identity Guidelines og Programkrav) og Dokumentationen. Hvis Du vælger
at vise ShazamKit-indhold svarende til sange, der er tilgængelige på Apple Music, skal Du angive
et link til det respektive indhold i Apple Music i overensstemmelse med Apple Music Identity
Guidelines. Med undtagelse af det omfang, der udtrykkeligt er tilladt heri, accepterer Du ikke at
kopiere, ændre, oversætte, oprette et afledt værk af, publicere eller offentligt vise ShazamKit-
indhold på nogen måde. Yderligere må Du ikke bruge eller sammenligne de data, der leveres af
ShazamKit API'erne med det formål at forbedre eller oprette en anden lydgenkendelsestjeneste.
Applikationer til intern brug, der bruger ShazamKit API'erne, er muligvis ikke designet eller
markedsført med henblik på overholdelse (f.eks. Musiklicensering og royalty-revision).

Tap to pay API'er:

3.3.51 Din Applikation til intern brug må udelukkende bruge Tap to Pay-API'erne med det formål
at gøre det muligt for forhandlere at udføre transaktioner gennem Din Applikation til intern brug,
og Din Applikation til intern brug må ikke få adgang til Tap to Pay-API'erne, medmindre Du fra
Apple har fået tildelt retten til en sådan adgang. Uanset afsnit 3.3.3 må Dine medarbejdere og
Tilladte brugere bruge Din Applikation til intern brug til at behandle køb foretaget af andre
slutbrugere, men udelukkende til køb af varer eller tjenester købt eller brugt i Din organisation,
og/eller hvor Din organisation er autoriseret til at drive forretning. Ydermere:

– Du anerkender og accepterer, at Apple ikke er part i nogen transaktioner, der faciliteres
gennem Tap to pay-API'er, og ikke er ansvarlig for sådanne transaktioner, herunder, men ikke
begrænset til, manglende tilgængelighed af slutbrugerbetalingskort eller betalingssvig.
Sådanne transaktioner foregår udelukkende mellem Dig og Din Betalingstjenesteudbyder,
erhverver, kortnetværk eller andre parter, som Du bruger til transaktionsbehandling, og Du er
ansvarlig for at overholde eventuelle Aftaler, Du har med sådanne tredjeparter. I nogle tilfælde
kan sådanne Aftaler indeholde vilkår, der omfatter specifikke rettigheder, forpligtelser eller
begrænsninger, som Du accepterer og påtager dig, når Du beslutter at udnytte funktionaliteten
i Apple Pay-API'er.

– Du accepterer at gemme eventuelle private nøgler og TTP-data , der leveres til dig som en
del af Din brug af Tap to Pay-API'erne, på en sikker måde (f.eks. krypteret på en server) og
i overensstemmelse med Dokumentationen. For klarhedens skyld må Du ikke dekryptere nogen
krypterede TTP-Data medmindre Du behandler TTP-Data'ene som en Betalingstjenesteudbyder.

– Du accepterer ikke at kalde TTP API'erne eller på anden måde forsøge at indhente oplysninger
gennem TTP API'erne til formål, der ikke er relateret til at udføre transaktioner gennem Din
Applikation til intern brug

– Du accepterer, at Apple ikke har noget ansvar for at kontrollere, at de transaktioner, der er faciliteret
af Tap to Pay-API'erne, er blevet behørigt godkendt. Apple er ikke ansvarlig for nogen hændelse
af uautoriserede eller bedrageriske transaktioner.

Erhvervsaftale              Side 28

– Du accepterer at bruge kommercielt rimelige bestræbelser på at inkludere Apple Pay som en
betalingsmulighed med Din brug af Tap to Pay-API'er i overensstemmelse med dokumentationen
og forudsat at Apple Pay er tilgængelig i den jurisdiktion, hvor Din Applikation til intern brug
distribueres.

3.3.52 Apple kan give dig TTP-data. Hvis Du modtager TTP-data, accepterer Du følgende:

- Du må udelukkende bruge TTP-data til at behandle transaktionen og i forbindelse med
ordrestyring og i hvert enkelt tilfælde i overensstemmelse med gældende lovgivning

– Hvis Du ikke fungerer som Betalingstjenesteudbyder, skal Du: (i) have en Aftale med en
Betalingstjenesteudbyder og (ii) sikre, at en sådan Betalingstjenesteudbyder kun bruger
de TTP-data, som Du har indhentet, til formålet med at behandle transaktionen, hvilket kan
omfatte anvendelse af svindeldetektionstjenester og til ordrestyring formål i hvert enkelt
tilfælde i overensstemmelse med gældende lovgivning. For klarhedens skyld er en sådan
Betalingstjenesteudbyder Din tredjepartstjenesteudbyder. Enhver handling udført af Din
betalingstjenesteudbyder i forbindelse med de TTP-data, som Du videregiver til Din
betalingstjenesteudbyder, anses for at være udført af Dig, og Du (ud over Din
betalingstjenesteudbyder) er ansvarlig over for Apple og over for Din kunde for alle sådanne
handlinger (eller enhver manglende handling)

- Du skal acceptere vilkårene og betingelserne for Tap to Pay-platformen, før du gennemfører
transaktioner i din Applikation til intern brug.

Apple forbeholder sig retten til ikke at give dig ret til at bruge Tap to Pay-API'erne efter eget skøn
og til at tilbagekalde en sådan ret til enhver tid.

Tap to Present ID-API'er:

3.3.53 Din Applikation til intern brug kan bruge Tap to Present ID-API’erne udelukkende med
det formål at muliggøre verificering af slutbrugernes alder eller id gennem Din Applikation til
intern brug. Ydermere:

- Du anerkender og accepterer, at Apple ikke er part i nogen verifikation af alder eller id'er,
der faciliteres gennem brugen af TTPI-API’erne, og ikke er ansvarlig for sådanne verifikationer,
herunder, men ikke begrænset til, identitetssvig

- Du accepterer at opbevare private nøgler og TTPI-data, der leveres til Dig som en del af Din
brug af TTPI API’erne, på en sikker måde (f.eks. krypteret på en server) og i overensstemmelse
med gældende lovgivning og Dokumentationen

- Du accepterer ikke at kalde TTPI -API’erne eller på anden måde forsøge at indhente oplysninger
gennem TTPI-API’erne til formål, der ikke er relateret til at muliggøre verificering af slutbrugernes
alder eller id ved brug af Din applikation til intern brug

- Du accepterer, at Apple ikke er ansvarlig for at sikre, at slutbrugerne kender til og har givet
samtykke til den verificering af alder eller id, som TTPI-API’erne muliggør. Apple hæfter ikke
i noget tilfælde for uautoriserede eller svigagtige verificering af alder eller id.

- Du skal bekræfte, at Du og alle Forhandlere, der anvender Din Applikation til intern brug,
har accepteret vilkårene og betingelserne for Tap to Present ID Platform-platformen,
inden du bruger TTPI-API’erne eller indsamler TTPI-data via Din Applikation til intern brug
i overensstemmelse med Dokumentationen

Erhvervsaftale              Side 29

- Du accepterer, at Du vil give nøjagtige og fuldstændige oplysninger om Din Applikation til intern
brug og straks levere eventuelle opdateringer af sådanne oplysninger i forbindelse med Din brug
af TTPI-API’erne.

Delvis fordybende oplevelse:

3.3.54 Hvis Du giver en delvist fordybende oplevelse (f.eks. ved at bruge .mixedReality-stilen)
i Din Applikation til intern brug, er Du eneansvarlig for at sikre, og du skal sikre, at Din Applikation
til Intern Brug (1) overholder Dokumentationen, og (2) ikke spærrer for slutbrugerens synsfelt
i et omfang, der påvirker slutbrugerens sikkerhed negativt.

4. Ændringer i Programkrav eller -vilkår
Apple kan når som helst ændre Programkravene eller -vilkårene i Aftalen. Nye eller ændrede
Programkrav gælder ikke med tilbagevirkende kraft for Applikationer til intern brug, der allerede
er under implementering. For at fortsætte med at bruge Apple-softwaren eller -tjenesterne skal
Du acceptere og erklære Dig indforstået med de nye Programkrav og/eller de nye vilkår i Aftalen.
Hvis Du ikke kan acceptere de nye Programkrav eller de nye vilkår, suspenderer eller ophæver
Apple Din brug af Apple-softwaren og dertilhørende tjenester. Du accepterer, at Din accept
af disse nye vilkår eller Programkrav til Aftalen skal underskrives elektronisk, herunder og
uden begrænsning, ved at Du markerer et afkrydsningsfelt eller klikker på en "Jeg accepterer"-
knap eller tilsvarende. Intet i dette Afsnit påvirker Apples rettigheder i henhold til Afsnit 5
(Apple-certifikater, tilbagekaldelse) nedenfor.

5. Apple-certifikater; tilbagekaldelse
5.1 Certifikatkrav
Alle Applikationer til intern brug skal underskrives med et Apple-certifikat for at kunne installeres
på Autoriserede testenheder eller Implementeringsenheder. Ligeledes skal alle Pas underskrives
med et Pas-id for at kunne genkendes og accepteres af Wallet, og til Dine Websteder skal Du bruge
et Websteds-id til at sende Safari-push-notifikationer til macOS-skrivebordet hos de brugere,
der har valgt at modtage sådanne Notifikationer via Safari på macOS. Du kan også få andre
Apple-certifikater og -nøgler til andre formål i henhold til Aftalen og Dokumentationen.

I forhold til dette garanterer Du følgende over for Apple:
(a) Du undlader at gøre noget, der vil forstyrre den normale drift af nogen Apple-udstedte digitale
certifikater eller Aktiveringsprofiler.
(b) Du er eneansvarlig for at forhindre enhver uautoriseret person eller organisation i at få adgang
til Dine Klargøringsprofiler, Apple-certifikater og tilsvarende private nøgler, og Du vil gøre Dit
bedste for at beskytte Dine Apple-certifikater, -nøgler og Aktiveringsprofiler mod uønsket adgang.
(c) Du accepterer, at Du straks vil underrette Apple skriftligt, hvis Du har nogen grund til at tro,
at nogen af Dine Aktiveringsprofiler, Apple-certifikater eller -nøgler er i fare.
(d) Du leverer eller overfører ikke Apple-certifikater eller Aktiveringsprofiler, der leveres under
dette Program til nogen tredjepart, undtagen til en leverandør, der udvikler en Applikation til
intern brug, et Pas eller et Websted til Dig i henhold til med vilkårene i Aftalen og kun i det
begrænsede omfang, som udtrykkeligt er tilladt af Apple i Dokumentationen eller Aftalen.
(e) Du undlader at bruge Dine Apple-certifikater (hvad enten det er udvikling eller implementering)
til at underskrive andet end Dine Applikationer til intern brug, Pas eller Websteder.
(f) Du bruger kun Aktiveringsprofiler sammen med Dine Applikationer til intern brug og ikke
med eller til andre programmer eller Applikationer, og
(g) Du bruger kun Apple-certifikaterne med det formål at underskrive Dine Applikationer
til intern brug i forbindelse med testning og intern implementering i Din virksomhed,
organisation eller uddannelsesinstitution, til MDM eller som på anden måde tilladt af Apple,
og da kun i henhold til Aftalen.

Erhvervsaftale              Side 30

Du garanterer desuden Apple, at licensvilkårene, der gælder for Din Applikation til intern brug,
Dit Websteds registreringspakke og/eller Dit Pas, eller der styrer en inkluderet tredjepartskode
eller FOSS, stemmer overens med og ikke modstrider de digitale signeringsaspekter af Programmet
eller nogen af vilkårene, betingelserne eller kravene i Programmet eller Aftalen. Særligt udtrykker
licensvilkårene ikke, at Apple (eller dennes agenter) videregiver eller tilgængeliggør nøgler,
autorisationskoder, metoder, procedurer, data eller andre oplysninger relateret til de digitale
signeringsmekanismer, der anvendes som del af Programmet. Hvis Du opdager en uoverensstemmelse
eller konflikt, accepterer Du, at Du straks vil underrette og samarbejde med Apple om at løse problemet.

5.2 Notariserede Applikationer til macOS
For at få notariseret Din Applikation til intern brug til macOS kan Du anmode om et digitalt arkiv til
godkendelse af Applikationen fra Apples digitale notartjeneste (en "Billet"). Du kan bruge denne
Billet med Dit Apple-certifikat til at modtage en forbedret udviklersignering og brugeroplevelse til
Din Applikation til intern brug på macOS. For at anmode om denne Billet fra Apples digitale notartjeneste
skal Du uploade Din Applikation til intern brug til Apple via Apples udviklerværktøjer (eller andre
anmodede mekanismer) med henblik på kontinuerlig sikkerhedskontrol. Denne kontinuerlige
sikkerhedskontrol omfatter, at Apple udfører automatiseret scanning, test og analyse af Din Applikation
til intern brug for malware eller anden skadelig eller mistænkelig kode eller komponenter eller
sikkerhedsfejl og i enkelte tilfælde en manuel, teknisk undersøgelse af Din Applikation til intern
brug af Apple til disse formål. Ved at uploade Din Applikation til intern brug til Apple i forbindelse
med brug af den digitale notartjeneste, accepterer Du, at Apple må udføre førnævnte sikkerhedskontrol
af Din Applikation til intern brug til det formål at registrere malware eller anden skadelig eller mistænkelig
kode eller komponenter, og Du accepterer, at Apple må beholde og bruge Din Applikation til intern
brug til efterfølgende sikkerhedskontrol til samme formål.

Hvis Apple godkender Din udviklersignatur, og Din Applikation til intern brug består de indledende
sikkerhedskontroller, kan Apple give Dig en Billet, som Du kan bruge med Dit Apple-certifikat.
Apple forbeholder sig retten til at udstede Billetter efter eget skøn og må til enhver tid og efter
eget skøn tilbagekalde Billetter i tilfælde af, at Apple har grund til at tro eller har rimelig mistanke
om, at Din Applikation til intern brug indeholder malware eller ondsindet, mistænkelig eller skadelig
kode eller komponenter, eller at Din udviklersignatur er i fare. Du kan til enhver tid anmode om,
at Apple tilbagekalder Din Billet, ved at sende en e-mail til: product-security@apple.com. Hvis Apple
tilbagekalder Din Billet eller Dit Apple-certifikat, er Din Applikation til intern brug ikke længere
berettiget til at køre i macOS.

Du accepterer at samarbejde med Apple om Dine Billet-anmodninger samt undlade at skjule,
forsøge at omgå eller forvanske nogen del af Din Applikation til intern brug fra Apples sikkerhedskontrol
eller på anden måde forhindre Apple i at kunne udføre sådanne sikkerhedskontroller. Du accepterer at
undlade at garantere, at Apple har udført en sikkerhedskontrol eller malware-detektion på Din
Applikation til intern brug, eller at Apple har gennemgået eller godkendt Applikationen med
henblik på at udstede en Billet til Dig via Apples digitale notartjeneste. Du anerkender, at Apple
kun udfører sikkerhedskontroller i forbindelse med Apples digitale notartjeneste, og at Du ikke
bør stole på disse sikkerhedskontroller til malware-detektion eller sikkerhedsgodkendelse af
nogen art. Du er eneansvarlig for Din Applikation til intern brug og for at sikre, at den er sikker
i brug, sikret og brugsklar for Dine slutbrugere (f.eks. ved at informere Dine slutbrugere om,
at Din Applikation til intern brug muligvis ophører med at køre, hvis der opstår et problem med
malware). Du accepterer at overholde gældende eksportkrav i Din retskreds, når Du uploader
Din Applikation til intern brug til Apple, og Du accepterer at undlade at uploade en Applikation
til intern brug, som er: (a) underlagt United States Export Administration Regulations, 15 C.F.R.
Parts 730-774 eller International Traffic in Arms Regulations, 22 C.F.R. Parts 120-130; eller (b) der ikke
kan eksporteres uden forudgående skriftlig myndighedsgodkendelse, herunder, men ikke begrænset til,
visse typer krypteringssoftware og kildekode uden først at opnå denne tilladelse. Apple hæfter ikke
over for Dig eller nogen tredjepart i forbindelse med fejlslagen eller manglende registrering af

Erhvervsaftale              Side 31

malware eller anden mistænkelig, skadelig kode eller komponenter i Din Applikation til intern
brug, andre sikkerhedsproblemer eller nogen udstedelse eller tilbagekaldelse af Billet. Apple
hæfter ikke for eventuelle omkostninger, udgifter, økonomiske tab eller lignende forpligtelser,
Du måtte pådrage Dig som et resultat af Din udvikling af en Applikation til intern brug, brug af
Apple-softwaren, Apple-tjenester (herunder denne digitale notartjeneste) eller Apple-certifikater,
Billetter eller deltagelse i Programmet, herunder og uden begrænsning det faktum, at Apple
udfører sikkerhedskontrol af Din Applikation til intern brug.

5.3 Tilbagekaldelse af certifikater
Medmindre andet er angivet i Aftalen, kan Du til enhver tid tilbagekalde Apple-certifikater, der er
udstedt til Dig. Hvis Du vil tilbagekalde de Apple-certifikater, der blev brugt til at underskrive Dine
Pas og/eller er udstedt til Dig til brug sammen med Dine macOS-applikationer, kan Du til enhver
tid anmode om, at Apple tilbagekalder disse Apple-certifikater ved at sende en e-mail til:
product-security@apple.com. Apple forbeholder sig ret til når som helst og efter eget skøn at
tilbagekalde Apple-certifikater. Eksempelvis kan Apple vælge at gøre dette, hvis: (a) et hvilket
som helst af Dine Apple-certifikater eller tilsvarende private nøgler er i fare, eller hvis Apple har
grund til at tro, at en af førnævnte er i fare, (b) Apple har grund til at tro eller har rimelig mistanke
om, at Dine Dækkede produkter indeholder malware eller ondsindet, mistænkelig eller skadelig
kode eller komponenter (f.eks. en softwarevirus), (c) Apple har grund til at tro, at Dine Dækkede
produkter forringer sikkerheden af Apple-produkter eller anden/andre software, firmware, hardware,
data, systemer eller netværk, der tilgås eller bruges af disse produkter, (d) Apples udstedelsesproces
for certifikater er i fare, eller hvis Apple har grund til at tro, at en sådan proces er i fare, (e) Du overtræder
nogen af vilkårene eller betingelserne i Aftalen, (f) Apple ophører med at udstede Apple-certifikater
for det Dækkede produkt under Programmet, (g) Dit Dækkede produkt misbruger eller overbelaster
enhver Tjeneste, der leveres i henhold til Aftalen, eller (h) Apple har grund til at tro, at en sådan
handling er fornuftig eller nødvendig.

Ydermere forstår og accepterer Du, at Apple må underrette slutbrugere om Dækkede produkter,
der er underskrevet med Apple-certifikater, når Apple finder det nødvendigt for at beskytte
slutbrugernes anonymitet, personlige sikkerhed eller datasikkerhed eller på anden måde er
fornuftigt eller nødvendigt efter Apples skøn. Apples certifikatpolitik og erklæringer om
certifikatpraksis kan findes på https://www.apple.com/certificateauthority.

6. Implementering
Applikationer til intern brug:
I henhold til den i Aftalen beskrevne ret, som giver Apple lov til at gennemgå og godkende alle
implementeringer, kan Applikationer til intern brug, der er udviklet under Aftalen til iOS, watchOS,
iPadOS eller tvOS, implementeres på Implementeringsenheder på to måder: (1) implementering
til intern brug af Medarbejdere eller Tilladte brugere, og (2) implementering i henhold til det
i Afsnit 2.1 (f) beskrevne begrænsede omfang. For klarhedens skyld må Du underskrive
Applikationer til intern brug til macOS med Dit Apple-certifikat eller distribuere disse separat
uden Apple-certifikat.

6.1 Generelt
Du accepterer at være eneansvarlig for at bestemme, hvilke Medarbejdere og Tilladte brugere,
der har adgang til og må bruge Dine Applikationer til intern brug og Implementeringsenheder,
samt for løbende at administrere og overvåge deres brug af og adgang til førnævnte Applikationer
og Enheder (og/eller kræve, at Din Tilladte enhed løbende overvåger denne adgang og brug).
Dette inkluderer, uden begrænsning, ansvar for straks at hente Implementeringsenheder
(herunder Autoriserede testenheder) fra og fjerne adgang til Apple-softwaren, Apple-udstedte
digitale certifikater og Aktiveringsprofiler for personer, der ikke længere er ansat eller engageret
af Din virksomhed eller som ikke længere er del af Din Tilladte enheds organisation eller institution.

Erhvervsaftale              Side 32

Ved at implementere Dine Applikationer til intern brug eller godkende Din Tilladte enhed at
implementere førnævnte Applikationer på Dine vegne garanterer Du Apple, at Dine Applikationer
til intern brug overholder de på det aktuelle tidspunkt gældende krav i Dokumentationen og
Programkravene, samt at disse Applikationer til intern brug udtrykkeligt kun udvikles og
implementeres i henhold til Aftalen. Apple hæfter ikke for eventuelle omkostninger, udgifter,
økonomiske tab (herunder og uden begrænsning tabte forretningsmuligheder eller tabt fortjeneste)
eller andet erstatningsansvar, Du måtte pådrage Dig som følge af implementeringen af Dine
Applikationer til intern brug, eller for eventuel mangelfuld administration, overvågning,
begrænsning eller anden kontrol af adgangen til og brugen af Dine Applikationer til intern brug
og Implementeringsenheder. Du er fuldt ansvarlig for enhver overtrædelse af vilkårene i Aftalen
fra Din Tilladte enhed, Dine Autoriserede udviklere, Medarbejdere, Dine Tilladte brugere,
Dine Demomodtagere og eventuelle leverandører, som Du måtte ansætte til at udvikle sådanne
Applikationer til intern brug på Dine vegne.

6.2 Apples ret til at gennemgå og godkende Applikationer til intern brug
Du erklærer Dig indforstået med, at Apple forbeholder sig retten til at gennemgå og godkende
eller afvise enhver Applikation til intern brug, som Du gerne vil distribuere (eller som allerede er
i brug) under Programmet når som helst i løbet af Aftalens varighed. Hvis Apple anmoder om det,
accepterer Du at samarbejde fuldt ud med Apple og straks levere en sådan Applikation til intern
brug til Apple med henblik på førnævnte gennemgang, medmindre andet på forhånd er aftalt
særskilt og skriftligt med Apple. Du erklærer Dig indforstået med at undlade at forsøge på at
skjule, forvanske, vildlede eller tilsløre funktioner, indhold, tjenester eller funktionalitet i Din
indsendte Applikation til intern brug fra Apples gennemgang eller på anden måde hindre Apple
i sin gennemgang af denne Applikation. Du erklærer Dig indforstået med at underrette Apple
skriftligt, hvis Din Applikation til intern brug opretter forbindelse til en fysisk enhed, og Du
accepterer at samarbejde med Apple samt besvare spørgsmål og afgive oplysninger og
materiale, som Apple med rimelighed har anmodet om vedr. førnævnte Applikation til intern brug.
Hvis Du foretager ændringer til førnævnte Applikation til intern brug efter indsendelse til Apple,
accepterer Du at underrette Apple og, hvis Apple anmoder om det, indsende Applikationen til
intern brug igen inden en eventuel implementering af den ændrede Applikation til intern brug.
Apple forbeholder sig retten til når som helst og uden at oplyse årsag at afvise Din Applikation
til intern brug til implementering, selv om Applikationen opfylder kravene i Dokumentationen og
Programkravene; i så fald accepterer Du at undlade at implementere Applikationen til intern brug.

6.3 Ejerskab af Applikationer til intern brug, Brugsbetingelser, Ansvar
Du bevarer Din ret til, adkomst til og interesse i Dine Applikationer til intern brug. Du er ansvarlig
for at vedhæfte eller på anden måde og efter eget skøn at inkludere alle relevante brugsvilkår
i Din Applikation til intern brug. Apple er ikke ansvarlig for overtrædelser af Dine brugsvilkår.
Du er eneansvarlig for al brugerassistance, garanti og support til Dine Applikationer til intern
brug. At Apple muligvis har gennemgået, testet eller godkendt en eventuel Applikation til intern
brug fritager Dig ikke for noget af dette ansvar.

Apple er hverken ansvarlig for omkostninger, udgifter, økonomiske tab (herunder og uden
begrænsning tabte forretningsmuligheder eller tabt fortjeneste) eller andre erstatningsansvar,
Du måtte pådrage Dig som følge af udviklingen af Din Applikation til intern brug, brug af denne
Apple-software, brug af eventuelle tjenester eller deltagelse i Programmet, herunder og uden
begrænsning det faktum, at Din Applikation til intern brug muligvis ikke er godkendt til implementering
eller efterfølgende kan afvises i forhold til fortsat implementering. Du er eneansvarlig for at udvikle
Applikationer til intern brug, der er sikre, fri for design- og driftsfejl og overholder gældende
lovgivning og forordninger.

Erhvervsaftale              Side 33

Biblioteker:

6.4 Distribution af Biblioteker
Med Apple-softwaren kan Du udvikle Biblioteker. Uanset det modsatte i Xcode- og Apple
SDK's-aftalen, må Du i henhold til denne aftale udvikle biblioteker til iOS watchOS, iPadOS,
tvOS og/eller visionOS ved hjælp af de relevante Apple SDK'er, der leveres som en del af
Xcode- og Apple SDK-licensen, forudsat at sådanne biblioteker udvikles og distribueres
udelukkende til brug med et Apple-produkt, og at Du kun begrænser brugen af sådanne
biblioteker til brug med sådanne produkter. Hvis Apple vurderer, at Dit Bibliotek ikke kun
er designet til brug med et Apple-produkt, kan Apple når som helst kræve, at Du indstiller
distributionen af Dit Bibliotek, og Du accepterer straks at ophøre med al distribution af Dit
Bibliotek efter at have modtaget besked fra Apple, og at samarbejde med Apple om at fjerne
eventuelle resterende kopier af Dit Bibliotek. For klarhedens skyld er den foregående
begrænsning ikke beregnet til at forbyde udviklingen af biblioteker til macOS.

7. Ingen anden Distribution
Bortset fra intern implementering af Din Applikation til intern brug til Medarbejdere eller Tilladte brugere,
distributionen af Pas i henhold til Aftalen, distributionen af Biblioteker i henhold til Afsnit 6.4,
distributionen af Safari Push-notifikationer, distributionen af biblioteker og Applikationer til intern
brug til macOS og/eller i henhold til Aftalen eller som på anden vis udtrykkeligt tilladt i henhold til
Aftalen er ingen anden distribution af programmer eller Applikationer, der er udviklet ved hjælp
af Apple-softwaren, autoriseret eller tilladt i henhold til Aftalen. Du accepterer kun at distribuere
Dine Dækkede produkter i henhold til betingelserne i Aftalen.

8. Programgebyrer
Som betaling for de rettigheder og licenser, der er tildelt Dig i henhold til Aftalen og Din deltagelse
i Programmet, accepterer Du at betale Apple det årlige Programgebyr, der er angivet på
Programmets websted. Sådanne gebyrer refunderes ikke, og Du er selv ansvarlig for eventuelle
skatter, der kan opkræves på Apple-softwaren, Apple-tjenesterne eller Din brug af Programmet.
Dine Programgebyrer skal afbetales fuldt og ikke med tilbagevirkende kraft på det tidspunkt,
Du indsender (eller genindsender) Applikationer til Apple i henhold til Aftalen (hvis relevant),
og Din fortsatte brug af Programmets webportal og Tjenester afhænger af Din betaling af disse gebyrer,
hvor det er relevant. Hvis Du vælger at tilmelde Dine årlige Programgebyrer en betalingstjeneste,
accepterer Du, at Apple må debitere disse gebyrer det betalingskort, som Du har registreret
hos Apple, i henhold til de vilkår, Du accepterer i Programmets webportal, når Du vælger at
tilmelde Dig et medlemskab, der automatisk fornys.

9. Fortrolighed
9.1 Oplysninger, der anses for at være Fortrolige Apple-oplysninger
Du accepterer, at alle førudgivelsesversioner af Apple-softwaren og -tjenesterne (herunder
Dokumentation til førudgivelser) og førudgivelsesversioner af Apple-hardware bliver betragtet
som "Fortrolige Apple-oplysninger", dog forudsat, at ved den kommercielle udgivelse af Apple-
softwaren eller -tjenesterne er vilkårene og betingelserne, der afslører førudgivelsesfunktionerne
i Apple-softwaren eller -tjenesterne, ikke længere fortrolige. Uanset foregående omfatter Fortrolige
oplysninger tilhørende Apple ikke: (i) oplysninger, der generelt og legitimt er offentligt
tilgængelige uden fejl eller overtrædelse fra Din side, (ii) oplysninger, som Apple gør offentligt
tilgængelige, (iii) oplysninger, der uafhængigt er udviklet af Dig uden brug af Fortrolige Apple-
oplysninger, (iv) oplysninger, der er indhentet på lovlig vis fra en tredjepart med ret til at overdrage
eller videregive dem til Dig uden begrænsning, eller (v) enhver FOSS, der følger med Apple-softwaren
og er ledsaget af licensbetingelser, der ikke pålægger fortrolighedsforpligtelser i forhold til brug eller
videregivelse af denne FOSS. Desuden accepterer Apple, at Du ikke er bundet af de foregående
fortrolighedsbetingelser med hensyn til tekniske oplysninger om Apple-software og -tjenester,
der er offentliggjort af Apple på WWDC (Apples verdensomspændende udviklerkonference),

Erhvervsaftale              Side 34

med undtagelse af, at Du muligvis ikke sender skærmbilleder af, skriver offentlige anmeldelser
af eller videredistribuerer Apple-software, Apple-tjenester eller hardware før frigivelse.

9.2 Forpligtelser i forhold til Fortrolige Apple-oplysninger
Du accepterer at beskytte Fortrolige Apple-oplysninger med som minimum den samme grad af
omhu som med Dine egne fortrolige oplysninger af samme betydning, men ikke medmindre end
en rimelig grad af omhu. Du accepterer kun at bruge Fortrolige Apple-oplysninger med det formål
at udøve Dine rettigheder og udføre Dine forpligtelser i henhold til Aftalen, og Du accepterer at
undlade at bruge Fortrolige Apple-oplysninger til noget andet formål og Din egen eller tredjeparts
fordel uden Apples forudgående skriftlige samtykke. Du accepterer endvidere at undlade at
videregive eller formidle Fortrolige Apple-oplysninger til andre end: (i) Dine Autoriserede udviklere,
Medarbejdere eller Tilladte brugere, der har brug for oplysningerne, og som er bundet af en
skriftlig aftale, der forbyder uautoriseret brug eller videregivelse af Fortrolige Apple-oplysninger,
eller (ii) medmindre andet er aftalt eller tilladt skriftligt af Apple. Du har ret til at offentliggøre
Fortrolige Apple-oplysninger i det omfang, at loven kræver det, forudsat at Du træffer de
nødvendige foranstaltninger for at informere Apple herom, før Du offentliggør de Fortrolige
Apple-oplysninger, og sørger for, at de Fortrolige Apple-oplysninger behandles fortroligt.
Du anerkender, at skader som følge af uretmæssig offentliggørelse af Fortrolige oplysninger
tilhørende Apple kan være uoprettelige, og at Apple derfor er berettiget til at søge kompensation,
herunder forbud og foreløbige forbud samt andre retsmidler.

9.3 Oplysninger sendt til Apple, der ikke anses for fortrolige
Apple samarbejder med mange forskellige softwareudviklere, og nogle af deres produkter kan
ligne eller udgøre en konkurrent i forhold til Dine Applikationer til intern brug. Apple må også
udvikle egne lignende eller konkurrerende Applikationer og produkter eller beslutte at gøre det
i fremtiden. For at undgå potentielle misforståelser kan Apple ikke acceptere og fraskriver sig
udtrykkeligt alle fortrolighedsforpligtelser eller brugsbegrænsninger, såvel udtrykkelige som
underforståede, i forhold til oplysninger, Du måtte videregive i forbindelse med Aftalen eller
Programmet, herunder oplysninger om Din Applikation til intern brug og metadata (sådanne
videregivelser kaldes fremover "Licenstagers videregivne oplysninger"). Du accepterer,
at Licenstagers videregivne oplysninger ikke er fortrolige. Apple er berettiget til frit og uden
begrænsninger at bruge og videregive oplysninger om Licenstagers videregivne oplysninger
uden at underrette eller kompensere Dig. Du fritager Apple for ethvert erstatningsansvar og
alle forpligtelser, der måtte opstå som følge af modtagelse, gennemgang, brug eller videregivelse
af nogen del af Licenstagers videregivne oplysninger. Alt fysisk materiale, Du sender til Apple,
bliver Apples ejendom, og Apple er hverken forpligtet til at returnere dette materiale til Dig eller
bekræfte, at det er ødelagt.

9.4 Pressemeddelelser og andre offentlige erklæringer
Du udsender ingen pressemeddelelser eller lignende offentlige erklæringer om Aftalen, dens vilkår
og betingelser eller forholdet mellem Parterne uden forudgående skriftlig godkendelse fra Apple,
som kan tilbageholdes efter Apples skøn.

10. Skadesløsholdelse
I det omfang det er tilladt i henhold til gældende lovgivning, accepterer Du at holde Apple skadesløs
samt forsvare Apple og dennes direktører, repræsentanter, medarbejdere, uafhængige leverandører
og agenter på Apples anmodning (hver især en "Skadesløs Apple-part") mod alle krav, tab, hæftelser,
erstatningsansvar, udgifter og omkostninger, herunder og uden begrænsning advokatsalærer
og sagsomkostninger (samlet benævnt "Tab") afholdt af en Skadesløs Apple-part og som
følge af eller relateret til et eller flere af følgende (undtagen i forhold til dette Afsnit, enhver
Applikation til intern brug til macOS, der ikke bruger nogen Apple-tjenester eller -certifikater):
(i) Din misligholdelse af enhver certificering, klausul, forpligtelse eller garanti i Aftalen;
(ii) eventuelle krav om, at Dit Dækkede produkt eller Dine metadata eller implementeringen,
leveringen, brugen eller importen af Dit Dækkede produkt (alene eller som en væsentlig del af

Erhvervsaftale              Side 35

en kombination) krænker eller overtræder en tredjeparts intellektuelle eller fysiske ejendomsret,
(iii) enhver Medarbejders, Kundes, Tilladt enheds eller Tilladt brugers krav vedr. Dit Dækkede
produkt, herunder og uden begrænsning en misligholdelse af nogen af Dine forpligtelser
i henhold til enhver slutbrugerlicens, som Du medtager for Dit Dækkede produkt, (iv) Din brug
af Apple-software, -certifikater eller -tjenester (herunder og uden begrænsning brug af MDM,
Konfigurationsprofiler og certifikater), Dit Dækkede produkt, Dine metadata, Dine
Implementeringsenheder eller Din udvikling og implementering af ethvert Dækket produkt,
og/eller (v) ethvert krav fra en MDM-kunde om Dine MDM-kompatible produkter samt ethvert
krav om, at Dine MDM-kompatible produkter krænker eller misligholder tredjeparts intellektuelle
eller fysiske ejendomsrettigheder.

Du anerkender, at hverken Apple-softwaren eller nogen tjenester er beregnet til brug i forbindelse
med udviklingen af Dækkede produkter, hvor fejl eller unøjagtigheder i indholdet, funktionaliteten,
tjenesterne, dataene eller oplysningerne i noget af førnævnte eller nedbrud af det foregående
kan medføre død, personskade eller alvorlig fysisk eller miljømæssig skade, og, i det omfang
det er tilladt i henhold til gældende lovgivning, accepterer Du hermed at holde hver Skadesløs
Apple-part skadesløs og forsvare samme over for alle Tab, som den Skadesløse Apple-part
måtte have pådraget sig pga. brug.

Du indgår under ingen omstændigheder et forlig eller en lignende Aftale med en tredjepart,
der påvirker Apples rettigheder eller på nogen måde binder Apple uden forudgående skriftligt
samtykke fra Apple.

11. Varighed og opsigelse
11.1 Varighed
Aftalens Varighed løber indtil årsdagen for den oprindelige aktiveringsdato for Din Programkonto,
og såfremt Du har betalt det årlige fornyelsesgebyr og overholder betingelserne i Aftalen, fornys
Aftalens Varighed automatisk for det efterfølgende kalenderår, medmindre den hurtigere ophører
i henhold til Aftalen.

11.2 Ophør
Aftalen samt alle rettigheder og licenser, der er givet af Apple i henhold til tjenester omfattet
af Aftalen, ophører straks efter Apples varsel,
(a) hvis Du eller nogen af Dine Medarbejdere eller Tilladte brugere misligholder et hvilket som
helst vilkår i Aftalen end de i Afsnit 11.2 angivne, og at afhjælpe dette vilkår inden for 30 dage
efter at have fået kendskab til eller modtaget meddelelse om en sådan misligholdelse
(b) hvis Du eller nogen af Dine Medarbejdere misligholder vilkårene i Afsnit 9 (Fortrolighed);
(c) i tilfælde af omstændighederne i Afsnittet "Individualitet" nedenfor
(d) hvis Du på et hvilket som helst tidspunkt i løbet af Aftalens Varighed indleder en sag om
patentovertrædelse mod Apple;
(e) hvis Du bliver insolvent, ikke betaler Din gæld, når den forfalder, opløser eller ophører med
at drive Din forretning, indgiver konkursbegæring eller modtager samme
(f) hvis Du eller en enhed eller person, der direkte eller indirekte kontrollerer dig, eller er under
fælles kontrol med dig (hvor "kontrol" har betydningen defineret i afsnit 14.8) er eller bliver
underlagt sanktioner eller andre restriktioner i landene eller regioner, hvor App Store er
tilgængelig, eller
(g) hvis Du udfører eller opfordrer andre til at udføre vildledende, svigagtig, upassende, ulovlig eller
uærlig adfærd i henhold til Aftalen, herunder, men ikke begrænset til, ændring eller forfalskning
af dokumenter, upassende brug af computersystemer eller anden fejlagtig fremstilling af fakta.

Apple har desuden ret til at opsige Aftalen eller indstille Din ret til at bruge Apple-software
eller -tjenester, hvis Du ikke accepterer eventuelle nye Programkrav eller Aftalevilkår,
som beskrevet i Afsnit 4. Derudover må Apple suspendere Din ret til at bruge Apple-softwaren
eller -tjenesterne (herunder at deaktivere Dine Applikationer til intern brug) i tilfælde af,

Erhvervsaftale              Side 36

at Apple har mistanke om, at Din konto er i fare, eller at Din konto er blevet brugt til at distribuere
Applikationer, der er i strid med vilkårene i Aftalen (f.eks. udgivelse af Applikationer til intern brug
på et offentligt websted, distribution af en Applikation til intern brug til forbrugere). Hver part
er berettiget til at opsige Aftalen efter eget skøn uanset årsag ved at give den anden part
mindst 30 dages skriftligt varsel herom.

11.3 Konsekvenser af ophør
Efter Aftalens ophør, uanset årsagen, accepterer Du straks at indstille al brug af Apple-softwaren
og -tjenesterne, samt at slette og ødelægge alle kopier, såvel hele som delvise, af Apple-softwaren
samt alle oplysninger om tjenesterne (herunder Dit Push-applikations-id) og alle kopier af
Fortrolige Apple-oplysninger i Din og Dine Medarbejderes besiddelse og kontrol. På Apples
anmodning accepterer Du at give Apple en skriftlig bekræftelse af førnævnte kopiers ødelæggelse.
Følgende bestemmelser gælder efter ophør af Aftalen: Afsnit 1, 2.3, 2.5, 2.6, 3.1(d), 3.1(e), 3.1(f),
3.2, 3.3, 5.1 (andet og tredje afsnit), sidste punktum i første afsnit i afsnit 5.2 og begrænsningerne og
begrænsninger i afsnit 5.2, 5.3, begrænsningerne og ansvarsfraskrivelserne i afsnit 6.1, 6.2 og 6.3,
anden sætning i afsnit 6.4, afsnit 7, 8 og 10 til og med 15 inklusive Aftalen; i bilag 1, sidste punktum
i afsnit 1.1, afsnit 2, andet og tredje punktum i afsnit 4, afsnit 5 og afsnit 6; i bilag 2, sidste punktum
i afsnit 1.1, tredje og fjerde punktum i afsnit 1.3, afsnit 1.4, 1.5, 1.6, 2.3, 2.4, 3.3, 3.4, andet og
sidste punktum i afsnit 4.2, afsnit 4.3, 4.5.4, 4.3. , 5 og sektion 6, og i bilag 3, sektion 1.2,
sektioner 1.5, 1.6, 2, 3 og 4; i bilag 4, afsnit 2.2, 2.3, 3.3 og 5; og i bilag 5, afsnit 1.2, 1.3, 2,
3 og 4. Apple hæfter ikke for erstatning, skadesløsholdelse eller økonomiske tab af nogen art
som følge af Aftalens ophør i henhold til Aftalens vilkår, og Aftalens ophør har ingen indvirkning
på nogen andre rettigheder eller retsmidler, Apple måtte have, hverken nu eller i fremtiden.

12. INGEN GARANTI
Apple-softwaren eller -tjenesterne kan være ufuldstændige og kan indeholde unøjagtigheder
eller fejl, der kan forårsage fejl eller tab af data. Apple og dennes licensgivere forbeholder sig
retten til når som helst og uden varsel at ændre, suspendere, fjerne eller deaktivere adgang til
enhver Tjeneste (eller del deraf). Apple hæfter under ingen omstændigheder for fjernelse eller
deaktivering af adgang til nogen af disse Tjenester. Apple eller dennes licensgivere må pålægge
begrænsninger på brugen af eller adgang til bestemte Tjenester, fjerne Tjenesterne på ubestemt
tid eller ophæve Tjenesterne til enhver tid, uanset årsag og uden varsel eller erstatningsansvar.
I LOVENS VIDEST MULIGE OMFANG ANERKENDER OG ACCEPTERER DU UDTRYKKELIGT,
AT BRUGEN AF APPLE-SOFTWAREN OG -TJENESTERNE FOREGÅR PÅ EGET ANSVAR, OG AT DU
BÆRER HELE RISIKOEN I FORHOLD TIL TILFREDSSTILLENDE KVALITET, YDEEVNE, NØJAGTIGHED
OG ENGAGEMENT. APPLE-SOFTWAREN OG -TJENESTERNE LEVERES, "SOM DE ER OG
FOREFINDES" MED ALLE FEJL OG UDEN GARANTI AF NOGEN ART, OG APPLE, DENNES AGENTER
OG LICENSGIVERE (SAMLET BENÆVNT "APPLE" I AFSNIT 12 OG 13) FRASKRIVER SIG HERMED
ALLE GARANTIER OG BETINGELSER I FORBINDELSE MED APPLE-SOFTWAREN OG -TJENESTERNE,
SÅVEL UDTRYKKELIGE, UNDERFORSTÅEDE ELLER LOVBESTEMTE, HERUNDER OG UDEN
BEGRÆNSNING UNDERFORSTÅEDE GARANTIER OG BETINGELSER FOR SALGBARHED,
TILFREDSSTILLENDE KVALITET, EGNETHED TIL ET BESTEMT FORMÅL, NØJAGTIGHED,
RETTIDIGHED OG OVERHOLDELSE AF TREDJEPARTS RETTIGHEDER. APPLE GARANTERER
IKKE, AT DIN NYDELSE AF APPLE-SOFTWAREN ELLER -TJENESTERNE IKKE PÅVIRKES AF,
AT APPLE-SOFTWAREN ELLER -TJENESTERNE OPFYLDER DINE KRAV, AT FUNKTIONEN
AF APPLE-SOFTWAREN, -BESTEMMELSERNE ELLER -TJENESTERNE ER UDEN AFBRYDELSER,
RETTIDIG, SIKKER ELLER FEJLFRI, AT FEJL ELLER MANGLER I APPLE-SOFTWAREN ELLER -
TJENESTERNE AFHJÆLPES, ELLER AT APPLE-SOFTWAREN ELLER -TJENESTERNE ER
KOMPATIBLE MED FREMTIDIGE APPLE-PRODUKTER, -TJENESTER ELLER -SOFTWARE ELLER
TREDJEPARTSSOFTWARE, -APPLIKATIONER ELLER -TJENESTER, ELLER AT EVENTUELLE
OPLYSNINGER, DER LAGRES ELLER OVERFØRES VIA APPLE-SOFTWAREN ELLER -TJENESTERNE,
IKKE GÅR TABT, BLIVER ØDELAGT ELLER BESKADIGES. DU ANERKENDER, AT APPLE-SOFTWAREN
OG -TJENESTERNE IKKE ER BEREGNET ELLER EGNET TIL BRUG I SITUATIONER ELLER
OMGIVELSER, HVOR FEJL, FORSINKELSER, NEDBRUD ELLER UNØJAGTIGHEDER I

Erhvervsaftale              Side 37

OVERFØRSLEN ELLER LAGRINGEN AF DATA ELLER OPLYSNINGER VED ELLER GENNEM
APPLE-SOFTWAREN ELLER -TJENESTERNE KAN MEDFØRE DØDSFALD, PERSONSKADE ELLER
ØKONOMISKE, FYSISKE, BYGNINGSRELATEREDE ELLER MILJØMÆSSIGE SKADER, HERUNDER
OG UDEN BEGRÆNSNING DRIFTEN AF KERNEKRAFTVÆRK, LUFTFARTSNAVIGATION ELLER
KOMMUNIKATIONSSYSTEMER, STYRING AF LUFTFARTSTRAFIK, LIVREDDENDE SYSTEMER
ELLER VÅBENSYSTEMER. INGEN MUNDTLIGE ELLER SKRIFTLIGE OPLYSNINGER ELLER RÅD,
SOM GIVES AF APPLE ELLER EN AUTORISERET APPLE-REPRÆSENTANT, SKAL TOLKES SOM
EN GARANTI, SOM IKKE FREMGÅR UDTRYKKELIGT AF AFTALEN. SKULLE APPLE-SOFTWARE
ELLER -TJENESTER VISE SIG AT VÆRE DEFEKTE, PÅHVILER DET LICENSTAGER AT INDESTÅ
FOR ALLE OMKOSTNINGER I FORBINDELSE MED SERVICERING, REPARATION ELLER RETTELSE.
Lokalitetsdata og eventuelle kortdata fra en hvilken som helst Tjeneste eller software er kun
beregnet til navigation og ikke til situationer, hvor der er brug for præcise lokalitetsoplysninger,
eller hvor fejlagtige, unøjagtige eller ufuldstændige lokalitetsdata kan medføre død, personskade,
skader på ejendom eller skader på miljøet. Hverken Apple eller nogen af dennes licensgivere
garanterer tilgængeligheden, nøjagtigheden, fuldstændigheden, pålideligheden eller rettidigheden
af lokalitetsdata eller andre data eller oplysninger, der vises i nogen Tjenester eller software.

13. ANSVARSBEGRÆNSNING
I DET OMFANG, DET ER TILLADT I HENHOLD TIL GÆLDENDE LOVGIVNING, HÆFTER APPLE
UNDER INGEN OMSTÆNDIGHEDER FOR PERSONSKADE ELLER ER ANSVARLIG FOR HÆNDELIG,
SÆRLIG, INDIREKTE, FØLGEMÆSSIG ELLER PØNALT BEGRUNDET ERSTATNING, HERUNDER
OG UDEN BEGRÆNSNING ERSTATNING SOM FØLGE AF TABT FORTJENESTE, TAB AF DATA,
FORRETNINGSAFBRYDELSER ELLER ANDET KOMMERCIELT ANSVAR, DER OPSTÅR SOM
FØLGE AF ELLER VEDRØRENDE AFTALEN, DIN BRUG AF ELLER MANGLENDE MULIGHED
FOR AT BRUGE APPLE-SOFTWAREN, -TJENESTERNE ELLER -CERTIFIKATERNE ELLER
DIT UDVIKLINGSARBEJDE, INTERNE IMPLEMENTERINGSARBEJDE ELLER DELTAGELSE
I PROGRAMMET, UANSET ÅRSAGEN, OG UANSET OM DET FOREGÅR UNDER KONTRAKT,
GARANTI, ERSTATNINGSRET (HERUNDER UAGTSOMHED), PRODUKTANSVAR ELLER
ANDET, OGSÅ SELV OM APPLE ER BLEVET UNDERRETTET OM RISIKOEN FOR DETTE
ERSTATNINGSANSVAR, OG UANSET BORTFALD AF DET GRUNDLÆGGENDE FORMÅL
MED ETHVERT RETSMIDDEL. Under ingen omstændigheder overstiger Apples samlede
erstatningsansvar over for Dig (ud over som eventuelt påkrævet i henhold til gældende
lovgivning om personskade) et beløb svarende til $50,00 (halvtreds dollar).

14. Generelle juridiske vilkår
14.1 Underretninger fra tredjepart
Dele af Apple-softwaren eller Tjenesterne anvender eller inkluderer muligvis tredjepartssoftware
og andet ophavsretligt beskyttet materiale. Anerkendelser, licensvilkår og ansvarsfraskrivelser
er indeholdt i den elektroniske dokumentation til Apple-softwaren og -tjenesten eller relevante
dele deraf, og Din brug af dette materiale er underlagt de respektive vilkår.

14.2 Samtykke til indsamling og brug af data
A. Førudgivelsesversioner af iOS, watchOS, tvOS, iPadOS, visionOS og macOS
For at levere, teste og hjælpe Apple, dennes partnere og tredjepartsudviklere med at forbedre
deres produkter og tjenester, og medmindre Du eller Dine Autoriserede udviklere fravælger
førudgivelsesversionerne af iOS, watchOS, tvOS, iPadOS, visionOS eller macOS (efter relevans),
anerkender Du, at Apple samt dennes datterselskaber og agenter indsamler, bruger, lagrer,
overfører, behandler og analyserer (samlet benævnt at "Indsamle") diagnostiske, tekniske
og brugsrelaterede logarkiver samt oplysninger fra Dine Autoriserede testenheder (som kører
førudgivelsesversioner af Apple-software og -tjenester) som en del af udvikler-seedingprocessen.
Disse oplysninger Indsamles i en form, der ikke personligt identificerer Dig eller Dine Autoriserede
udviklere, og kan til enhver tid Indsamles fra Dine Autoriserede testenheder. De oplysninger,
der ville blive Indsamlet, omfatter uden begrænsning generelle diagnostiske og brugsrelaterede data,

Erhvervsaftale              Side 38

diverse unikke enhedsidentifikatorer og system-/hardware-id'er, specifikationer om hardware
og operativsystemer, ydeevnestatistik og data om Din brug af Din Autoriserede testenhed,
system- og applikationssoftware og eksterne enheder og, såfremt Lokalitetstjenester er aktiveret,
visse lokalitetsoplysninger. Du accepterer, at Apple må dele sådanne diagnostiske, tekniske
og brugsrelaterede logarkiver og oplysninger med partnere og tredjepartsudviklere, så de kan
forbedre deres produkter og tjenester, der fungerer på eller i forbindelse med Apple-produkter.
Ved at installere eller bruge førudgivelsesversioner af iOS, watchOS, tvOS, iPadOS,
visionOS eller macOS på Dine Autoriserede testenheder, anerkender Du, at Apple og
dennes datterselskaber og agenter har Din tilladelse til at Indsamle alle sådanne
oplysninger og bruge dem som beskrevet ovenfor i dette Afsnit.

B. Andre Apple-softwareelementer og -tjenester før udgivelse
For at teste, levere og forbedre Apples produkter og tjenester, og kun hvis Du vælger at installere
eller bruge andre Apple-softwareelementer eller -tjenester før udgivelse, der leveres som del
af udvikler-seedingprocessen eller Programmet, anerkender Du, at Apple og dennes datterselskaber
og agenter må Indsamle diagnostiske, tekniske og brugsrelaterede oplysninger fra andre Apple-
software og -tjenester før udgivelse. Apple underretter Dig om Indsamlingen af disse oplysninger
på Programmets webportal, og Du bør omhyggeligt gennemgå udgivelsesnoterne og andre
oplysninger, som Apple udsender derpå, inden Du vælger, om Du vil installere eller bruge Apple-
softwaren eller -tjenesterne før udgivelse. Ved at installere eller bruge Apple-softwaren og -
tjenesterne før udgivelse anerkender Du, at Apple samt dennes datterselskaber og
agenter har Din tilladelse til at Indsamle alle førnævnte oplysninger og bruge dem som
beskrevet ovenfor.

C. Tjenester til enhedsimplementering
For at konfigurere og bruge enhedsaktivering, kontogodkendelse og
implementeringsfunktionalitet i Apple-softwaren og -tjenesterne kan det være nødvendigt
med bestemte unikke identifikatorer til Dine Apple-produkter og kontooplysninger. Disse unikke
identifikatorer kan omfatte Din e-mailadresse, Dit Apple-id, et hardware-id til Din computer
og enhedsidentifikatorer, som Du har indtastet i Apple-softwaren eller -tjenesterne for disse
Apple-produkter. Disse identifikatorer kan logges i forbindelse med Din brug af Tjenesten,
disse funktioner og Apple-softwaren og -tjenesterne. Ved at bruge disse funktioner
accepterer Du, at Apple og dennes datterselskaber og agenter må Indsamle disse
oplysninger med det formål at levere Apple-softwaren og -tjenesterne, herunder brug
af sådanne identifikatorer til kontrol af konti og beskyttelse mod svindel. Hvis Du ikke
ønsker at afgive disse oplysninger, undlader Du at bruge aktiverings-, implementerings- eller
godkendelsesfunktionerne i Apple-softwaren eller -tjenesterne.

D. Apple-tjenester
For at teste, levere og forbedre Apples produkter og tjenester, og kun hvis Du vælger at bruge
Tjenesterne i henhold til Aftalen (og undtagen de forhold, som angives i Aftalen), anerkender Du,
at Apple og dennes datterselskaber og agenter må Indsamle diagnostiske, tekniske,
brugsrelaterede og vedr. oplysninger fra Apple-tjenesterne. Nogle af disse oplysninger
Indsamles i anonymiseret form. I enkelte tilfælde kan Apple dog være nødt til at Indsamle
oplysninger, der personligt identificerer Dig, men kun, hvis Apple i god tro vurderer, at denne
Indsamling med rimelighed er nødvendig for at: (a) levere Apple-tjenester, (b) overholde
retsprocesser eller -anmodninger, (c) kontrollere overholdelse af Aftalens vilkår, (d) forhindre
svig, herunder undersøgelse af eventuelle tekniske problemer eller overtrædelser, eller (e)
beskytte Apples samt dennes udvikleres, kunders eller offentlighedens rettigheder, ejendom,
datasikkerhed eller personsikkerhed i henhold til krav eller gældende lovgivning.
Ved at installere eller bruge Apple-tjenesterne anerkender Du, at Apple samt dennes
datterselskaber og agenter har Din tilladelse til at Indsamle alle førnævnte oplysninger
og bruge dem som beskrevet i nærværende Afsnit. Du accepterer ydermere, at Apple må dele
diagnostiske, tekniske og brugsrelaterede logarkiver og oplysninger (undtagen personlige oplysninger)

Erhvervsaftale              Side 39

med partnere og tredjepartsudviklere, så de kan forbedre deres produkter og tjenester,
der fungerer på eller i forbindelse med Apple-produkter.

E. Anonymitetspolitik
Data, som indsamles i henhold til nærværende afsnit 14.2, behandles i henhold til Apples
Anonymitetspolitik, som kan ses på: https://www.apple.com/dk/legal/privacy.

14.3 Overdragelse af ansvar, parternes forhold
Aftalen kan ikke overdrages, og Dine forpligtelser i henhold til Aftalen kan ikke uddelegeres helt
eller delvist af Dig i forbindelse med lovkrav, fusion eller andet uden skriftlig tilladelse fra Apple,
og ethvert forsøg på overdragelse af ansvar uden denne tilladelse er ugyldigt og uden virkning.
For at indsende en anmodning om Apples tilladelse til overdragelse skal Du logge på Din konto på
developer.apple.com og følge trinnene under Membership. Aftalen kan ikke fortolkes således, at
den stifter et partnerskab, joint venture, betroet forhold med særlige forpligtelser eller anden
form for juridisk binding mellem Dig og Apple, og Du erklærer, at Du ikke vil oplyse det modsatte,
hverken udtrykkeligt eller underforstået, ved at give indtryk heraf eller på anden måde. Aftalen er
ikke til gavn for en eller flere tredjeparter.

14.4 Uafhængig udvikling
Intet i Aftalen hæmmer Apples ret til at udvikle, erhverve, licensere, markedsføre, promovere
eller distribuere produkter eller teknologier, der udfører de samme eller lignende funktioner som,
eller der på anden måde konkurrerer med, Dine Dækkede produkter eller andre produkter eller
teknologier, som Du måtte udvikle, producere, markedsføre eller distribuere.

14.5 Varsler
Eventuelle varsler vedrørende Aftalen er skriftlige, undtagen som angivet i Afsnit 14.3. Varsler
skønnes givet af Apple, hvis de sendes til Dig på den e-mailadresse eller postadresse, som Du
har angivet under tilmeldingen. Undtagen som angivet i Afsnit 14.3 anses alle varsler til Apple
vedr. Aftalen for afgivet, (a) når de leveres personligt, (b) inden for tre arbejdsdage efter at være
blevet sendt med almindelig daglig postomdeling med skriftligt bevis på levering og (c) fem
arbejdsdage efter at være blevet sendt med kurer eller som anbefalet post til følgende Apple-adresse:
Developer Relations Legal, Apple Inc., One Apple Park Way, MS 37-2ISM, Cupertino, California, 95014,
U.S.A. Du giver samtykke til at modtage meddelelser pr. e-mail og er indforstået med, at sådanne
meddelelser, som Apple sender Dig elektronisk, opfylder de juridiske krav til kommunikation.
En part kan ændre sin e-mailadresse eller fysiske adresse ved at varsle ændringen skriftligt som
beskrevet ovenfor.

14.6 IndiviDualitet
Hvis en retsinstans skulle finde, at en del af Aftalen er i modstrid med gældende lovgivning,
skal den pågældende del håndhæves i den videst mulige udstrækning over for parterne, og
resten af Aftalen skal stadig gælde i fuldt omfang. Hvis gældende lovgivning derimod forbyder
eller begrænser Dig i fuldt og specifikt at overholde Aftalens Afsnit "Licens til og begrænsninger
for intern brug", "Dine forpligtelser", "Apple-certifikater, tilbagekaldelse" eller "Implementering"
eller forhindrer håndhævelsen heraf, ophører Aftalen straks, og Du afbryder straks enhver brug
af Apple-softwaren som beskrevet i Afsnittet "Varighed og ophør".

14.7 Afkald og fortolkning
Hvis Apple ikke håndhæver en bestemmelse i Aftalen, udgør det ikke et afkald på fremtidige
håndhævelser af den pågældende eller enhver anden bestemmelse. Love og regulativer,
der medfører, at en Aftales ordlyd fortolkes mindst tyngende for den part, der har haft indflydelse
på Aftalens formulering, finder ingen anvendelse for Aftalen. Afsnittenes overskrifter er udelukkende
en praktisk foranstaltning og skal ikke medtages i fortolkningen af Aftalen.

Erhvervsaftale              Side 40

14.8 Eksportkontrol
A. Du må ikke bruge, eksportere, reeksportere, importere, sælge, frigive eller overdrage Apple-
softwaren, -tjenesterne eller -dokumentationen, undtagen i det omfang det er bemyndiget
i henhold til amerikansk lovgivning, lovene i den retskreds, hvor Du har erhvervet Apple-softwaren,
og alle øvrige gældende love og regulativer. Især, men uden begrænsning, må Apple-softwaren,
-tjenesterne, kildekoden, teknologien og dokumentationen (samlet benævnt "Apple-teknologi"
med henblik på dette afsnit 14.8) ikke eksporteres, reeksporteres, overføres eller frigives
(a) til lande eller regioner, der er underlagt amerikansk embargo, eller (b) til enhver på det
amerikanske finansministeriums liste over særligt udpegede statsborgere eller det amerikanske
handelsministeriums liste over nægtede personer eller på andre lister med begrænset parti.
Ved at bruge Apple-teknologien erklærer og garanterer Du, at Du ikke befinder Dig i et sådant
land eller en sådan region eller på en sådan liste. Du accepterer også, at Du ikke vil anvende
Apple-teknologi til formål, som er forbudt i henhold til amerikansk ret, herunder, men ikke
begrænset til, udvikling, design, fremstilling eller produktion af atomvåben, missiler, kemiske eller
biologiske våben eller anden militærrelateret slutbrug som defineret i 15 C.F.R § 744.
Du bekræfter, at førudgivelsesversioner af Apple-teknologien alene bruges til udviklings- og
testformål, og at den ikke lejes ud, sælges, leases, gives i underlicens, tildeles eller på anden vis
overføres. Yderligere bekræfter Du, at Du ikke vil sælge, overføre eller eksportere noget produkt,
en proces eller en tjeneste, der er et direkte produkt af en sådan Apple-teknologi til førudgivelse.

B. Du erklærer og garanterer, at Du og enhver enhed eller person, der direkte eller indirekte
kontrollerer Dig, eller er under fælles kontrol med Dig, ikke er: (a) på eventuelle sanktionslister
i de lande eller regioner, hvor App Store er tilgængelig, (b) at drive forretning i et af de lande
eller regioner, der er omfattet af USA's embargo, og (c) en militær slutbruger som defineret og
omfattet af 15 C.F.R. § 744. Som anvendt i dette afsnit 14.8 betyder "kontrol", at en enhed eller
en person direkte eller indirekte har beføjelser til at lede eller lede den anden enheds ledelsespolitikker,
uanset om det er gennem ejerskab af stemmeberettigede værdipapirer, en interesse i registreret
kapital, ved kontrakt eller på anden vis.

14.9 Slutbrugere hos myndigheder
Apple-softwaren og -dokumentationen er "Kommercielle varer" som defineret i 48 C.F.R. § 2.101,
der består af "Kommerciel computersoftware" og "Dokumentation til kommerciel computersoftware"
som defineret i 48 C.F.R. § 12.212 eller 48 C.F.R. § 227.7202 efter relevans. I overensstemmelse
med 48 C.F.R. § 12.212 eller 48 C.F.R. § 227.7202-1 til 227.7202-4 gives der licens til
"Commercial Computer Software" og "Commercial Computer Software Documentation" til
den Amerikanske Regerings slutbrugere (a) alene som "Commercial Items" og (b) alene med
de rettigheder, der gives til alle andre slutbrugere i henhold til vilkårene og betingelserne heri.
Alle rettigheder til upubliceret materiale forbeholdes i henhold til den amerikanske lov om ophavsret.

14.10 Konfliktløsning, gældende lovgivning
Enhver form for eventuelle retstvister og andre uoverensstemmelser mellem Dig og Apple
i forbindelse med Aftalen, Apple-software eller Dit forretningsforhold med Apple løses
ved retten i Northern District of California (det nordcaliforniske retsdistrikt), og Institutionen
og Apple samtykker mht. afgørelse af retstvister og uoverensstemmelser for så vidt angår
sådanne eventuelle retssager og anden tvistbilæggelse. Aftalen er underlagt føderal
amerikansk og statslig californisk ret, dog således at de californiske lovvalgsregler ikke
finder anvendelse. Uanset det foregående:

(a) Hvis Du er et bureau, et organ eller ministerium i USA's forbundsregering, skal Aftalen reguleres
i henhold til lovgivningen i USA, og ved fravær af gældende forbundslov, vil lovene i staten Californien
være gældende. Ydermere og uanset eventuelle modsigelser i Aftalen (herunder og uden begrænsning
§ 10 (Skadesløsholdelse)) er samtlige krav, klager og tvister underlagt den amerikanske Contract
Disputes Act (41 U.S.C. §§ 601-613), Tucker Act (28 U.S.C. § 1346(a) og § 1491) eller Federal Tort
Claims Act (28 U.S.C. §§ 1346(b), 2401-2402, 2671-2672, 2674-2680) efter relevans, eller anden

Erhvervsaftale              Side 41

gældende lovgivning. For at undgå tvivl: Hvis Du er en agent, et organ eller ministerium i den føderale
regering i USA eller en offentligt amerikansk uddannelsesinstitution, er Dine forpligtelser inden
for skadesløsholdelse kun gældende i det omfang, de ikke vil betyde, at Du bryder en gældende
lov (f.eks. Anti-Deficiency Act), og Du har en lovkrævet godkendelse eller godkendt lov;
(b) Hvis Du (som en enhed, der indgår Aftalen) er en offentligt godkendt undervisningsinstitution
i USA eller en agent, et organ eller ministerium i en stat eller et lokalt styringsorgan i USA,
vil (a) Aftalen være underlagt og fortolkes i overensstemmelse med lovgivningen i den stat
(i USA), hvor Din enhed er placeret, undtagen den del af loven, der drejer sig om retstvister,
og (b) eventuelle retstvister og andre uoverensstemmelser mellem Dig og Apple i forbindelse
med Aftalen, Apple-software eller Din relation til Apple skal løses ved retten i Northern District
of California (det nordcaliforniske retsdistrikt), og Du og Apple accepterer hermed rettens afgørelse
af retstvister, medmindre det er forbudt ved lov i den stat, hvor Din enhed har hjemsted
(c) Hvis Du er en international, mellemstatslig organisation, der er blevet tildelt immunitet over
for nationale domstoles jurisdiktion gennem Dit mellemstatslige charter eller Aftale, skal enhver
strid eller påstand, der opstår ud af eller relaterer til denne Aftale, eller brud på denne, være fastlagt
ved voldgift i henhold til reglerne for voldgift fra det internationale handelskammer ("ICC-reglerne"),
der er gældende på tidspunktet for ansøgningen om voldgift af tre voldgiftsmænd udpeget
i overensstemmelse med sådanne regler, og vil blive udført i overensstemmelse med International
Bar Association (IBA) regler om bevisoptagelse i international voldgift. Stedet for voldgiften
skal være London, England. Voldgiften skal foregå på engelsk. Efter anmodning fra Apple
indvilliger Du i at fremlægge bevis for Din status som mellemstatslig organisation med
dertilhørende privilegier og immunitet.

Aftalen er ikke underlagt de Forenede Nationers konvention om aftaler om internationale
køb (CISG), hvis anvendelse udtrykkeligt ekskluderes.

14.11 Hele Aftalen, gældende sprog
Aftalen udgør hele Aftalen mellem parterne mht. brugen af Apple-softwaren, Apple-tjenester
og Apple-certifikater, der er licenseret i henhold til Aftalen, og medmindre andet er angivet heri,
erstatter alle tidligere forståelser og Aftaler vedr. dens emne. Uanset det foregående anerkender
Du, i det omfang Du modtager Programmateriale før udgivelse, og dette materiale er underlagt
en separat Aftale om brug af licenser, at denne licensaftale vedlagt materialer ud over Afsnit 9
(Fortrolighed) i Aftalen også finder anvendelse i forbindelse med Din brug af førnævnte materiale.
Hvis Du har indgået eller senere indgår Xcode- og Apple SDK-aftalen, finder denne Apple Developer
Enterprise Program License Agreement anvendelse i tilfælde af uoverensstemmelser mellem
de to aftaler mht. samme emne, dog forudsat, at denne Apple Developer Enterprise Program
License Agreement ikke er beregnet til at forhindre Dig i at udøve nogen rettigheder, der er tildelt
Dig i Xcode- og Apple SDK-aftalen i henhold til de vilkår og betingelser, der er beskrevet deri.
Aftalen kan kun ændres: (a) ved skriftlig ændring underskrevet af begge parter eller (b) i det omfang,
det udtrykkeligt er tilladt i Aftalen (f.eks. af Apple efter varsel pr. brev eller e-mail til Dig).
Enhver oversættelse leveres som et gode, og i tilfælde af en uoverensstemmelse mellem den
engelske original og en oversættelse, er den engelske version af Aftalen gældende i det omfang,
det ikke er forbudt i henhold til lokal lovgivning i Din retskreds. Hvis Du er bosiddende i provinsen
Quebec i Canada, eller hvis Du repræsenterer en statslig organisation i Frankrig, gælder følgende
klausul: Parterne bekræfter hermed, at de har anmodet om, at Aftalen og al tilhørende
dokumentation udfærdiges på engelsk. Les parties ont exigé que le présent contrat et tous
les documents connexes soient rédigés en anglais.

Erhvervsaftale              Side 42

Bilag 1
(til Aftalen)

Yderligere vilkår for Apple-push-notifikationstjeneste og Lokale notifikationer

Følgende vilkår gælder ud over betingelserne i Aftalen og for enhver brug af APN
(Apple-push-notifikationstjenesten):

1. Brug af APN

1.1 Du bruger kun APN i Dine Applikationer til intern brug, Dine Pas og/eller til at sende Safari
Push-notifikationer til macOS-skrivebordet for brugere på Dit Websted, der har valgt at modtage
notifikationer via Safari på macOS. Du, Din Applikation til intern brug og/eller Dit Pas må kun få
adgang til APN via APN-API'er, og kun, hvis Du har fået tildelt et Push-notifikations-id af Apple.
Bortset fra en Tjenesteudbyder, der hjælper Dig med at bruge APN, accepterer Du at undlade at
dele Dit Push-applikations-id med nogen tredjepart. Du er indforstået med, at Du ikke får adgang
til eller bruger APN efter udløb eller ophør af Aftalen.

1.2 Du har kun tilladelse til at bruge APN og APN-API'erne med det formål at sende Push-
notifikationer til Din Applikation til intern brug, Dit Pas eller macOS-skrivebordet for brugere af
Dit Websted, der har valgt at modtage Safari-push-notifikationer via Safari på macOS eller som
tilladt i henhold til Aftalen (herunder og uden begrænsning til Bilag 2), APN-Dokumentationen
og alle gældende love og regulativer (herunder al lovgivning om intellektuel ejendomsret).

1.3 Du er indforstået med, at slutbrugeren skal give sit samtykke til at modtage
notifikationer, før Du sender vedkommende disse Push-notifikationer via APN. Du accepterer at
undlade at deaktivere, tilsidesætte eller på anden måde forstyrre nogen Apple-implementerede
tilladelsesvinduer eller Apple-systemindstillinger til aktivering eller deaktivering af
Notifikationsfunktionalitet. Hvis slutbrugerens samtykke til at modtage Push-notifikationer
afvises eller senere tilbagetrækkes, kan Du ikke sende slutbrugerens Push-notifikationer.

2. Yderligere krav

2.1 Du undlader at bruge APN eller Lokale notifikationer til at sende uopfordrede
meddelelser til slutbrugere eller med henblik på phishing eller spamming, herunder og uden
begrænsning at deltage i nogen form for aktivitet, der overtræder love og bestemmelser om
beskyttelse af anonymitet, eller som ellers er uretmæssig, upassende eller ulovlig. APN og
Lokale notifikationer bør bruges til at sende relevante meddelelser til en bruger med det formål
at give en fordel (f.eks. svar på en slutbrugeranmodning om oplysninger, indsamling af relevante
oplysninger til Applikationen til intern brug).

2.2 Du undlader at bruge APN eller Lokale notifikationer med henblik på reklame,
produktannoncering eller direkte markedsføring af nogen art (f.eks. mersalg, krydssalg osv.),
herunder og uden begrænsning at sende meddelelser for at promovere brugen af Din Applikation
til intern brug eller annoncere tilgængeligheden af nye funktioner eller versioner. Uanset det
foregående må Du bruge APN eller Lokale notifikationer til annonceringsformål i forbindelse med
Dit Pas, så længe det direkte vedrører Passet, f.eks. i form af en rabatkupon, der sendes til Dit
Pas i Wallet.

2.3 Du skal undlade at overbelaste den samlede APN-netværkskapacitet eller -båndbredde
eller i urimelig grad overbelaste et Apple-produkt eller en slutbruger med en ekstrem mængde
Push-notifikationer eller Lokale notifikationer, hvilket fastlægges efter Apples rimelige skøn.
Ydermere accepterer Du at undlade at forvolde skade på eller forstyrre Apples netværk eller
servere eller nogen tredjeparts servere eller netværk, der er tilknyttet APN, eller på anden måde
afbryde andre udvikleres brug af APN.

Erhvervsaftale              Side 43

2.4 Du undlader at bruge APN eller Lokale notifikationer til at sende materiale, der indeholder
uanstændigt, pornografisk, stødende eller injurierende indhold eller materiale af nogen art (tekst,
grafik, billeder, fotografier, lyde osv.) eller andet indhold eller materiale, der anses for anstødeligt
af slutbrugeren af Din Applikation til intern brug, Dit Pas, eller Dit Websted.

2.5 Du undlader at overføre, lagre eller på anden måde tilbyde noget materiale, der
indeholder vira eller anden computerkode, filer eller programmer, der kan skade, forstyrre eller
begrænse den normale funktion af APN eller et Apple-produkt, og Du accepterer at undlade at
deaktivere, forfalske, hacke eller på anden måde forstyrre mekanismerne til datasikkerhed,
digital signering, bekræftelse eller godkendelse, der indgår i eller bruges af APN, eller at gøre
det muligt for andre at gøre det.

3. Yderligere betingelser for Websteds-push-id'er. I henhold til vilkårene i Aftalen erklærer
Du Dig indforstået med, at de Safari-push-notifikationer, som Du sender via Dit Websteds-push-id,
kun sendes under Dit eget navn, varemærke eller brand (f.eks. skal en bruger vide, at kommunikationen
stammer fra Dit Websted) og indeholder et ikon, varemærke, logo eller andet identifikationsmærke for
Dit Websted. Du accepterer, at Du ikke må forvanske eller efterligne et andet Websted eller en anden
enhed eller på anden måde vildlede brugere om ophavsmanden til Safari Push-notifikationen.
I det omfang, Du refererer til en tredjeparts varemærke eller brand i Din Safari Push-notifikation,
garanterer Du, at Du har de nødvendige rettigheder.

4. Levering via APN eller via Lokale notifikationer. Du forstår og accepterer, at for at
levere APN og gøre Dine Push-notifikationer tilgængelige på Apple-produkter, må Apple sende
Dine Push-notifikationer via forskellige offentlige netværk og forskellige medier samt ændre Dine
Push-notifikationer for at overholde de tekniske krav og andre krav til forbindelse til netværk eller
enheder. Du erklærer Dig indforstået med, at APN hverken er eller har til formål at udgøre en garanteret
og sikker leveringstjeneste, og Du bør hverken bruge eller forlade Dig på den således. Ydermere
accepterer Du, som en betingelse for at bruge APN eller levere Lokale notifikationer, at undlade at
overføre følsomme personlige eller fortrolige oplysninger om en person (f.eks. cpr-nummer,
kontooplysninger eller transaktionsoplysninger e.l. information, hvor den pågældende person
måtte have en rimelig forventning om sikker dataoverførsel) som del af en sådan notifikation,
og Du accepterer at overholde alle gældende krav til notifikationer og samtykke mht. indsamling,
overførsel, vedligeholdelse, behandling eller brug af en slutbrugers personlige oplysninger.

5. Dine anerkendelser. Du anerkender og accepterer, at:

5.1 Apple til enhver tid og fra tid til anden med eller uden varsel til Dig må (a) ændre APN,
herunder ændre eller helt fjerne enhver funktion eller funktionalitet, eller (b) ændre, udfase,
genudstede eller genudgive APN-API'erne. Du er indforstået med, at sådanne ændringer muligvis
kræver, at Du ændrer eller opdaterer Dine Applikationer til intern brug, Dine Pas eller Dine
Websteder for egen regning. Apple har ingen udtrykkelig eller underforstået forpligtelse til at
levere eller fortsætte med at levere APN og må når som helst suspendere eller afbryde hele eller
dele af APN. Apple hæfter ikke for tab, skade eller omkostninger af nogen art, der pådrages af
Dig eller nogen anden part som følge af eller forbundet med førnævnte suspendering eller
afbrydelse eller nogen ændring af APN eller APN-API'er.

5.2 APN er ikke tilgængelig på alle sprog eller i alle lande eller regioner, og Apple garanterer
på ingen måde, at APN er egnet eller tilgængelig til brug på et bestemt sted. Hvis Du vælger at
bruge APN, foregår det på eget initiativ, og Du er selv ansvarlig for at overholde alle relevante
love, herunder og uden begrænsning gældende lokal lovgivning.

5.3 Apple leverer APN til Dig, så Du kan bruge dem i forbindelse med Din Applikation
til intern brug, Dit Pas eller Dit Websted, og tilbyder ikke APN direkte til nogen slutbruger.
Du erklærer Dig indforstået med, at alle Push-notifikationer sendes af Dig, og ikke Apple, til

Erhvervsaftale              Side 44

slutbrugeren af Din Applikation til intern brug, Dit Pas eller Dit Websted, og Du hæfter og er
eneansvarlig for alle data og alt indhold, der overføres derigennem, og for enhver sådan brug
af APN. Ydermere erklærer Du Dig indforstået med, at alle Lokale notifikationer sendes af Dig,
og ikke Apple, til slutbrugeren af Din Applikation til intern brug, og Du hæfter og er eneansvarlig
for alle data og alt indhold, der overføres derigennem.

5.4 Apple stiller Dig ingen garantier i forhold til tilgængeligheden eller oppetiden af APN og er
ikke forpligtet til at yde vedligeholdelse eller teknisk eller anden support af APN.

5.5 Apple forbeholder sig ret til når som helst og efter eget skøn at fjerne Din adgang til APN,
begrænse Din brug af APN eller tilbagekalde Dit Push-applikations-id.

5.6 Apple må overvåge og indsamle oplysninger (herunder og uden begrænsning tekniske
og diagnostiske oplysninger) om Din brug af APN for at hjælpe Apple med at forbedre APN og
andre Apple-produkter eller -tjenester, og for at kontrollere Din overholdelse af Aftalen, dog forudsat,
at Apple ikke har adgang til eller videregiver indholdet af eventuelle Push-notifikationer, medmindre
Apple i god tro mener, at sådan adgang eller videregivelse med rimelighed er nødvendig for at:
(a) opfylde kravene til juridiske processer eller i anmodninger, (b) at håndhæve vilkårene i Aftalen,
herunder undersøgelse af enhver potentiel overtrædelse af bestemmelserne heri, (c) opdage,
forebygge eller på anden måde foregribe forhold vedr. sikkerhed eller svig eller tekniske forhold,
eller (d) beskytte Apples rettigheder, ejendom eller sikkerhed, dennes udviklere, kunder eller
offentligheden i den udstrækning, dette måtte være påkrævet eller tilladt i henhold til gældende
lovgivning. Uanset det foregående erklærer Du Dig indforstået med, at iOS, iPadOS, macOS
og watchOS har adgang til Push-notifikationer lokalt på en brugers enhed udelukkende med
det formål at reagere på brugeranmodninger og personliggøre brugeroplevelsen og forslagene
på enheden.

6. Yderligere ansvarsfraskrivelse. APPLE HÆFTER IKKE FOR SKADE ELLER TAB,
DER OPSTÅR SOM FØLGE AF BRUGEN AF APN, HERUNDER EVENTUELLE AFBRYDELSER AF
APN ELLER BRUG AF NOTIFIKATIONER, HERUNDER OG UDEN BEGRÆNSNING EVENTUELLE
STRØMAFBRYDELSER, SYSTEMFEJL, NETVÆRKSANGREB, UPLANLAGT VEDLIGEHOLDELSE
ELLER ANDRE AFBRYDELSER.

Erhvervsaftale              Side 45

Bilag 2
(til Aftalen)

Yderligere Vilkår for brug af MDM og Konfigurationsprofiler

1. Brug af MDM og Konfigurationsprofiler
1.1 Du må kun få adgang til eller bruge MDM til intern administration af Dine medarbejderes
Apple-enheder, der ejes eller kontrolleres af Dig, eller Dine Autoriserede Udvikleres autoriserede
testenheder; eller, hvis Du er udvalgt af Apple som tredjeparts-MDM-udvikler, udelukkende til
at give Dine MDM-kunder adgang til MDM som en del af et MDM-kompatibelt produkt. Der skal
installeres en konfigurationsprofil på alle enheder før brug af MDM eller enhedskonfigurationer
med et sådant Produkt. Du eller Dine MDM-kunder må kun bruge MDM med et certifikat og
en Konfigurationsprofil, der er konfigureret til at svare på det certifikat, der er tildelt Dig eller
en sådan MDM-kunde, til Dine MDM-kompatible produkter. Brug af MDM er kun tilladt som
udtrykkeligt godkendt i denne Aftale, MDM-protokollen og Dokumentationen og i
overensstemmelse med gældende lovgivning.

1.2 Brugen af MDM kræver en sikker server for at interagere med Apples APN og/eller andre
Apple-webtjenester. Du må ikke gøre overdreven brug af den samlede netværkskapacitet eller
båndbredde for sådanne servere eller tjenester eller skade, interferere eller forstyrre Apples
netværk eller servere, tredjepartsnetværk eller -servere, der er forbundet med APN, andre Apple-
webtjenester eller MDM.

1.3 Medmindre det udtrykkeligt er angivet heri, må Du ikke dele materiale eller
dokumentation, der er leveret af Apple som en del af MDM, med en tredjepart. Medmindre det
udtrykkeligt er godkendt heri, accepterer Du at undlade at sælge, videresælge, lease eller på
anden måde tilbyde adgang til eller brug af hele eller dele af MDM til en tredjepart, forsøge at
oprette en erstatningstjeneste eller lignende tjeneste via brug af eller adgang til MDM eller bruge
MDM med andre produkter end kompatible Apple-produkter.

2. Yderligere krav til intern implementering
2.1 Hvis Du bruger MDM til Din egen interne implementering, accepterer Du at informere
Dine Medarbejdere og/eller Tilladte brugere før installation af Konfigurationsprofiler, at Du vil
kunne fjernstyre deres Implementeringsenheder, herunder og uden begrænsning at inspicere,
installere eller fjerne profiler, se installerede Applikationer, bruge sikre sletningsfunktioner
og håndhæve adgangskoder til enheder. Som en betingelse for at bruge MDM-protokollen
til sådanne formål, erklærer Du og garanterer over for Apple, at Du har alle de nødvendige
rettigheder og samtykke til at indsamle, bruge og administrere alle oplysninger, Du indhenter
gennem brugen af MDM-protokollen på denne måde.

2.2 Du må ikke bruge MDM med det formål at overvåge Dine medarbejdere, Dine tilladte
brugere eller nogen implementeringsenheder på en ukendt måde eller til phishing, høst eller
på anden måde indsamling af uautoriserede oplysninger, herunder, men ikke begrænset til, at
engagere sig i enhver aktivitet, der krænker brugeren privatlivets fred, eller som er forkert,
upassende eller ulovligt.

2.3 Alle oplysninger, som Du indhenter ved brug af MDM til intern implementering,
må kun bruges til formål relateret til Din interne informationsteknologi og enhedsadministration
og i overensstemmelse med gældende lovgivning.

3. Yderligere krav til MDM-kompatible produkter
3.1 Medmindre andet er beskrevet ovenfor i Afsnit 2 må Du kun bruge MDM til at udvikle
og distribuere MDM-kompatible produkter til Dine MDM-kunder, hvis Du er valgt af Apple som
tredjepartsudvikler for sådanne MDM-Kompatible produkter. Du må ikke bruge hele eller dele af
MDM til at levere MDM-kompatible produkter til ikke-kommerciel personlig brug, medmindre

Erhvervsaftale              Side 46

Apple har givet udtrykkelig, skriftlig tilladelse til dette. Ydermere undlader Du at licensere, sælge
eller på anden måde tilbyde MDM helt eller delvist udover dets brug med et Kompatibelt produkt.

3.2 Dine MDM-kompatible produkter må ikke designes eller markedsføres til at overvåge
slutbrugere eller kompatible Apple-brandede produkter på uautoriseret vis, f.eks. phishing,
indsamling eller deltagelse i aktiviteter, der krænker brugernes anonymitet, eller på anden
måde er upassende eller ulovlige.

3.3 Medmindre andet er angivet heri, må alle oplysninger, som Du opnår ved brug af MDM,
kun bruges til at udvikle eller implementere MDM-kompatible produkter til Dine MDM-kunder og
i henhold til gældende love.

4. Brug af certifikater til Kompatible produkter
4.1 Du forstår, at dine MDM-kunder skal indhente et certifikat fra Apple, inden MDM bruges
sammen med dine kompatible produkter, og der kan ansøges om et sådant certifikat, hvis Du har
underskrevet deres anmodning om certifikatsignering (CSR). Du må kun underskrive CSR'er for
Dine MDM-kunder, såfremt du har bekræftet deres virksomhedsnavn og individuelle
kontaktoplysninger. Efter anmodning accepterer Du at give sådanne oplysninger til Apple og
samarbejde med Apple angående deres brug af MDM – f.eks. at kontakte en sådan enhed,
hvis der er et problem med deres brug af MDM eller certifikatapplikation.

4.2 Du må ikke levere, dele eller videregive Dit certifikat til godkendelse af MDM-kunder til andre
enheder, herunder dine MDM-kunder eller dine forhandlere. Du accepterer at træffe passende
foranstaltninger for at beskytte et sådant Certifikats sikkerhed og anonymitet og må ikke inkludere
det i Dit Kompatible produkt. Af hensyn til klarheden kan Du bruge MDM-protokollen til at udvikle
Dit kompatible produkt som en hjælp til Dine MDM-kunder til at generere nøgler og sende en CSR til
Dig. Du må ikke generere eller på anden måde få adgang til Din MDM-kundes private nøgle, og Du
må heller ikke blande dig i Apples processer til levering af Certifikater. Ydermere skal du undlade
at tilskynde andre til at misligholde vilkårene i MDM-certifikatstjenesteaftalen med Apple eller
overtræde Apples politikker for brug af MDM, Konfigurationsprofiler eller Certifikater.

4.3 Du er eneansvarlig for at yde support og assistance til dine MDM-kunder, herunder,
men ikke begrænset til, dokumentation og support og garantier til slutbrugere.

5. Dine anerkendelser: Du anerkender og accepterer, at:
5.1 Alle konfigurationsprofiler, der er sendt via MDM eller godkendte mekanismer, sendes af Dig,
ikke Apple, og Du er alene ansvarlig for brugen af MDM og Konfigurationsprofiler tilhørende dig,
dine medarbejdere, dine autoriserede udviklere eller dine MDM-kunder.

5.2 Apple kan til enhver tid, med eller uden forudgående varsel til Dig, (a) ændre, suspendere
eller afbryde hele eller dele af MDM, herunder ændre eller fjerne en funktion eller funktionalitet,
eller (b) ændre, genudstede eller genudgive MDM-protokollen. Apple giver ingen garantier for
tilgængeligheden, pålideligheden eller ydeevnen af MDM. Apple er ikke forpligtet til at tilbyde
vedligeholdelse og teknisk eller anden support i forbindelse med MDM.

5.3 Apple forbeholder sig retten til at fjerne Din adgang til MDM når som helst efter eget
skøn. Apple forbeholder sig også ret til efter eget skøn at tilbagekalde eller deaktivere Dine
certifikater eller Dine MDM-kunders certifikater til MDM.

Erhvervsaftale              Side 47

6. Yderligere ansvarsfraskrivelse. APPLE ER IKKE ERSTATNINGSANSVARLIG FOR
SKADER ELLER TAB, DER MÅTTE OPSTÅ FRA ELLER I FORBINDELSE MED DIN BRUG AF MDM
ELLER KONFIGURATIONSPROFILER, HERUNDER, MEN IKKE BEGRÆNSET TIL, PLANLAGT ELLER
IKKE-PLANLAGT VEDLIGEHOLDELSE, SERVICEAFBRYDELSER, TABTE ELLER MISTEDE DATA,
OG ER HELLER IKKE ANSVARLIG FOR DIN ADGANG TIL IMPLEMENTERINGSENHEDER VIA
BRUGEN AF MDM ELLER KONFIGURATIONSPROFILER (HERUNDER KRÆNKELSE AF
ANONYMITET) ELLER FOR APPLES YDEEVNE ELLER MANGLENDE YDEEVNE UNDER DENNE
AFTALE.

Erhvervsaftale              Side 48

Bilag 3
(til Aftalen)

Yderligere Vilkår for brugen af iCloud

Følgende vilkår gælder ud over vilkårene i Aftalen og for Din brug af iCloud-tjenesten til
softwareudvikling og -test i forbindelse med Din Applikation til intern brug og Websoftware.

1. Brug af iCloud
1.1 Dine Applikationer til intern brug og/eller Websoftware har muligvis kun adgang til
iCloud-tjenesten, hvis Du har fået tildelt en rettighed af Apple. Du accepterer, at Du ikke får adgang
til iCloud-tjenesten eller andet indhold, data eller oplysninger indeholdt deri, bortset fra iCloud
Storage API'er, CloudKit API'er eller via CloudKit-konsollen, der leveres som en del af Programmet.
Du accepterer at undlade at dele Din ret med nogen tredjepart eller bruge den til formål,
der ikke udtrykkeligt er tilladt af Apple. Du accepterer kun at bruge iCloud-tjenesten,
iCloud Storage-API'erne og CloudKit-API'erne som udtrykkeligt tilladt i henhold til Aftalen
og iCloud-dokumentationen og i henhold til alle gældende love og regulativer. Ydermere er
Din Websoftware kun tilladt adgang til iCloud-tjenesten (f.eks. til at gemme den samme type data,
der hentes eller opdateres i Din Applikation til intern brug), så længe Din brug af iCloud-tjenesten
i sådan Websoftware er sammenlignelig med Din brug i Din tilsvarende Applikation til intern brug,
som fastlagt efter Apples eget skøn. Hvis Apple-tjenesterne tillader Dig at bruge mere end
Dine allokerede lagercontainere i iCloud til at overføre data til en anden container uanset grund,
accepterer Du kun at bruge sådanne ekstra containere i en rimeligt begrænset periode til at
udføre de relevante funktioner, og ikke til at øge lager- og transaktionsallokeringer.

1.2 Du forstår, at Du ikke får adgang til eller bruger iCloud-tjenesten til softwareudvikling
eller test efter udløb eller opsigelse af Din aftale; Slutbrugere, der har Dine Applikationer til intern
brug eller websoftware installeret, og som har en gyldig slutbrugerkonto hos Apple til at bruge iCloud,
kan dog fortsat få adgang til deres brugergenererede dokumenter, private containere og filer,
som Du har valgt at gemme i sådan slutbrugerens konto via iCloud Storage API'er eller CloudKit
API'er i overensstemmelse med de gældende iCloud-vilkår og betingelser og disse vilkår. Du accepterer
at undlade at blande Dig i en brugers adgang til iCloud (eller brugerens egne dokumenter, private
containere og filer) eller på anden måde og når som helst afbryde deres brug af iCloud-tjenesten.
Med hensyn til data, Du gemmer i offentlige containere via CloudKit API'erne (uanset om de
genereres af Dig eller slutbrugeren), forbeholder Apple sig retten til at suspendere adgangen
til eller slette sådanne data, helt eller delvist, efter udløb eller ophør af Din Aftale eller som andet
angivet af Apple i CloudKit-konsollen.

1.3 Din Applikation til intern brug har kun tilladelse til at bruge iCloud Storage API'er til
lagring og hentning af nøgleværdidata (f.eks. en liste over lagre i en finansiel app, indstillinger
til en app) til Dine Applikationer til intern brug og websoftware og med henblik på at give Dine
slutbrugere adgang til brugergenererede dokumenter og filer via iCloud-tjenesten. Din Applikation til
intern brug eller Websoftware har tilladelse til at bruge CloudKit-API'erne til lagring og hentning
af samt forespørgsler til strukturerede data, som Du vælger at gemme i offentlige eller private
containere i henhold til iCloud-dokumentationen. Du accepterer at undlade at opbevare noget
indhold eller materiale via iCloud Storage-API'er eller CloudKit-API'er, der ville få Din Applikation
til intern brug til at overtræde nogen af iCloud-vilkårene eller Programkravene til Dine Applikationer til
intern brug (f.eks. Din Applikation til intern brug må ikke opbevare ulovligt eller krænkende materiale).

1.4 Du kan tillade en bruger at få adgang til deres brugergenererede dokumenter og filer fra
iCloud ved brug af Dine Applikationer til intern brug såvel som fra websoftware. Du undlader dog
at dele nøgleværdidata fra Din Applikation til intern brug med andre Applikationer til intern brug
eller Websoftware, medmindre Du deler sådanne data blandt forskellige versioner med samme titel,
eller hvis Du har brugerens samtykke.

Erhvervsaftale              Side 49

1.5 Du er ansvarlig for alt indhold og materiale, som Du gemmer i iCloud ved brug af CloudKit
API'er og iCloud Storage API'er og skal tage rimelige og passende skridt til at beskytte information,
Du gemmer gennem iCloud-tjenesten. I forhold til krav fra tredjeparter vedr. indhold og materiale,
der er lagret af Dine slutbrugere i Dine Applikationer til intern brug via iCloud Storage-API'er eller
CloudKit-API'er (f.eks. brugernes egne dokumenter, uploadet indhold fra slutbrugere i offentlige
containere), påtager Du Dig ansvaret for korrekt håndtering og hurtig behandling af sådanne krav,
herunder og uden begrænsning Din overholdelse af meddelelser vedr. Digital Millennium
Copyright Act (DMCA).

1.6 Medmindre andet udtrykkeligt er tilladt af Apple skriftligt, accepterer Du, at Du ikke må
bruge iCloud, iCloud Storage API'er, CloudKit API'er eller nogen komponent eller funktion deraf,
til at oprette, modtage, vedligeholde eller transmittere følsomme, personligt identificerbare
sundhedsoplysninger, herunder "beskyttede sundhedsoplysninger" (jf. definition i 45 C.F.R §
160.103), eller brug iCloud på en måde, der gør Apple (eller ethvert Apple-datterselskab) til Din
eller tredjeparts "forretningsforbindelse", jf. definition i 45 C.F.R § 160.103. Du accepterer eneansvaret
for at overholde rapporteringskrav i henhold til lov eller kontrakt som følge af Din overtrædelse
af dette Afsnit.

2. Yderligere krav
2.1 Du forstår, at der er lagringskapacitets-, transmissions- og transaktionsbegrænsninger
for iCloud-tjenesten, både for Dig som udvikler og for Dine slutbrugere. Hvis Du eller en af Dine
slutbrugere overskrider disse begrænsninger, kan Du eller slutbrugeren muligvis ikke længere
benytte iCloud-tjenesten, før Du eller slutbrugeren har fjernet tilstrækkelige data fra tjenesten til
at overholde databegrænsningerne, øget lagerkapaciteten eller på anden måde ændret Din brug
af iCloud, og Du eller slutbrugeren har muligvis ikke adgang til data fra iCloud i løbet af denne periode.

2.2 Du må muligvis ikke opkræve gebyrer for brugere for adgang til eller brug af iCloud-tjenesten
via Dine Applikationer til intern brug eller websoftware, og Du accepterer ikke at sælge adgang
til iCloud-tjenesten på nogen anden måde, inklusive men ikke begrænset til videresalg af dele af
tjenesterne. Du bruger kun iCloud-tjenesten i Din Applikation til intern brug eller Websoftware til
at levere lagerplads til en slutbruger med en gyldig iCloud-slutbrugerkonto hos Apple, og da kun
i henhold til vilkårene for en sådan brugerkonto med den undtagelse, at Du må bruge CloudKit-API'er
til at gemme data i offentlige containere til slutbrugere, uanset om de har iCloud-konti.
Ydermere undlader Du at tilskynde nogen slutbruger til at misligholde vilkårene i iCloud-tjenesteaftalen
med Apple eller overtræde Apples politikker om brug af data og andre oplysninger i iCloud-tjenesten.

2.3 Du må muligvis ikke bruge overdreven netværkskapacitet eller båndbredde i iCloud-
tjenesten eller på anden måde belaste en sådan tjeneste med urimelige datalæsninger eller
forespørgsler. Du accepterer ikke at skade eller skabe interferens på Apples netværk eller
servere eller tredjepartsservere eller netværk, der er forbundet med iCloud, eller på anden
måde forstyrre andre udvikleres eller brugeres brug af iCloud-tjenesten.

2.4 Du vil ikke deaktivere eller forstyrre advarsler, systemindstillinger, meddelelser
eller meddelelser, der præsenteres for en slutbruger af iCloud-tjenesten af Apple.

3. Dine anerkendelser
Du anerkender og accepterer, at:

3.1 Apple kan til enhver tid med eller uden forudgående varsel til Dig (a) ændre iCloud
Storage API'erne eller CloudKit API'erne, herunder ændre eller fjerne enhver funktion eller
funktionalitet, eller (b) ændre, afskaffe, genudstede eller genudgive sådanne API'er.
Du er indforstået med, at sådanne ændringer muligvis kræver, at Du ændrer eller opdaterer
Dine Applikationer til intern brug eller Dine Websteder for egen regning. Apple har ingen

Erhvervsaftale              Side 50

udtrykkelig eller underforstået forpligtelse til at levere eller fortsætte med at levere iCloud-tjenesten
og må når som helst suspendere eller afbryde hele eller dele af iCloud-tjenesten. Apple hæfter
ikke for nogen tab, skader eller omkostninger af enhver art, der pådrages Dig eller nogen anden
part som følge af eller relateret til en sådan tjenestesuspension eller afbrydelse eller en sådan
ændring af iCloud-tjenesten, iCloud Storage API'er eller CloudKit API'erne.

3.2 iCloud-tjenesten er muligvis ikke tilgængelige på alle sprog eller i alle lande eller regioner
og Apple garanterer på ingen måde, at iCloud-tjenesten er egnet eller tilgængelige til brug på et
bestemt sted. I det omfang Du vælger at give adgang til iCloud-tjenesten i Dine Applikationer til
intern brug eller i Websoftwaren via iCloud Storage-API'er eller CloudKit-API'er (f.eks. til at
gemme data i en offentlig eller privat container), foregår det på eget initiativ, og Du er ansvarlig
for at overholde alle gældende love eller regulativer.

3.3 Apple giver Dig ingen garantier i forbindelse med tilgængeligheden eller oppetid for
iCloud-tjenesten og er ikke forpligtet til at yde vedligeholdelse, teknisk eller anden support til
iCloud-tjenesten. Apple er ikke ansvarlig for udgifter, investeringer eller forpligtelser, Du måtte
have foretaget i forbindelse med iCloud-tjenesten, eller for brug af eller adgang til samme.

3.4 Apple forbeholder sig ret til at suspendere eller tilbagekalde Din adgang til iCloud-tjenesten
eller pålægge grænser for Din brug af iCloud-tjenesten til enhver tid efter Apples eget skøn.
Derudover må Apple når som helst og efter eget skøn pålægge eller justere grænsen for overførsler,
som Dine Applikationer til intern brug eller Websoftwaren kan sende eller modtage via iCloud-tjenesten,
eller de ressourcer eller den kapacitet, de kan bruge.

3.5 Apple kan overvåge og indsamle oplysninger (inklusive, men ikke begrænset til tekniske
og diagnostiske oplysninger) om brug af iCloud-tjenesten via iCloud Storage API'er, CloudKit
API'er eller CloudKit-konsollen for at hjælpe Apple med at forbedre iCloud-tjenesten og andre
Apple-produkter eller -tjenester; forudsat dog at Apple ikke får adgang til eller afslører nogen
slutbrugerdata, der er gemt i en privat container via CloudKit Intern brug Applikationsdata, der er
gemt i en offentlig container via CloudKit eller andre brugergenererede dokumenter, filer eller
nøgleværdidata, der er gemt ved hjælp af iCloud Storage API'er og iCloud-tjenesten, medmindre
Apple har en god tro på, at sådan adgang, brug, konservering eller afsløring er med rimelighed
nødvendigt for at overholde en juridisk eller lovgivningsmæssig proces eller anmodning,
eller medmindre andet kræves af en slutbruger med hensyn til data, der er gemt via iCloud
Storage API'erne i den slutbrugerens iCloud-konto eller i slutbrugerens private container
via CloudKit API'erne.

3.6 I det omfang Du lagrer personlige oplysninger vedrørende en person eller oplysninger,
hvorfra en person kan identificeres (samlet, "Personlige data") i iCloud-tjenesten ved brug af
iCloud Storage API'er eller CloudKit API'er, skal Du endvidere acceptere, at Apple (og ethvert
relevant Apple-datterselskab til formål i dette Afsnit 3.6) vil fungere som Din agent for
behandling, opbevaring og håndtering af sådanne personlige data. Apple accepterer at sikre,
at alle personer, som har bemyndigelse til at behandle sådanne Persondata, har accepteret at
alle data behandles fortroligt og opbevares omhyggeligt (uanset om dette foregår i henhold til
vilkår eller en retmæssig forpligtelse). Apple har hverken retten til eller interesse i sådanne
Persondata alene som følge af Din brug af iCloud-tjenesten. Du accepterer, at Du alene er
ansvarlig for at sikre, at Du overholder alle gældende love, herunder persondatalovgivningen,
mht. anvendelse eller indsamling af data og oplysninger via iCloud-tjenesten. Du er desuden
ansvarlig for alle aktiviteter i forbindelse med sådanne Persondata, herunder, men ikke
begrænset til, overvågning af sådanne data og sådanne aktiviteter og fjernelse og afbrydelse
af dataadgang. Ydermere er Du ansvarlig for at beskytte og begrænse Dine medarbejderes
adgang til Persondata og for handlinger udført af de medarbejdere, som har adgang til
at bruge iCloud-tjenesten på Dine vegne. Persondata leveret til Apple af Dig og Dine

Erhvervsaftale              Side 51

brugere via iCloud-tjenesten, må kun benyttes af Apple i det omfang det er nødvendigt for at
levere eller forbedre iCloud-tjenesten og udføre følgende handlinger på Dine vegne. Apple skal:

(a) bruge og håndtere Persondata alene i overensstemmelse med anvisningerne og tilladelserne
fra Dig, som er anført heri, samt i henhold til alle gældende love, regler, aftaler eller traktater.
Inden for EØS (Det Europæiske Økonomiske Samarbejdsområde) og Schweiz håndteres Persondata
kun af Apple i overensstemmelse med anvisningerne og tilladelserne fra Dig, som er anført heri,
medmindre EU eller Medlemsstaterne kræver andet, og i sådanne tilfælde vil Apple informere
Dig om sådanne andre juridiske krav (undtagen i begrænsede tilfælde, hvor loven forbyder,
at Apple gør dette);
(b) stille rimelige midler til rådighed, således at Du kan håndtere anmodninger om brugeradgang,
sletning eller begrænsning som defineret i gældende lov. I tilfælde af en efterforskning udført
af et datatilsyn eller lignende myndighed af Dig som følge af Din brug af iCloud-tjenesten i god
tro vedr. Persondata yder Apple Dig rimelig hjælp og support;
(c) underrette Dig på rimelig vis efter Apples valg, uden unødig forsinkelse og under hensyntagen
til gældende juridiske krav, der gælder for Dig, som nødvendiggør underretning inden for en
bestemt tidsramme, i tilfælde af, at Apple gøres opmærksom på, at Dine Persondata er ændret,
slettet eller mistet som følge af uautoriseret adgang til Tjenesten. Du er ansvarlig for at give
Apple Dine til enhver tid gældende kontaktoplysninger til denne type underretning;
(d) stille de nødvendige oplysninger til rådighed for at angive overholdelse af forpligtelserne
i Kapitel 28 i Forordning (EU) 2016/679 fra Europa-Parlamentet og Rådet fra 27. april 2016
(GDPR) og muliggøre og bidrage til revisioner, som er påkrævede i henhold til nærværende
bestemmelser, dog forudsat, at Du accepterer, at Apples ISO 27001- og 27018-certificeringer
skal betragtes som værende tilstrækkelige til sådanne påkrævede revisionsformål;
(e) hjælpe Dig med rimelige midler, som Apple vælger, for at sikre overholdelse af forpligtelser
i henhold til artikel 33 til 36 i persondataforordningen (GDPR). Hvis Apple fra en tredjepart
modtager en anmodning om oplysninger, som Du har lagret i iCloud-tjenesten, vil Apple,
medmindre andet er bestemt i lovgivningen eller i anmodningens betingelser, underrette Dig om,
at Anmodningen er modtaget, og underrette den anmodende part om, at Anmodningen skal
sendes til Dig. Du er ansvarlig for at reagere på anmodningen, medmindre andet fremgår af
gældende lovgivning eller anmodningen
(f) benytte foranstaltninger i form af branchestandarder til at beskytte Persondata under
overførsel, behandling og lagring. Krypterede Persondata må lagres på en geografisk placering
efter Apples valg
(g) sikre, at hvis Persondata som følge af Aftalen skal overføres fra EØS eller Schweiz, sker dette
kun til et tredjeland eller en tredje region, som sikrer et rimeligt beskyttelsesniveau, eller i henhold til
Modelkontraktklausuler/Swiss Transborder Data Flow-aftalen, som Du kan få leveret efter anmodning,
hvis Du mener, at Persondata bliver overført.

4. Yderligere ansvarsfraskrivelse. HVERKEN APPLE ELLER DENNES TJENESTEUDBYDERE
HÆFTER FOR EVENTUEL SKADE ELLER TAB SOM FØLGE AF BRUG, MISBRUG, TILLID TIL,
MANGLENDE MULIGHED FOR AT BRUGE, AFBRYDELSE, SUSPENDERING ELLER OPHØR AF
iCLOUD, iCLOUD STORAGE-API'ER ELLER CLOUDKIT-API'ER, EJ HELLER FOR UAUTORISERET
ADGANG TIL ELLER ÆNDRING, SLETNING, ØDELÆGGELSE, BESKADIGELSE, TAB ELLER FEJL
I LAGRING AF DINE ELLER NOGEN SLUTBRUGERS DATA ELLER EVENTUELLE KRAV
SOM FØLGE AF ENHVER AF DINE SLUTBRUGERES ANVENDELSE AF FOREGÅENDE,
HERUNDER EVENTUELLE KRAV VEDR. DATABEHANDLING ELLER UPASSENDE ELLER
UAUTORISERET DATALAGRING ELLER -HÅNDTERING AF DIG I STRID MED AFTALEN.

Erhvervsaftale              Side 52

Bilag 4
(til Aftalen)

Yderligere Vilkår for Pas

Følgende vilkår gælder ud over betingelserne i Aftalen og for Din udvikling og distribution af Pas:

1. Brug og begrænsninger for Pas-id
Du bruger kun Pas-id til digital signering af Dit Pas i forbindelse med Wallet og/eller til at bruge
APN-tjenesten med Dit Pas. Du kan distribuere dit Pas-id som inkorporeret i dit pas i overensstemmelse
med Afsnit 2 nedenfor, udelukkende så længe en sådan distribution er under Dit eget varemærke
eller brand, eller hvis Du henviser til en tredjeparts varemærke eller brand i Dit Pas (f.eks. en
rabatkupon for en bestemt vare), erklærer og garanterer Du, at Du har de nødvendige rettigheder.
Du accepterer ikke at dele, levere eller overføre Dit pas-type-id til nogen tredjepart (undtagen til
en tjenesteudbyder), og heller ikke bruge Dit Pastype-id til at underskrive en tredjeparts pas.

2. Pasdistribuering, markedsføringstilladelser
2.1 Jævnfør vilkårene i Aftalen må Du kun distribuere Dine Pas til Dine Medarbejdere
og/eller Tilladte brugere til internt brug eller til begrænset brug for Demomodtagere på
implementeringsenheder i Dine egne (eller Din Tilladte enheds) fysiske lokaler eller andre steder,
når brugen er under Dit direkte tilsyn og fysiske kontrol som angivet i Afsnit 2.1 (f) i Aftalen.
Du er indforstået med, at disse brugere skal acceptere Passene, før de kan indlæses i Wallet,
og at Pas når som helst må fjernes eller overføres af brugerne.

2.2 Ved at distribuere Dine pas på denne måde, garanterer Du og garanterer overfor Apple,
at Dine Pas overholder de Dokumentationskrav og Programkrav, der var gældende, og betingelserne
i dette Bilag 4. Apple hæfter ikke for omkostninger, udgifter, skade, tab (herunder og uden begrænsning
tabte forretningsmuligheder eller tabt fortjeneste) eller andet erstatningsansvar, Du måtte pådrage
Dig som følge af distributionen af Dine Pas på denne måde.

2.3 Du accepterer at angive følgende på Dit Pas: navn og adresse og kontaktoplysninger
(telefonnummer, e-mailadresse), som eventuelle slutbrugerspørgsmål, klager eller krav
vedrørende Dit Pas skal rettes til. Du er ansvarlig for at vedhæfte eller på anden måde og efter
eget skøn at inkludere alle relevante slutbrugervilkår med Dit Pas. Apple er ikke ansvarlig for
overtrædelser af Dine slutbrugervilkår. Du er eneansvarlig for al brugerassistance, garanti og
support til Dit Pas. Du må ikke opkræve gebyrer af slutbrugere for at bruge Wallet til at få
adgang til Dit Pas.

3. Yderligere krav til brug af Pas
3.1 Apple kan give Dig skabeloner til brug ved oprettelse af Dine Pas, og Du accepterer
at vælge den relevante skabelon til Din anvendelige brug (f.eks. bruger Du ikke skabelonen til
boardingkort til en filmbillet).

3.2 Pas kan kun fungere og vises i Wallet, som er Apples udpegede containerområde til Passet,
gennem Wallet på låseskærmen på et kompatibelt Apple-mærket produkt i overensstemmelse
med Dokumentationen.

3.3 Uanset andet i Afsnit 3.3.9 af aftalen med forudgående brugersamtykke kan Du og Dit
Pas dele bruger- og/eller enhedsdata med Din Applikation til intern brug, så længe sådan deling
er med det formål at levere en tjeneste eller funktion, der er direkte relevant for brugen af Passet
og/eller Applikationen til intern brug eller til at levere reklame jf. Afsnit 3.3.12 i Aftalen.

Erhvervsaftale              Side 53

4. Apples ret til at gennemgå Dit Pas; tilbagekaldelse. Du erklærer Dig indforstået med,
at Apple forbeholder sig retten til at gennemgå og godkende eller afvise ethvert Pas, som Du gerne vil
distribuere til brug af Dine slutbrugere, eller som allerede er i brug af Dine slutbrugere når som helst
i løbet af Aftalens varighed. Hvis Apple anmoder om det, accepterer Du straks at overdrage Dit Pas
til Apple. Du undlader at forsøge at skjule, forvanske, vildlede eller tilsløre funktioner, indhold,
tjenester eller funktionalitet i Dit Pas fra Apples gennemgang eller på anden måde forhindre
Apple i fuldt ud at gennemgå et sådant Pas, og Du accepterer at samarbejde med Apple, besvare
spørgsmål og afgive oplysninger og materiale, som Apple med rimelighed har anmodet om vedr.
Dit Pas. Hvis Du foretager ændringer af Dit Pas efter indsendelse til Apple, accepterer Du at
underrette Apple og, hvis Apple anmoder om det, indsende Dit Pas igen inden en eventuel
implementering af det ændrede Pas. Apple forbeholder sig ret til at tilbagekalde Dit Pastype-id
og afvise Dit Pas til distribution til Dine slutbrugere af en hvilken som helst grund og til enhver tid
efter eget skøn, selvom Dit Pas opfylder Dokumentation- og Programkrav og vilkårene i dette
Bilag 4; og i så fald accepterer Du, at Du ikke må distribuere et sådant Pas til Dine slutbrugere.

5. Yderligere ansvarsfraskrivelse. APPLE ER IKKE ANSVARLIG FOR SKADER ELLER
TAB, DER MÅTTE OPSTÅ SOM FØLGE AF BRUG, DISTRIBUTION, MISBRUG, TILLID TIL,
UTILGÆNGELIGHED, AFBRYDELSE, SUSPENSION ELLER OPHØR AF WALLET, DIT PAS-TYPE-ID,
DINE PAS ELLER TJENESTER I FORBINDELSE HERMED, HERUNDER, MEN IKKE BEGRÆNSET TIL,
TAB ELLER MANGLENDE MULIGHED FOR AT VISE DIT PAS I WALLET ELLER ANDRE
SLUTBRUGERKRAV, DER MÅTTE OPSTÅ SOM FØLGE AF BRUG AF DINE SLUTBRUGERES
BRUG AF FOREGÅENDE.

Erhvervsaftale              Side 54

Bilag 5
(til Aftalen)

Yderligere vilkår for brugen af Apple Kort-tjenesten

Følgende vilkår gælder ud over vilkårene i Aftalen og for enhver brug af Apple Kort-tjenesten i
Din Applikation til intern brug, Dit websted eller webapplikation.

1. Brug af Kort-tjenesten
1.1 Din applikation til intern brug kan kun få adgang til Apple kort-tjeneste- via MapKit API,
Apple-kort-server-API eller via MapKit JS, og Dit websted eller webapplikation kan kun
få adgang til Apple-kort-service via MapKit JS- eller Apple-kort-server-API. Du accepterer ikke
at få adgang til Apple-kort-tjenesten eller kortdataene på anden måde end via MapKit API,
Apple-kort-server-API eller MapKit JS, alt efter hvad der er relevant, og Du accepterer,
at din brug af Apple-kort-tjenesten i dine applikationer til intern brug, websteder,
eller webapplikationer skal overholde programkravene.

1.2 Du bruger kun Apple Kort-tjenesten og kortdataene efter behov for at levere tjenester og
funktionalitet til Din Applikation til intern brug, websted eller webapplikation. Du accepterer kun
at bruge Apple-kort-service, MapKit API, Apple-kort-server-API, og MapKit JS som udtrykkeligt
tilladt i denne aftale (inklusive men ikke begrænset til dette vedhæftede bilag 5) og MapKit,
Apple-kort-server-API, og MapKit JS-dokumentation og i overensstemmelse med alle gældende
love og regler. Du må ikke bruge MapKit JS på Dit websted og/eller i en Applikation, der kører
på hardware fra andre producenter end Apple, til følgende kommercielle formål: Fleet-administration
(herunder forsendelse), sporing af aktiver, ruteoptimering til virksomheden, eller hvis det primære
formål med et sådant websted og/eller Applikationen er at vurdere risikoen i forbindelse
med køretøjsforsikring.

1.3 Du anerkender og accepterer, at resultater, Du modtager fra Apple Kort-tjenesten,
kan variere fra faktiske forhold på grund af variable faktorer, der kan påvirke nøjagtigheden
af kortdataene, såsom vejr, vej- og trafikforhold og geopolitiske begivenheder.

2. Yderligere restriktioner
2.1 Hverken Du eller Din Applikation til intern brug, Dit websted eller Din webapplikation må
fjerne, tilsløre eller ændre Apples eller dets licensgivers ophavsretlige meddelelser, varemærker,
logoer eller andre ejendomsret eller juridiske meddelelser, dokumenter eller hyperlinks, der kan
vises i eller leveres gennem Apple Kort-tjenesten.

2.2 Du bruger ikke Apple Kort-tjenesten på nogen måde, der muliggør eller tillader
massedownloads eller feeds af Kortdataene eller nogen del deraf, eller som på nogen måde
forsøger at udtrække, skrabe eller genbruge dele af Kortdataene. F.eks. undlader både Du
og Din Applikation til intern brug at bruge hele eller dele af Kortdataene eller stille samme
til rådighed som del af en sekundær eller afledt database.

2.3 Med undtagelse af det omfang, der udtrykkeligt er tilladt heri, accepterer Du ikke
at kopiere, ændre, oversætte, oprette et afledt værk af, offentliggøre eller offentligt vise
Kortdataene på nogen måde. Ydermere undlader Du at bruge eller sammenligne dataene,
der leveres af Apple Kort-tjenesten med det formål at forbedre eller oprette en anden
kortlægningstjeneste. Du accepterer, at Du ikke må oprette eller forsøge at oprette en erstatning
eller lignende tjeneste via brug af eller adgang til Apple Kort-tjenesten.

Erhvervsaftale              Side 55

2.4 Din Applikation til intern brug, Dit websted eller webapplikationen kan kun vise
kortdataene som tilladt heri, og når Du viser dem på et kort, accepterer Du, at det kun vises
på et Apple-kort, der leveres via Apple Kort-tjenesten. Ydermere undlader Du at overlægge
Kortdata i Din Applikation til intern brug, Dit websted eller Din webapplikation uden at vise det
tilsvarende Apple-kort (hvis Du f.eks. overlægger et adresseresultat via Apple Kort-tjenesten,
viser Du det tilsvarende kort med adresseresultatet).

2.5 Medmindre der ellers er givet udtrykkeligt tilladelse på skrift af Apple, kan Kortdata
ikke caches, hentes på forhånd eller opbevares af dig eller Din Applikation til intern brug,
websted eller webapplikation udover udelukkende på en midlertidige og begrænset basis
som det er nødvendigt (a) til din brug af Apple-kort-tjeneste som tilladt heri eller i MapKit- eller
MapKit JS-dokumentation, og/eller (b) til at forbedre ydeevnen af Apple-kort-service med Din
Applikation til intern brug, Dit websted eller din webapplikation, hvorefter Du i alle tilfælde skal
slette sådanne kortdata.

2.6 Du må ikke opkræve gebyrer til slutbrugere udelukkende for adgang til eller brug
af Apple Kort-tjenesten via Din Applikation til intern brug, websted eller webapplikation,
og Du accepterer ikke at sælge adgang til Apple Kort-tjenesten på nogen anden måde.

2.7 Du anerkender og accepterer, at Apple kan pålægge begrænsninger på din brug af
Apple-kort-service (f.eks. begrænsning af antallet af transaktioner, som Din Applikation til
intern brug kan foretage gennem MapKit API eller Apple-kort-server-API) eller kan tilbagekalde
eller fjerne Din adgang til Apple-kort-service (eller enhver del heraf) til enhver tid efter eget skøn.
Ydermere anerkender Du, at eventuelle resultater fra Apple Kort-tjenesten kan variere fra de faktiske
forhold pga. variabler, der kan påvirke nøjagtigheden af Kortdataene, såsom trafik- og vejrforhold.

3. Dine anerkendelser. Du anerkender og accepterer, at:
3.1 Apple kan til enhver tid med eller uden forudgående varsel til Dig (a) ændre Apple Kort-
tjenesten og/eller MapKit API, Apple-kort-server-API, eller MapKit JS, herunder ændre eller
fjerne enhver funktion eller funktionalitet, eller (b) ændre, afvikle, genudstede eller genudgiv
MapKit API, Apple-kort-server eller MapKit JS. Du er indforstået med, at sådanne ændringer
muligvis kræver, at Du ændrer eller opdaterer Dine Applikationer til intern brug for egen regning.
Apple har ingen udtrykkelig eller underforstået forpligtelse til at levere eller fortsætte med at
levere Apple Kort-tjenesten og må når som helst suspendere eller indstille hele eller dele af
Apple Kort-tjenesten. Apple er ikke ansvarlig for tab, skader eller omkostninger af nogen art,
som Du eller nogen anden part måtte pådrage sig som følge af eller relateret til en sådan
tjenestesuspendering eller afbrydelse eller enhver sådan ændring af Apple-kort-service,
MapKit API, Apple-kort-server-API eller MapKit JS.

3.2 Apple Kort-tjenesten er muligvis ikke tilgængelig i alle lande, regioner eller sprog,
og Apple repræsenterer ikke, at Apple Kort-tjenesten er passende eller tilgængelig til brug et
bestemt sted. I det omfang Du vælger at give adgang til Apple-kort-tjenesten i dine applikationer
til intern brug eller via MapKit API, Apple-kort-server-API eller MapKit JS, gør Du det på eget
initiativ og er ansvarlig for overholdelse af enhver gældende lovgivning.

4. Apples ret til at gennemgå Dit MapKit og/eller MapKit JS-implementering.
Du forstår og accepterer, at Apple forbeholder sig retten til at gennemgå og godkende eller
afvise din implementering af MapKit og/eller MapKit JS i Din Applikation, Dit websted eller din
webapplikation til enhver tid i løbet af denne aftales gyldighedsperiode. Hvis Apple anmoder om
det, accepterer Du straks at give oplysninger om din implementering af MapKit og/eller MapKit
JS til Apple. Du accepterer at samarbejde med Apple, besvare spørgsmål og give oplysninger og
materiale vedr. denne implementering, som Apple med rimelighed måtte bede om. Apple forbeholder
sig retten til at tilbagekalde din adgang til MapKit og/eller dine MapKit JS-nøgler og lignende
legitimationsoplysninger til enhver tid efter eget skøn, også selvom din brug af MapKit og/eller

Erhvervsaftale              Side 56

MapKit JS opfylder Dokumentation og programkrav og vilkår i dette bilag. Eksempelvis kan Apple
gøre det, hvis Dit MapKit og/eller MapKit JS-implementering lægger en overdreven og unødig
byrde på Apple kort-tjeneste, slører eller fjerner Apple-kort-logoet eller indlejrede links, når et
kort vises, eller bruger Apple kort-tjeneste med tilsvarende stødende eller ulovligt kortindhold.

5. Yderligere ansvarsfraskrivelse. HVERKEN APPLE ELLER DENNES LICENSGIVERE
ELLER TJENESTEUDBYDERE ER ERSTATNINGSANSVARLIGE FOR EVENTUEL SKADE SOM
FØLGE AF ENHVER BRUG, MISBRUG, TILLID TIL, MANGLENDE MULIGHED FOR AT BRUGE,
AFBRYDELSER, SUSPENDERING ELLER OPHÆVELSE AF APPLES KORT-TJENESTE,
HERUNDER EVENTUELLE AFBRYDELSER PGA. SYSTEMFEJL, NETVÆRKSANGREB ELLER
PLANLAGT ELLER PLUDSELIG VEDLIGEHOLDELSE.

LYL136
06/05/2023